
V.  a 


E  volume  contient   les  deux  comédies 
de  Jean  de  la  Taille. 

Si  l'on  ne  considérait  que  l'ordre 
chronologique,  le  Négromant  devrait 
précéder  les  Corrivaiis  ■■  il  est  évident 
que  la  rédaction  du  Négromant  est  la  plus  ancienne  ; 
un  style  moins  formé,  une  moindre  expérience  de 
l'art  d'écrire,  le  caractère  même  de  l'intrigue  du 
Négromant  qui  semble,  sur  plus  d'un  point,  avoir 
déteint  sur  la  trame  des  Corrivaus,  voilà  autant  d'in- 
dices qui  sembleraient  suffire  à  motiver  ce  classe- 
ment: mais  la  première  de  ces  comédies  est  simple- 
ment une  traduction  libre  d'Arioste,  l'autre  est  sortie 
de  toutes  pièces  du  cerveau  de  l'auteur  français, 
aussi  donne-t-il  à  cette  seconde  la  préférence  et,  en 
définitive,  nous  ne  voyons  pas  pourquoi  nousagirions 
autrement. 

Commençons  donc  par  les  Corrivaus,  publiés  dans 
l'édition  de  1674  des  œuvres  de  notre  poète.  Le 
Négromant  s\x\vv2l  ;  on  reconnaîtra  dans  la  traduction 
de  cette  pièce  il  Negromante  d'Arioste,  mais  bien 
modifié,  arrangé,  habillé  ;  ce  n'est  pas  là  une  simple 
traduction  littérale  comme  avait  fait  en  i552  J.  P. 
de  Mesmes  pour  les  Suppose^,  où  il  poussait  la  cons- 

I 


—  II  — 

cience  jusqu'à  mettre  en  regard  les  deux  textes  italien 
et  français  :  homme  de  libre  allure  en  littérature 
comme  en  politique,  Jean  de  la  Taille  se  borne  à 
jalonner  çà  et  là  son  œuvre  de  quelques  mots  italiens 
jetés  en  marge  comme  des  pierres  d'attente  plus  ou 
moins  exactes  :  nous  n'avons  pas  cru  devoir  conser- 
ver ces  témoins  matériels  de  l'œuvre  du  tfaducteur  ; 
ils  étaient  sans  intérêt,  et  d'ailleurs,  pour  bien  faire, 
c'est  partout,  dans  les  œuvres  du  poète,  qu'il  faudrait 
en  placer. 

Mais  nous  avons  conservé  avec  le  plus  profond 
respect  toute  la  saveur  originale  et  jusqu'à  l'expres- 
sion typographique  du  texte  primitif,  persuadéqu'en 
ces  vieux  monuments  où  la  date  à  elle  seule  est 
une  recommandation  l'aspect  d'une  forme  ruineuse 
est  encore  pleine  d'enseignements  et  d'une  grâce 
pittoresque  pour  les  esprits  qui  aiment  à  s'égarer 
dans  leurs  dédales. 


LES  CORRIVAUS 


SONNET 

PAR 

Jaques  De  LA  TAILLE 

FRÈRE  DE  l'aUTHEUR  (i) 

Qui  voudra  voir  tout  cela  qu'a  de  beau 
Le  doux  Menandre,  et  ce  qu'a  de  plaisance 
Le  poète  Umbrois,  et  ce  qu'a  d'éloquence 
Celuy  duquel  Stimfale  a  le  tombeau, 

Qu'il  vienne  voir  ce  poëme  nouveau 
Qui,  pour  montrer  sa  gentille  élégance, 
Vient  présenter  son  humble  soc  en  France, 
Laissant  du  mont  l'un  et  l'autre  coupeau. 

On  y  verra  peinte  au  vif  la  nature 
Des  jeunes  gens,  on  y  verra  la  cure 
Qu'ont  de  leurs  fils  les  pères  soucieux  : 

Bref,  on  verra  dans  ceste  comédie 
Telle  douceur  que  les  comiques  vieux 
Seront  contrains  de  luy  porter  envie. 


(i)  Mort  à  vingt  ans. 


LES  CORRIVAVS 


COMEDIE 


LE  PROLOG  VE 


IL  SEMBLE,  Messieurs,  à  vous  voir 
ainsi  assemble:^  en  ce  lieu,  que  vous  y 
soye:{  venus  pour  ouir  une  Comédie  : 
vrayement  vous  ne sere^point  deceusde 
vostre  intention.  Vue  Comédie  pour  certain 
vous  y  verre:{,  non  point  vne  farce  ny  vne 
moralité  :  car  nous  ne  nous  amusons  point 
en  chose  ne  si  basse  ne  si  sotte,  et  qui  ne 
monstre  qu'vne  pure  ignorance  de  nosvieus 
François.  Vous  y  verre:^  iouer  vne  Comé- 
die Jaite  au  patron,  à  la  mode,  et  au  pour- 
trait  des  anciens  Grecs,  Latins,  et  quelques 
nouveaux  italiens,   qui  premiers  que  nous 

ont  enrichi  le  magnifique  et  ample  cabinet 
de  leur  langue  de  ce  beau  ioyau  :  une  Co- 
médie, di-ie,qui  vous  agréera  plus  [si  vous 
estes  au  moins  admirateurs  des  choses 
belles)  que  toutes  [ie  le  diray  librement), 
les  farces  et  moralité^  qui  furent  oncques 
iouees  en  France.  Aussi  auons  nous  grand 
désir  de  bannir  de  ce  Royaume  telles  ba- 
dinerieset  sottises,  qui  comme  ameres  espi- 
ceries  ne /ont  que  corrompre  le  goust  de 
nostre  langue,  et  vous  monstrer  au  pa- 
rangon (i)  d'icelles  le  plaisir  et  la  douceur 
qu'a  vne  Comédie  faite  selon  Fart,  comme 
est  ceste  cy,  et  qui  n'a  moins  de  grâce  en 
nostre  vulgaire  que  les  Latines,  et  Ita- 
liennes au  leur.  Aussi  me puis-ie  bien  vanter 
que  nostre  langue  pour  le  présent  n'est  en 
rien  inférieure  à  la  leur,  tant  pour  bien 
exprimer  nos  conceptions  que  pour  enrichir 
et  orner  quelque  chose  par  éloquence.  Nous 
sçauons  bien  qu'il  y  aura  quelques  vns 
qui  auec  vn  hochement  de  teste  et  fronce- 
ment de  sourcil  ne  feront  paf^  cas  de  Co- 
médie comme  chose  trop  commune  (ce  leur 
semble)  encor  quelle  soit  rapportée  à  l'art 
d'vn  Terence,  aioustans  que  c^est  à  faire 
à  gens  de  basse  et  vile  condicion  que  de  faire 


(()  C'est-à-dire  à  la  comparaison  d'icelles. 

des  ieus  pour  passctemps  aux  autres.  A 
ceux-là  on  respondra[sid'auanture  ils  mé- 
ritent response)  qu'ils  ne  scauent  que  cest 
d'vne  Comédie  faite  selon  Part,  et  qu'on 
en  iouë  bien  rarement  en  France  de  telle 
sorte  :  d'autant  que  les  Plautes,  les  Te- 
rences  et  les  Ariostes  y  sont  rares,  les~ 
quels,  bien  quils  fussent  grands  person- 
nages, n'ont  dédaigné  de  faire  tels  ieus.  Et 
si  on  m'allègue  qu'on  iouë  ordinairement 
assez  de  ieus  qui  ont  ce  nom  de  Comédies  et 
Tragédies,  je  leur  rediray  encores  que 
ces  beaux  tiltres  sont  mal  assortis  à  telles 
sottises,  lesquelles  ne  retiennent  rien  de  la 
façon  ny  du  style  des  anciens.  Au  moyen 
de  quoy  nous  voudrions  bien  qu'on  se 
desaccoustumast  d'ouir  et  de  faire  tel^  ieus 
et  telles  malplaisantes  farces  et  moralité:^, 
qui  sont  de  nostre  creu,  et  que  cependant 
on  prist  la  pacience  d'ouir  vne  Comédie 
toute  entière,  naiue,  et  faite  à  ï antique, 
et  telle  que  si  nous  eussions  sceu  comment 
que  c'estoit  et  la  récréation  qu'il  y  a^  te 
suis  seur  que  nous  l'eussions  pieça  faite 
nostre.  Apprene:{  donc  désormais  que  c'est 
de  Part  d'icelle  que  mesmes  ceux  qu'on 
estime  sçauans  n'ont  pas  entendu  ,et  la  plus 
part  de  ceus  qui  s'en  sont  mesle\  ne  Vont 

pas  pratiqué,  et  puis  après  la  naturalisons 
en  nostre  langue,  comme  ont  desia  fait  les 
Italiens.  Or  est-il  ainsi  que  nous  auons 
appelle  ceste  Comédie  :  LES  CORRIVAUS, 
à  cause  qu'il ^  ^  en  icelle  deus  ieunes  hom- 
mes amoureux ,  qui  prétendent  en  vn 
mesme  endroit.  Au  reste  elle  vous  représen- 
tera comme  en  vn  miroir  le  naturel  et  la 
façon  défaire  d'vn  chascun  du  populaire  : 
comme  des  vieillards,  des  ieunes  gens,  des 
seruiteurs,  des  filles  de  bonne  maison  et 
autres.  Escoute\  donc  soigneusement  tout 
ce  qu'on  y  dira  :  car  si  vous  faisie:^  autre- 
ment^ vous  perdriez  à  sçauoir  F  histoire,  et 
par  ainsi  vous  aurie:{  un  maigre  plaisir 
et  passetemps,  mais  à  fin  que  vous  ne  aha- 
nie^  point  tant  à  entendre  le  discours  de 
ce  qui  est  icy  contenu,  ie  vous  vais  faire 
quelque  ouuerture  de  l'Argument,  qui  est 
tel: 

Quant  le  Roy  pour  faire  son  voyage 
d'Allemaigne  enuoya  son  armée  en  Lor- 
raine, et  mesmement  près  de  Met^,  en  vne 
ville  prochaine  nommée  Toul,  il  y  eut 
quelques  citoyens  qui  de  crainte  et  frayeur 
s'enfuirent  hors  de  la  ville  de  Met:^,  ne 
scachant  pointée  que  nos  gens  deuoient 
faire  si  près.  Entre  autres  il  y  eut  vn  bon 


citoyen  veuf,  nommé  le  sire  Benard,  qui 
de  grand  haste  s'enfuit  auecq  vn  sien  fils, 
et  laissa  sa  maison  pleine  de  quelques 
meubles,  et  dedans  vne  sienne  petite  fille^ 
laquelle  il  ne  peut  emmener  auecques  soy^ 
ou  pour  n^auoir  eu  le  loysir,  estant  la  garse 
malade,  ou  par  oubliance,  ou  pour  quelque 
autr e inconuenient :  tantya qu'il n'auoitque 
ces  deux  en/ans,  le  fils  nommé  Philadelfey 
et  la  fille  FleurdeliSy  laquelle  peu  de  temps 
après  fut  enleuée par  vn  gendarme  nommé 
Fremin  de  la  compaignie  du  Connestable^ 
après  qu'il  fut  entré  dans  Met\.  Iceluy 
l'emporta  {par  compassion  qu'il  en  eut)  en 
son  pais  de  Picardie,  ou  il  la  nourrit 
comme  sa  propre  fille.  Depuis  il  quitta  son 
pats  à  cause  des  guerres  ordinaires  quiy 
estoient,  et  s'en  vint  demourer  en  ceste 
ville  auec  sa  fille  putative,  à  fin  d'vser  le 
reste  de  ses  iours  en  paix  et  en  tranquillité. 
Cependant  Benard  de  Met:{,  ainsi  sur- 
nommé, reuint  de  lafuyte  en  sa  maison, 
et  ayant  cognu  la  perte  de  sa  fille  et  de 
ses  meubles,  eut  crainte  que  de  la  en  auant 
les  guerres  continuelles  ne  luY  feissent 
encor  perdre  dauantage,  et  mesmes  son 
fils  vnique  qui  luy  restoit,  de  manière 
qu'il  Venuoye  deuant  en  ceste  ville,  et  le 


feît  venir  chez  vne  riche  veufue  appellee 
Dame  Jacqueline,  qu'il  cognoissoit  de 
longue  main,  pour  puis  après  ayant  mis 
ordre  à  ses  affaires  ^y  en  venir  demourer 
tout  à  fait.  Mais  son  fils  Philadelfe  n'eut 
pas  à  grand'peine  mis  le  pied  dans  la  mai- 
son de  son  hostesse,  qu'il  deuint  bien  fort 
amoureux  de  safille,  nommée  Restitue.  Et 
pour  le  faire  court,  il  feit  si  bien  ses  beson- 
gnes  du  commencement  qu'il  obtint  d'elle 
ce  qu'il  desiroit  le  plus,  et  de  la  en  après 
son  amour  si  violente  se  refroidit  :  et  peu 
à  peu  mettant  en  oubly  sa  première  amie, 
il  en  feit  vne  nouuelle,  mettant  toute  son 
affection  en  vne  autre  ieune  fille  sa  voy~ 
sine,  qu'on  estimoit  estre  lie  d'un  Picard. 
De  vous  dire  qu'elle  estoit,  vous  le  scaure^ 
à  la  fin  de  la  Comédie  :  mais  tant  y  a  que 
elle  ne  fut  pas  seulement  aymee  de  Fila- 
delfe,  mais  aussi  d'vn  autre  ieune  homme 
beau  et  de  bonne  grace^  qu'on  appelloit 
Euvertre  (i)  :  et  pource  que  la  fille  fut  re- 
fusée à  tous  les  deus  en  mariage  sous  cou- 
leur de  quelques  honnestes  occasions,  iceux 
entreprindrent   de  l'auoir  par  le  moyen 

(i)  L'auteur  a  aurait  pas  été  un  bon  Orléanais  s'il  n'avait 
pas  appelé  un  de  ses  héros  Euver^e,  du  nom  de  Saint  Eu  verte, 
évêque  d'Orléaus  au  IV«  siècle,  et  de  l'église  consacrée  à  son 
vocable. 


—    XI   — 


r 


gui  leur  serait  le  plus  facile.  Or  ce  Picard 
auoit  en  sa  maison  vne  chambrière  asse\ 
d'à  âge,  qui  auoit  à  nom  Ali:(on,  et  vn  ser- 
iiiteur  nommé  Claude,  duquel  Filadelfe 
s^accointa  :  si  bien  qu'iceluy  luy  promit 
qu'aussi  tost  que  son  maistre  s'en  seroit 
allé  dehors,  il  le  ferait  entrer  ou  seroit  la 
fille  qu''il  aymoit,  et  qu  alors  il  ferait 
d^elle  à  son  plaisir.  D'autre  costé  Euuertre 
auec  presens  et  prières  aborda  si  bien  la 
chambrière  qii'elle  luyne  promit  autant 
qu'on  auoit  fait  à  Filadelfe,  sinon  que  da- 
uantage  elle  mit  cestuy-ci  en  la  bonne 
grâce  de  sa  ieune  maistresse.  Or  scache:^ 
que  chascun  d'eux  ne  scauoit  rien  des  en- 
treprises de  son  compaignon,  et  sans  se 
douter  Pvn  de  l'autre  demourerent  en  cest 
accord,  attendant  que  le  père  de  la  fille 
sailliat  de  son  logis  pour  aller  quelque 
part.  Cependant  (mais  le  diable  y  ait 
part)  ie  ne  vous  scaurois  dire  le  reste  : 
voyci  venir  ceste  Restitue  qui  fut  tant 
prodigue  de  soy  à  Filadelfe^  et  qui  vient 
de  dire  quelque  secret  à  sa  nourrice. 
Escaute^  doncques  vn  peu  que  c'est.  Adieu 
tout  le  monde. 


LES  PERSONNAGES 

RESTITVE,  jeune  fille. 

SA  NOVRRICE, 

FILADELFE,      heunes  hommes. 
EUVERTRE,       ] 

CLAVDE,  |!  serviteurs. 

FELIPPES,  ^ 


ALIZON,  chambrière, 

i  vieillardz. 


BENARD, 
GERARD, 


FREMIN,  picard. 

lACQVELINE,       vieille  dame. 

LE  MEDECIN, 

FILANDRE,  maistre  du  guel  de  la  ville. 

GILLET,  j  ^.alletz. 

FELIX,  ) 


LES    CORRIVAVS 


ACTE    PREMIER 

SCÈNE  PREMIÈRE. 
RESTiTVE^  jeune  JîUe,  et  sa  nourrice. 

RESTITVE. 

OR, TV  as,  ma  Nourrice,  entièrement  ouy  le 
secret  de  mon  cueur,  et  ce  qui  causoit 
mes  complainctes,  qu'il  m'a  fallu  te  dé- 
couvrir à  la  fin,  ne  te  pouuant  rien  celer,  quand 
ie  m'efforceroy  de  ce  faire.  Mais  d'autant  que  la 
chose  (ainsi  que  tu  peus  voir)  m'importe,  comme 
celle  qui  concerne  ej  mon  honneur  et  presques 
ma  vie,  ne  t'esmerueille  si  iusques  icy,  t'ayant 
tousiours  tenue  en  suspens,  i'ay  différé  à  te  la 
déceler,  et  si  ie  te  prie  encor  de  la  tenir  telle- 
ment secrette  que  personne  ne  s'en  puisse 
seulement  douter  que  tu  la  saches,  pour  m'ai- 
der  après  en  ce  qu'il  me  sera  de  besoing. 

NOVRRICE. 

Vray'ment  voire,  comme  s'il  y  en  auoit  d'au- 
tres à  qui  vous  la  puissiez  plus  seurement  com- 
muniquer qu'à  vostre  Nourrice.  Déa,  ie  ne  m'es- 
bahy  plus  maintenant,  si  vous  faisiez  tant  de 
difficulté  dé  me  le  dire  :  aussi  je  ne  sçavoy' 
que  signifioit  cela,  Restitue,  que  depuis  vn  mois 
en  ça  vous  né  faisiez  autre  chose  que  de  vous 
plaindre,  de  vous  tourmenter,  et  de  faire  des 
sanglots  qu'on  eust  bien  ouy  du  bout  de  la 
ville.  Maintenant  vous  auiez  à  me  dire  ie  ne 
sçay  quoy,  tantost  vous  ne  l'auiez  plus,  main- 
tenant vous  vous  rauisiez,  tantost  vous  chan- 
giez d'opinion  et  rechangiez  cent  fois  le  iour. 
Ayant  veu  le  temps  que  vous  et  moy  menions 
vne  vie  ioyeusc,  ie  croyois  que  vous  feussiez 
deuenue  vne  vraye  Religieuse,  une  toute  saincte, 
vne  droicte  Magdaleine.  Aussi  comme  le 
monde  auoit  desia  réputation  de  vous,  il  ne  le 
faut  point  dire!  «C'est  la  plus  sage,  la  plus  aus- 
tère, la  plus  cecy,  la  plus  cela,  iamais  on  ne  la 
voit  rire,  iamais  ne  sort  de  sa  maison,  iamais 
n'est  amoureuse  de  personne:  »  mais  à  ce  que  ie 
voy,  c'est  bien  autre  chose  qui  faisoit  que,  du 
premier  coup,  vous  n'osiez  me  dire  vostre  mala- 
die de  neuf  mois.  Mais  quoy,  Restitue?  Si  n'en 
faut-il  pourtant  pleurer,ny  se  desconforter  ainsi..; 
Et  bien,  c'est  un  enfant  que  vous  aurez,  Dieu 

mercy,  le  monde  au  moins  sera  certain  de  ne 
faillir  point  de  vostre  costé.  Hé  Jésus  Maria, 
nous  auons  esté  (ce  me  semble)  ieunes,  et 
amoureuses  nostre  part  comme  les  autres  :  et 
si  i'ay  eu  autresfois  mon  pelisson  de  seize  ans 
aussi  bien  que  vous,  voire  qu'on  m'a  (peut-estre) 
autant  rembouré  que  le  vostre,  mais  ie  n'en- 
trois  point  en  telles  frenaisies  de  desespoir? 
comme  vous  faictes. 

RESTITVE. 

Hà  maudit  soit  le  iour  que  iamais... 

NOVRRICE. 

Queseruent  toutes  ces  plainctes,  et  ces  larmes? 
Mais  plutost,  belle  Dame,  dechiffrez-moy  par 
le  menu  par  qui,  quand,  et  comment  vous 
auez  laissé  aller  le  chat  au  fourmage  ? 

RESTITVE. 

Premièrement,  sçaches  que  c'est  du  fait  de 
Filadelfe. 

NOVRRICE. 

De  ce  ieune  gentilhomme  qui  se  tient  en 
nostre  maison. 

RESTITVE. 

Ouy. 

NOVRRÏCE 

Mais  dictes  moy,  dictes  moy  coipment? 

RESTITVE 

Aussi  tost  qu'il  fut  entré  en  nostre  maison 
pour  y  demourer,  selon  que  son  père  Benard 
luy  auoit  enchargé  à  son  départ  de  Mets  leur 
ville,  il  s'amouracha  de  moy. 

NOVRRÏCE. 

C'a  esté  un  grand  cas  que  ie  ne  me  suis  ap- 
perceuë  de  cecy. 

RESTITVE. 

Si  fut  son  amour  de  telle  sorte,  qu'en  un 
instant  il  chang'a  sa  première  intention  de  vac- 
quer  aux  lettres  et  aux  armes  et  autres  exer- 
cices où  s'addonnent  les  gentils-hommes,  et 
délibéra  que  ie  serois  moy  seulle  sa  vacation 
et  son  estude,  de  sorte  qu'il  venoit  la  plus  part 
du  temps  deviser  seul  auecques  moy  :  mais  que 
veux-tu  que  ie  te  die  tant  ?  et  pourquoy  te 
conté -ie  mon  malheur,  puisqu'il  n'y  a  plus  de 
remède  ? 

NOVRRÏCE. 

Et  bien,  s'il  est  allé  seul  en  vostre  chambre, 
voire  iusques  dans  vostre  lict  (comme  il  est 
croyable),  s'en  doit    on    pourtant  désespérer? 

Prenez  que  ce  soient  petites  follies  en  amour 
qvie  vous  auez  faictes,  peult-estre  sans  y  penser. 
Il  fault  seulement  aduiser  que  vostre  mère  ny 
autre  s'apperçoiue  du  faict. 


RESTITVE. 


C'est  cela  à  quoy  ie  te  vouloy  prier  que  tu 
m'aydasses,  et  aussi  de  faire  que  le  soys  bien 
tost  deliuree  de  cest  enfant. 

NOVRRICE. 

J'y  pouruoiray  :  mais  dictes  moy  deuant,  n'y 
a  il  point  pour  le  présent  quelque  promesse  de 
mariage  entre  vous  deux  ? 

RESTITVE. 

Et  bien  !  que  veux  tu  dire  par  cela? 

NOVRRICE 

Je  le  dy,  pource  que  ce  ne  seroit  point  trop 
mal  à  propos,  si  les  choses  venoient  bien  à 
poinct,  que  vous  prissiez  à  mary  ce  Filadelfe  : 
ainsi  cacheriez  vous  vostre  honneur  soubs  ce 
manteau  de  mariage,  s'il  venoit  à  estre  entaché 
de  quelque  souilleure. 

Mais  qu'auez  vous  à  branler  la  teste?  Je  gage 
que  vous  ne  luy  avez  point  fait  promettre  la  foy. 

RESTITVE. 

End?  non  :  il  ne  m'est  point  soi^uenu  de  luy 

en  tenir  aucun  propos  :  mais  quand  il  me  l'au- 
roit  promise,  que  me  seruiroit  cela? 


NOVRRIGE. 


Vous  voulez  dire  qu'il  le  pourroit  nyer,  à 
cause  qu'il  n'y  a  pas  de  tesmoings,  ou  bien  qu'il 
s'en  pourra  en  aller  quand  bon  luy  semblera, 
d'autant  qu'il  est  estranger. 


RESTITVE. 


Ce  n'est  pas  ce  que  ie  crain  :  il  n'a  garde  de 
s'en  aller,  ma  Nourrice,  pour  deux  causes  que  ie 
sçay  bien  :  il  ne  bougera  toute  sa  vie  de  ceste 
ville,  et  s'il  est  presque  impossible  qu'il  me 
puisse  espouser.  Or  regarde  ou  tu  en  es. 


NOVRRIGE 

Comment  me  dittes  vous  cela,  veu  qu'il  n'est 
en  ceste  ville  que  pour  vn  temps,  et  qu'il  est  de 
Mets  en  Lorraine,  où  se  tient  encor  pour  ce 
iourd'huy  son  père  ? 

RESTITVE. 

As  tu  point  encores  entendu  comme  Fila- 
delfe,  quand  il  vint,  apporta  vne  lettre,  par  la- 
quelle son  père  Benard  mandoit  à  ma  mère 
qu'après  qu'il  auroit  vendu  tous  ses  biens  et 
mis  fin  à  quelques   procès  qu'il  auoit,   il  s'en 

viendroit  demeurer  tout  à  fait  en  ceste  ville 
auec  son  fils  ? 

NOVRRICE. 

Voire-mais,  qui  meut  Benard  de  quitter  son 
païs  ? 

RESTITVE 

Que  veux  tu  que  ie  te  die?  Vn  homme  qui 
est  sur  Taage,  qui  est  veuf,  et  qui  est  en  conti- 
nuelles guerres,  fait-il  pas  bien  de  se  retirer  en 
vne  ville  qui  est  paisible,  bonne  et  seure,  et 
quitter  son  païs,  auquel  il  a  reçeu  et  reçoit 
iournellement  tant  d'inconueniens,  à  cause  de 
la  guerre,  par  laquelle  mesmes  (ainsi  que  m'a 
dit  Filadelfe)  il  a  perdu  vne  sienne  fille,  quand 
nos  gens  entrèrent  dans  Mets. 

NOVRRICE 

Or  bien  laissons  cela.  Qui  vous  engardera 
d'espouser  vostre  Filadelfe  ? 

RESTITVE 

N'as  tu  pas  encores  sçeu  qu'il  a  esté  si  ingrat 
enuers  moy  que  de  m'auoir  laissée  là,  et  qu'il 
a  rangé  du  tout  son  amitié  à  la  fille  de  ce  Pi- 
card nostre  voisin  ? 

NOVRRICE 

Voulez -vous  dire  à  Fieurdelys,  fille  du  sieur 

Fremin,  lequel  a  quitté  son  pays,  à  cause  des 
guerres,  pour  venir  demourer  en  ceste  ville  ? 

RESTITVE 

Ouy,  te  dis-ie.  Filadelfe  aime  sa  fille,  dont  ie 
créue  de  dépit.  Encor  s'il  estoit  seul  à  l'aymer, 
mais  à  ce  que  i'ay  peu  entendre, il  y  en  a  d'autres, 
mesmes  vn  ieune  homme  de  ceste  ville  nommé 
Euuertre,  fils  du  Sire  Gérard,  qui  l'ayme  aussi 
bien  que  luy,  et  est  mieux  aymé  d'elle.  Songe, 
Nourrice,  le  tort  qu'on  me  fait. 

NOVRRICE. 

Ha  c'estoit  de  cecy,  dont  Gillet  son  vau-neant 
de  seruiteur  me  barbouilloit,  ayant  bien  beu,  et 
nos  noyses  estans  appaise  es,  que  nous  auons 
coustumierement  ensemble.  Il  se  plaignoit  à 
moy  qu'il  falloit  qu'il  fust  tousiours  sur  les 
pieds,  tantost  pour  aller  deçà,  tantost  pour 
aller  delà,  tantost  pour  aller  parler  à  vn  Claude 
seruiteur  du  père  de  Fleurdelis,  duquel  son 
maistre  s'estoit  acointé,  à  fin  de  l'ayder  en  ses 
amours  :  desquelles  il  ne  me  souuenoit  plus,  si 
vous  ne  m'en  eussiez  ramenteuë. 

RESTITVE. 

Or  parle  maintenant.  Ay-ie  raison  de  vouloir 
son  alliance  ? 

NOVRRICE.  ' 

Je  ne  dy  plus  mot  :  toutefois  vous  n'auez  que 
faire  de  vous  tourmenter  auant  le  temps.  Je 
trouueray  bien  manière  de  sauuer  et  vostre 
honneur  et  vostre  fruit. 

RESTITVE. 

Par  quelle  manière  ? 

NOVRRICE. 

Dittes  à  Dame  Jacqueline,  vostre  mère,  que 
vous  vous  trouuez  un  peu  mal  disposée. 

RESTITVE. 

Comme  ie  suis  de  fait. 

NOVRRICE. 

Et  que  vous  voudriez  bien  vn  peu  prendre 
l'air  des  champs  :  ie  suis  certaine  que,  selon  sa 
coustume,  elle  vous  enuoyera  auecques  moy  à 
Bellair  vostre  métairie,  qui  n'est  qu'à  quatre 
lieues  d'icy. 

RESTITVE. 

Et  bien  que  ferons  nous  là  ? 

NOVRRICE. 

Mous  trouuerons   mille    moyens  pour  vous 

deliureijde  vostre  enfant,  sans  que  personne 
s'en  puisse  apperceuoir,  car  ie  vous  monstreray 
que  ie  sçay  faire  un  tour  de  maitrise. 

RESTITVE. 

Vostre  aduis  me  semble  fort  bon  :  allon  es- 
pier  le  temps  pour  parler  à  ma  mère. 

NOVRRICE. 

Ho  ho  :  mais  n'est  ce  pas  icy  celuy  dont  il 
est  question  ?  Il  fait  volontiers  quelque  menée  : 
car  il  n'a  esté  d'auiourdhuy  en  la  maison, 

RESTITVE. 

Laissons  le  là,  ie  te  prie. 

SCENE  II. 

FILADELFE  Seul. 

HA  ie  sçay  bien,  Restitue,  sans  que  plus  tu 
me  le  donnes  à  entendre  par  te  cacher 
ainsi  de  moy,  que  ie  te  fays  tort,  portant 
amitié  à  autre  qu'à  toy  :  mais  quoy?  qui 
est  celuy  qui  ne  connoit  les  forces  d'amour? 
Qui  ne  connoit  qu'il  est  aueugle,  ieune  et 
volage,  sans  loy  et  sans  raison?  C'est  par  luy 
que  ie  n'ay  non  plus  de  repos  que  si  i'auois  le 
vif  argent  soubs  les  pieds.  Et  pour  ceste  cause, 

le  n'ay  fait  que  tracasser  par  toute  la  ville  pour 
voir  si  ie  trouuerois  Claude  seruiteur  de  ma 
cruelle  maistresse.  à  fin  qu'il  me  dize  des  nou- 
uelles  d'elle.  Je  suis  contraint  de  pratiquer  ce 
vallet,  pour  estre  une  bonne  ayde  et  seur 
moyen  à  mes  amoureuses  entreprises,  lesquelles 
ie  ne  puis  plus  différer,  à  cause  que  mon  père 
sera  icy  de  bref:  et,  luy  uenu,  toute  commodité 
et  tout  moyen  me  sera  retranché.  Mais  ce  qui 
me  fait  encor  plus  haster,  c'est  que  i'ay  un  Cor- 
riual,  lequel  il  me  faut  deuancer,  si  ie  puis,  à 
ce  qu'il  n'aye,  premier  que  moy,  la  iouissance 
de  ma  chère  Fleurdelys.  Mais  voiez  venir  à  la 
bonne  heure  celuy  que  ie  cherche. 


SCENE   III. 

CLAVDE    ET  FILADELFE. 
CLAVDE. 

E  voicy  à  la  fin,  Dieu  mercy. 

FILADELFE. 

Et  bien,  Claude,  qu'elles  nouuelles  ? 


L 


CLAVDE. 


Fort  bonnes.  Voicy  le  iour  que  vous  auez  le 
lus  désiré. 

FILADELFB. 

Comment? 

GLAVDE. 

J'ay  tant  fait  que  mon  maistre  s'en  ira 
auiourd'huy  dehors,  et  deuant  qu'il  soit  unE 
heure,  ie  vous  feray  entrer  où  sera  vostre  bien- 
aymec  Fleurdelys. 

FILADELFE. 

O  que  ie  suis  ayse  ! 

CLAVDE. 

Maifltéflaftf  attisez  à  vostre  faict. 

FILADELFE. 

J'y  ay  pourueu  :  car  i'ay  apostez  deux  miens 
compagnons  qui  me  doiuent  ayder  en  cecy  :  et 
de  ce  pas  ie  m'en  vais  me  tenir  prest  à  la  rue 
pour  entrer  aussi  tost  que  vous  aurez  ouuert  la 
porte.  Mais  comment  me  pourras  tu  aduertir 
quand  ton  maistre  sera  parti  ? 

CLAVDE. 

Je  vous  feray  signe  par  la  porte  de  derrière, 
que  ie  lairray  tout  exprès  deuérouillee. 

FILADELFE. 

Quel  signé  me  feras  tu  ? 


—  XXV   — 

CLAVDE. 


J'auray  vne  torche  en  main,  et  en  feray  trois 
tours  :  cela  vous  signifiera  le  tems  qu'il  faudra 
entrer. 


FILADELFB. 


Mais  n'y  at-il  personne  en  vostre  maison  qui 
me  puisse  destourber? 


CLAVDE. 

Ne  vous  souciez  point  de  cela,  il  n'y  a  seule- 
ment qu'Alizon  ceste  vieille  chambrière,  dont 
ie  trouueray  bien  moyen  de  m'en  deffaire. 

FILADELFB. 

C'est  assez.  Je  m'en  îray,  ce  pendant,  d'icy  à  la 
rue,  ou  mes  compaignons  me  viendront  trouuer^ 
Au  reste,  Claude,  tu  sçais  bien  les  dons  et  pre- 
sens  que  ie  t'ay  promis,  encor  qu'il  me  soit  im- 
possible de  te  recompenser  du  moindre  plaisir 
que  tu  me  fais. 

CLAVDE. 

Je  vous  prie,  ne  me  parlez  plus  de  cela.  Le 
seul  don,  que  ie  vous  demande  en  ceste  affaire 
icy,  c'est  que  vous  la  teniez  secrette  et  que 
vous  faciez  de  sorte  qu'on  ne  se  doute  en  rien 
de  moy,  qu'il  semble  qu'en  ce  cas  ie  ne  sois  n 

consentant,  ny  prestant  ayde  :  mesmement 
quand  vous  entrerez  dans  la  salle  où  la  fille 
sera,  Dieu  sçait  comme  ie  feray  de  l'esbahy,  de 
l'estonné,  et  de  l'ignorant  1 

FILADELFE. 

Je  t'ay  desia  dit  que  ie  tiendray  tout  secret. 

CLAVDE. 

Si  vous  faisiez  autrement,  ie  parirois  ma 
perte,  et  serois  ruiné  :  d'autant  que  mon  mais- 
tre  ne  va  coup  à  la  ville  qu'il  ne  nous  recom- 
mande la  fille  mille  fois. 

FILADELFE. 

N'as  tu  rien  fait  entendre  à  Fleurdelis  de  ma 
part  ? 

CLAVDE, 

Nenny  certes,  Filadelfe  :  car  ie  sçay  bien  que, 
si  ie  luy  voulois  parler  de  vostre  amitié,  ce 
seroit  abus,  elle  ne  s'y  arresteroit  iamais. 

FILADELFE. 

C'est  vn  merueilleux  cas.  Suis-ie  si  contre- 
fait, et  de  si  mauuaise  grâce,  qu'elle  ne  me 
puisse  ay mer?  Suis-ie  si  contraire,  et  dissem- 
blable à  elle,  et  à  ses  complexions,  que  nous  ne 
puissions  cy  après  viure  ensemble  en  amitié  ? 

CLAVDE. 


Je  ne  sçay  quel  dissemblable  :  si  ce  n'estoit 
que  ie  vous  ay  ouy  dire  que  vous  n'auiez  point 
de  seur,  ie  croyrois  qu'elle  vous  fust  de  quelque 
chose,  tant  elle  vous  ressemble. 

Mais  ne  me  voulez  vous  autre  chose  ? 

FILADELFE. 

Non  :  mais  as  tu  point  veu  mon  vallet  que 
i'auois  enuoyé,  il  y  a  trois  heures,  pour  te 
chercher  ? 

CLAVDE. 

Je  ne  l'ay  point  veu. 

FILA  D  ELFE. 

Il  se  sera  amuzé  quelque  part  à  yvrongner. 

SCENE  IIII. 

GiLLET,  vallet  de  Filadelfe;  filadelfe. 

GILLET. 

VRAYEMENT  ie  seroy  bien  un  grand  sot,  pen- 
dant que  mon  maistre  demeine  une  vie 
amoureuse,  si  de  ma  part  ie  ne  me  iettois  aussi 
sur  l'amour  :  non  point  de  la  sorte  qu'il  fait, 
car  il  est  de  ces  amoureux  transis,  qui  ne 
s'amusent  qu'à  vne,  et  sont  deux  ou  trois  ans  à 

lanterner,  sans  qu'à  la  fin  ils  viennent  au  poinct. 
Auiourd'huy  qu'il  m'a  enuoyé  chercher  Claude, 
ie  me  suis  à  bon  escient  ebaudy  sur  l'amour. 


FILADELFE. 


Ho  voicy  mon  homme.  Je  me  veulx  un  peu 
retirer  pour  voir  sa  façon  de  faire. 


GIl^LET. 


Car  quand  i'ay  veu  que  de  prime  face  ie  n'ay 
point  rencontré  mon  homme,  ie  me  suis  em- 
barqué très  bien  en  ceste  prochaine  hostellerie. 


FILADELFE. 

Voicy  mon  compte.  Par  Dieu  ie  t'en  puniray 
bien. 

GILLET. 

Auquel  lieu,  après  que  d'intrade  i'ay  beu  seu" 
lement  six  ou  sept  fois,  ie  descens  en  la  cuysine 
(car  ie  suis  plus  amoureux  d'y  estre  que  les 
Salamandres  dans  le  feu),  ie  trouue  céans  la 
chambrière  de   l'hoste,  belle  comme   vn  ange. 

FILADELFE. 

Vrayement  voire  :  c'est  une  brave  damoy- 
zelle. 

GILLET. 

Elle  m'a  pieu  bien  fort.  Pour  le  faire  court, 
nous  adcordons  nos  pièces  ensemble  :  car  pen- 
seroit  on  qu'il  y  eut  chambrière  si  huppée  et  si 
farouche  qui  m'osast  contre-dire,  à  moy  di-ie 
qui  suis,  ie  ne  diray  point? 

FILADELFE. 

O  le  beau  personnage  que  c'est  ! 

GILLET. 

De  ma  nature,  ie  ne  me  veulx  point  vouer  à 
une  seule  sainte,  et  quand  ie  trouue  des  chaus- 
ses de  mesmes  mon  pourpoint,  le  les  prens. 
Aussi  la  bonne  sourys  at-elle  pas  plus  d'un  trou 
à  se  retirer  ?  Ainsi  par  touts  les  Diables,  fault 
il  faire,  non  point  s'amuser,  comme  les  amou- 
reus  de  Quaresme,  à  faire  l'Alquemie  en  amour 
et  en  tirer  la  quinte-essence,  ei  qui  se  trouuent 
tousjours  après  auoir  bien  fantastique,  les  mains 
pleines  de  vent. 

FILADELFE. 

Tu  parles  proprement,  ainsi  qu'il  appartient  à 
un  tel  homme  que  tu  es. 

GILLET. 

Hà  voicy  mon  maistre.  Je  changera/  propos, 
sans  faire  sçmblant  de  l'auoir  veu, 

FILADELFE. 

Et  viença,  pendart,  d'où  viens  tu  ? 

GILLET. 

D'où  vous  m'auiez  enuoyé,  Monsieur. 

FILADELFE. 

As  tu  trouué  Claude  ? 

GILLET. 

Ouy. 

FILADELFE. 

Tu  as  menty,  meschant,  il  m'a  dit  vne  fois 
qu'il  ne  t'auoit  point  veu.  Ce  galland  icy  ne 
bouge  des  Tauernes,  asseure  toy  qu'auiour- 
d'huy  ie  te. ..Mais  il  faultbien  deuant  faire  autre 
chose.  Il  m*a  fait  oublier  ce  que  ie  luy  voulois 
dire.  J'ay  tant  d'affaires,  que  ie  ne  sçay  aus- 
quels  attendre.  H  à  voyrement,  va  t'en  chez 
Camille  et  François,  leur  dire  ainsi  que  le 
iour  et  l'heure  est  venue  que  ie  leur  auois  ditte 
l'autre  iour  :  partant  qu'ils  s'en  viennent  pour 
l'affaire  qu'ils  sçauent  en  la  rue  prochaine  du 
logis  de  Fremin,  auec  tout  l'équipage  qu'il  faut. 
Cours  viste,  es  tu  reuenu  ?  Que  grongnes  tu 
entre  tes  dents,  maraut  que  tu  es  ?  Ne  bouge. 
Je  seroy  encor  plus  beste   de  bailler  quel  qu 


—   XXXI   — 

message  à  cest  yurongne  icy.  Il  vault  mieux 
que  l'y  voise  moy  mesmes.  Seulement  vien  me 
trouuer  tantost  en  la  rue,  après  que  tu  auras 
fait  quelque  prouision  d'armes  pour  toy,  à  fin 
qu'en  cest  affaire  icy,  tu  me  serues  d'un  o  en 
chiffre. 

GILLET. 

Trop  bien  cela.  Monsieur,  laissez  m'en  faire. 
Corbieu,  il  n'y  a  homme  plus  vaillant  que  moy. 
Croyez  d'un  cas  que  ie  ne  demoureray  pas  des 
derniers  ..  s'enten  à  fuir,  si  la  battaille  me  baste 
mal. 


ACTE     DEUXIEME 

SCENE   PREMIERE. 

EVVERTRE,  Vil  icunc  hommc  —  felippes, 
son  seruiteur. 

EVVERTRE. 

FAVT-il  que  les  biens  ayent  tant  de  puis- 
sance sur  les  hommes?  Fault-il  qu'vne  vertu, 
qu'une  grande  beauté,  et  qu'vne  noblesse 
soient  prisées  si  peu  si  elles  ne  sont  accompa- 
gnées de  richesses  ?  Faut-il  que  les  pierres  pré- 
cieuses, les  diamans,  les  rubis,  et  les  emerau- 
des,  à  qui  ie  compare  les  bonnes  parties  de 
Fleurdelys,  soient déprisees  pour  n'estre  enchâs- 
sées dans  l'or?  Ne  vauldroit-il  pas  mieux  auoir 
vne  femme  qui  eust  affiire  de  biens,  que  des 
biens  qui  aient  affaire  d'vne  femme? 

FELIPPES. 

Et  bien,Euuertre,  que  me  vouliez-vous  ? 

EVVERTRE. 

Ha  te  voicy  tout  à  poinct,  ie  t'auois  enuoyé 
quérir. 

FELIPPES. 

Mais  de  quoy  est-ce  que  vous  vous  plaigniez 
à  part  vous  ? 

EVVERTRE. 

Cestoit  de  l'auarice  de  mon  perç, 

FELIPPES. 

Qu'est-ce  qu'il  vous  a  fait  ? 

EVVERTRE, 

Je  te  le  diray  :  et  par  mesme  moyen  tu  en- 
tendras en  quoy  c'est  que  ie  te  veus  employer. 

FELIPPES. 

Ne  faittes  que  dire. 

EVVERTRE. 

En  premier  lieu,  tu  dois  sçauoir  que  i'ayme 
vne  fille  ieune  d'vn  quinze  ans,  honneste,  de 
bonne  grâce,  et  belle  en  perfection;  et  si  tous  les 
iours  elle  dénient  plus  belle  et  fresche,  comme 
la  rose,  qui  à  l'heure  à  l'heure  sort  du  bouton, 
et  croist  quant  et  quant  le  soleil.  Elle  s'appelle 
Fleurdelys,  fille  d'vn  Picard  qui  est  venu  nou- 
uellement  demeurer  en  ceste  ville,  nommé  le 
sieur  Fremin.  Ne  la  connois  tu  pas  bien? 

FELIPPES. 


Pourquoy  non!  Elle  est  aymee,  à  telles  en- 
seignes, d'vn  Filadelfe  voisin  de  ce  Picard. 

EVVERTRE. 

Tu  dis  vray. 

FELIPPES. 

Et  bien  qu'est-il  de  faire  en   cecy    Voulez 
vous  que  nous  lui  rompions  la  teste? 

EVVERTRE. 

■  Atten  que  ie  t'aye  dit  tout  mon  affaire.  De- 
puis le  temps  que  i'ay  mis  mon  cueur  en  ceste 
fille  (il  y  a  enuiron  deux  mois)  i'ay  tasché  par 
tous  moyens  d'en  iouir  :  et  mesmes  il  n'a  pas 
esté  iusques  là  que  ie  ne  l'aye  fait  demander  en 
mariage  :  mais  mon  père  (qui  est  auare  et  chi- 
che, comme  tu  sçays)  à  cause  qu'il  voyoit  le 
père  de  Fleurdelys  vn  peu  souffreteus,  comme 
celuy  qui  a  despendu  beaucoup  de  son  bien  à 
hanter  les  guerres,  me  contredit  aigrement,  et 
me  tança  fort  et  ferme,  disant  que  i'estois  trop 
ieune,  et  que  ce  n'estoit  pas  encor  à  moy  à  par- 
ler de  mariage  :  voyla  pourquoy  ie  me  plai- 
gnois  à  cest  heure  à  part  moy  :  mais  somme 
toute,  i'ay  délibéré  (puis  que  mon  père  n'y  veut 

point  autrement  entendre)  d'auoir  la  fille,  par 
le  moyen  plus  expédient  pour  moy. 

FELIPPES. 

Venez  au  poinct. 

EVVERTRE. 

Tu  dois  entendre  que  Fremin,  père  de  la 
fille,  a  dedans  sa  maison  une  chambrière  assez 
agee. 

FELIPPES. 

N'est-ce  pas  Alizon  ? 

EVVERTRE. 

Ouy. 

FELIPPES. 

O  la  bonne  dame  que  c'est!  Passez,  passez 
outre. 

EVVERTRE. 

Je  me  suis  si  bien  acointé  d'elle  par  presens, 
prières,  et  courtoysies,  qu'elle  a  fait  quelque 
message  pour  moy  à  ma  Fleurdelys,  et  m'a  mis 
quelque  peu  en  sa  grâce,  et  en  son  amitié.  Or  il 
n'y  a  que  huit  iours  qu'elle  me  dit  pour  toute 
résolution  qu'elle  me  feroit  bien  entrer  où  seroit 
la  fille,  quand  son  maistre  Fremin  iroit  dehor, 

et  qu'estant  entré,  ie  feisse  ce  qu'il  seroit  en 
moy.  Partant  i'ay  délibéré  de  Tenleuer  par 
force,  s'  elle  ne  veut  consentir  à  mon  vouloir. 


FELIPPES. 

Mais  aussi  Euuertre? 

EVVERTRE. 


Quel  mais  aussi  !  Hàne  me  contredis  point 
cela  est  desia  en  moy  arresté. 


FELIPPES. 

Deà  faites  en  comme  vous  l'entendrez.  Et 
bien  que  voulez-vous  faire  de  moy  ? 

EVVERTRE. 

Geste  chambrière  Alizon  m'a  ce  matin  auerty 
par  mon  lacquais  qu'elle  auoit  quelque  chose 
à  me  dire.  Je  me  doute  que  c'est  possible  son 
maistre  qui  s'en  va  dehors.  Je  voudrois  que  ce 
fust  auiourd'huy,  tandis  que  mon  père  est  allé 
aux  champs.  Voyia  la  cause  pourquoy  ie  t'ay 
fait  venir  icy  près  du  logis  à  ce  Fremin,  à  fin  de 
te  prier  que  tu  m'aydes  à  enlever  ceste  fille,  s'il 
en  est  besoing. 

FELIPPES. 

Voire  mais,  pourrions-nous  bien  faire  cela 
nous  deux  <* 

EVVERTRE. 

Calixte  mon  compagnon  me  doit  ayder  :  et 
partant  il  nous  faut  retirer  en  sa  maison  pro- 
chaine de  celle  à  Fremin,  à  fin  de  nous  tenir 
prest,  quand  Alizon  ouvrira  l'huis.  Il  doit  aussi 
faire  prouision  d'armes  pour  nous  trois. 

FELIPPES. 

Si  ie  puis,  ie  ne  vous  faudray  point  au  be- 
soing,  puis  qu'ainsi  est.  Mais  pourrons-nous 
faire  cela  seurement  i  N'y  aurat-il  personne 
pour  nous  empescher? 

EVVERTRE. 

Qui  diable  nous  empescheroit  ?  Il  est  bien 
vray  que  i'ay  ce  gentil  Filadelfe  pour  corriual  : 
mais  que  nous  sçauroit-ii  faire,  ne  sçachant  rîen 
de  nostre  complot? 

FELIPPES. 

Jereniebieu,  quand  nous  le  rencontrerions, 
il  n'est  pas  homme  pour  nous  :  et  si  vous  asseu- 
re  qu'il  ne  sera  non  plus  à  vostre  Fleurdelys 
que  s'il  estoit  son  frère. 

EVVERTRE. 

Mais  voicy  Alizon  qui  sort  de  sa  maison.  Re- 

tire-toy  chezCalixte,  et  m'atten  là  :  elle  me  veut 
dire  possible  cela  dont  ie  me  doute. 

FELIPPES. 

Je  me  veux  auiourd'huy  donner  du  bon  temps, 
tandis  que  ce  vieux  resveur  de  mon  maistre 
s'en  est  allé  pourmener  hors  la  ville.  Il  ne  gai- 
gnera  point  tant  en  vn  mois  que  nous  en  dépen- 
drons en  vne  heure. 

SCÈNE  II 
ALizoN,  chambrière  —  evvertrk. 

ALIZON. 

MAIS  que  tous  les  Diantres  me  doit-il  auiour- 
d'huy aduenir,  que  i'ay  songé  ceste  nuit  le 
plus  terrible  songe  du  monde?  Je  ne  songe  ia- 
mais  telles  follies  qu'il  ne  m'aduienne  quelque 
cas  de  nouueau,  ou  quelque  tribouUe-mesnage. 
Si  est-ce  que  i'ay  ouy  dire  autrefois  qu'on  fait 
mal  de  mettre  foy  à  telles  choses. 

EVVERTRE. 

Que  fais-tu,  Alizon,  que  tu  t'arraisonnes  ainsi 
à  part  toy  i  Quand  aurons  nous  la  Quasimodo  ? 
Parles  tu  de  la  vie  des  Saincts,  ou  des  playes  de 
S.  François  ? 


—  XXXIX  — 

ALIZON. 

Hà,  Euuertre,  i'estoy  sortie  pour  vous  trou- 
ver, selon  que  ie  vous  auois  mandé  ce  matin. 

EVVERTRE. 

Et  bien,  que  me  veuk-tu  dire  ? 

ALIZON. 

Mon  maistre  s'en  va  tout  à  cest,  heure  à  la 
ville, 

EWERTRE. 

O  que  tu  me  fais  aise!  Et  bien  comment  me 
feras  tu  entrer  où  sera  ma  Fleurdelys  ? 

ALIZON. 

J'ouuriray  nostre  porte  de  derrière,  deuant 
laquelle  ic  vous  feray  signe,  c'est  à  sçauoir  de 
ma  quenouille  trois  tours,  à  fin  que  par  cela 
vous  connoissiez  quand  il  sera  temps  d'entrer 
par  ceste  mesme  porte. 

EVVERTRE. 

Il  suffit,  ie  me  tiendray  prest  en  la  maison 
d'un  mien  compaignon  vostre  voisin.  Mais  ie 
crain  qu'il  n'y  ait  quelqu'vn  chez  vous  qui  puisse 
destourner  mon  entreprise.  Il  me  semble  qu'il 
y  a  vn  seruiteuren  vostre  maison  qu'on  nomme 

Claude,  ie  serois  bien  content  de   ne  l'y  voir 
point. 

ALIZON. 

Ne  vous  chaille  :  ie  m'en  depestreray  bien. 
Faudrat-il  pas  qu'il  voise  quérir  son  maistre  ? 

EVVERTRE. 

Alizon,  si  tu  fais  cela  pour  moy,  ie  sçay  bien 
où  est  le  plus  beau  demiceint  du  monde,  et  la 
plus  belle  paire  de  patinostres  que  tuveis  de  ta 
vie  :  ie  te  lesdonneray,  outre  beaucoup  d'autres 
presens  que  ie  ppurray  faire. 

ALIZON. 

Ho,  pour  cela  non  force  :  mais  vous  rediray- 
ie  que  vous  teniez  cecy  secret,  à  fin  que  Fremin 
ne  se  doute  point  de  moy  'i 

EVVERTRE. 

Baste,  ie  te  l'ay  tant  de  fois  iuré  :  mais  veu 
ce  que  tu  me  promets,  il  faut  diligenter  mes 
apprestz,  car  ie  n'ay  que  chommer. 

ALIZON.  , 

Allez,  aussi  bien  voicy  desia  Fremin  qui  sort 
du  logis  pour  s'en  aller. 

SCÈNE  III. 
FREMiN,  Picard  —  alizon. 

FREMIN. 

ALIZON,  tandis  que  ie  m'en  vais  à  la  ville  pren 
bien  garde  sur  Fleurdelys,  entens-tu  ?  et  ne 
bouge  de  la  maison.  Quand  tout  est  dit,  si  l'af- 
faire ne  me  pressoit  l'eusse  esté  content  de  ne 
bouger  :  car  le  cueur  me  dit  ie  ne  sçay  quoi  de 
mauuais.  Quoi  que  ce  soit,  ne  la  laisse  point 
sortir  hors  du  logis. 

ALIZON. 

Ma  foy,  seigneur  Fremin,  si  vous  m'eussiez 
creu,  il  y  a  long  temps  que  vous  ne  fussiez  plus 
en  la  crainte  et  peine  où  vous  estes  touchant 
vostre  fille,  vous  l'eussiez  mariée  très  bien  en  vn 
bon  lieu  que  ie  vous  auois  dit.  Vous  en  auez 
fait  à  vostre  teste  :  or  bien,  soit.  Mais  à  qui 
la  pensez-vous  marier  ?  à  vn  prince,  volontiers. 

FREMIN. 

Penses-tu  que  si  i'eusse  trouué  quelque  party 
raisonnable  pour  elle,  que  i'eusse  tant  délayé? 
Tu  scais  bien  comme  i'en  suis  sollicité  tous  les 
jours,  et  mesmes  d'vn  Euuertre,  fils  de  Gérard 
Gontier,  riche  citoyen,  mais  son  père  ne  s'y  est 
pas  bonnement  accorde. 

'  ALIZON. 


Vous  en  ferez  à  vostre  plaisir  :  si  est-ce  qu'en 
bonne  foy  il  me  semble  que  vous  la  faites  trop 
leusner. 


FREMIN. 


Il  t'est  aduis  que  toutes  femmes  te  ressem- 
blent. Tu  m'entens  bien, 

ALIZON. 

Mais  au  rebours,  il  vous  est  aduis  que  tout 
le  monde  est  aussi  froid  comme  vous. 

FREMIN. 

Il  est  bien  vray  que  ie  ne  m'y  échauffe  pas 
tant  que  tu  voudrois  bien. 

ALIZON. 

Mais,  mon  dommage,  qui  presques  n'en  pou- 
uez  plus.  Et  si  vous  en  faites  encor  quelques- 
vns  des  vostres,  c'est  si  pea  souuent  que  cela  ne 
se  doit  mettre  en  ligne  de  compte. 

FREMIN. 

Or  bien  laissons  cela  :  si  on  me  demande  tu 
diras  que  ie  suis  allé  parler  au  capitaine  Chan- 
diou,  et  que  ie  ne  tarderay  guieres. 


ACTE  TROISIEME 

SCÈNE  PREMIÈRE 
lAQVELmE,  vieille  dame  —  la  novrrice. 

lAQVELINE. 

METTEZ  peine  de  vous  réiouir,  Restitue  :  ie 
veux  ce  que  vous  voulez,   si  vous  tenez 
chaudement  dessus  vostre  lict. 

NOVRRICE. 

Hé  ma  foy,  vous  faites  très  bien,  dame  Jac- 
queline, de  lui  accorder  qu'elle  s'en  vienne 
auecques  moy  prendre  un  peu  l'air  aux  champs. 
Aussi  bien  elle  se  trouue  toute  mal. 

IAQ.VEL1NE. 

Je  ne  refuse  point  qu'elle  ny  voise,  et  moy 
mesmes  ie  luy  eusse  tint  compaignie,  n'eust  esté 
que  i'atten  tous  les  iours  le  père  de  Filadelfe. 
Mais  il  me  fasche  que  ie  ne  sçay  à  la  vérité  ce 
qu'elle  a  ainsi  à  se  plaindre. 

NOVRRICE. 

Que  voudriez-vous  qu'elle  eust  la  pauvre 
fille  ?  Ne  pensez-vous  point  qu'estre  tousiours 

à  vne  ville  à  n'auoir  aucun  plaisir,  d'estre  tous- 
iours  dans  vne  chambre  enfermée,  ou  dans  vne 
église  à  prier  Dieu,  cela  ne  soit  assez  suffisant 
pour  la  rendre  mal  disposée? 

lAQVELlNE. 

Dieu  me  la  veuille  garder  :  ie  serois  bien 
marrie  qu'elle  eustmal,lapauure  fille,  car  oultre 
que  ie  n'ay  qu'elle  d'enfant,  le  te  puis  bien  dire, 
en  son  absence,  que  c'est  la  plus  honneste  fille 
du  monde  :  elle  n'est  point  mondaine,  elle  ne 
fait  point  parler  d'elle  comme  vn  tas  d'autres  : 
elle  ne  hante  point  auec  les  ieunes  hommes, 
comme  ie  sçay  qu'on  dit  de  nos  voisines  :  elle 
est  tousiours  en  prière  et  en  oraison  :  elle  vit 
proprement  en  samte. 

NOVRRICE. 

O  comme  vous  en  dittes  bien  la  vérité  !  Elle 
est  pleine  d'vn  bon  fruit  :  ceux  que  la  hantent 
en  sçauent  bien  que  dire. 

IACQ.VELINE. 

Mais  voicy  le  médecin  que  i'auois  mandé  à  ce 
qu'il  vint  voir  sa  maladie  auant  qu'elle  s'enallast 
aux  champs,  car  on  n'y  reçouure  pas  des  méde- 
cins aiseement. 

NOVRRICE. 

Le  diable  y  ait  part  :  ie  gage  que  le  cas  va 
mal  pour  moy. 

SCÈNE  II. 

LE  MÉDECIN   ET  LES  SVSDITTES. 
LE  MEDECIN. 

SELON  les  signes  que  m'a  dit  le  garçon,  ce  doit 
estre  icy  quelque  part  son  logis.  Mais  seroit- 
ce  point  bien  là  la  dame  que  ie  cherche. 

lAQVELINE. 

Ouy,  Monsieur,  c'est  elle. 

LE  MEDECIN. 

le  suis  venu,  à  vostre  mandement,  sçauoir  ce 
que  vous  vouliez  de  moy. 

lAQVELINE. 

C'est  pour  voir  ma  fille  qui  se  porte  mal  :  et 
pour  ce  que  ie  la  veus  enuoyer  aux  champs, 
i'eusse  bien  voulu  que  deuant  vous  m'eussiez  dit 
à  la  vérité  que  c'est  qu'elle  a,  à  fin  qu'elle  se 
gouuerne  selon  ce  que  vous  luy  aurez  ordonné 
pour  sa  santé. 

NOVRRICE. 

Pleust  or  à  Dieu  que  cestuy-ci  deuint  tantost 
aueugle,  ou  ceste-cv  sourde. 

LE  MEDECIN. 

De  quoy  se  plaint-elle  ? 

lAQVELINE. 

Rien  d'autre  chose,  sinon  qu'elle  a  perdu 
l'appétit,  et  luy  prent  par  fois  quelques  dou- 
leurs d'estomac,  quelques  euanouissements  et 
tranchées. 

LE    MEDECIN. 

Ce  ne  sera  rien,  non  :  toutesfois  ie  ne  vous 
en  sçaurois  rien  dire  à  la  vérité  que  premier  ie 
ne  l'aye  veuë,voireson  vrines'il  en  est  question. 

lAQVELINE. 

C'est  bien  dit  :  entron  dedans. 

LE  MEDECIN. 

Entron  :  mais  le  diable  y  ait  part,  i'ay  oublié 
mes  lunettes. 

NOVRRICE. 

Ne  laissez  pas  d'entrer.  Il  n'en  faut  ia  si  c'est 
pour  voir  la  fille,  car  elle  est  assez  grosse,  et  par 

trop  voire.  Hélas  !  ie  gausse  icy  à  part  moy,  et 
si  n'en  ay  point  d'enuie.  Ce  beau  médecin  ne 
faudra  pas  de  dire  que  la  fille  est  grosse  aussi 
tost  qu'il  l'aura  veuë.  Il  a  esté  mandé  si  soudam 
et  si  à  l'impouruiste  qu'il  ne  m'a  esté  possible 
de  Temboucher.Encor  il  est  nouuellement  venu 
en  ces  quartiers,  et  ne  cognoist  point  la  fille,  de 
sorte  que  pensant  qu'elle  soit  mariée,  il  cuidera 
bien  faire  de  dire  la  vérité.  Au  pis  aller  ie  vas 
voir  ce  qu'il  fera. 

SCÈNE  III. 

CLAVDE  ET  ALIZON. 
CLAVDE. 

Pvis  que  ie  ne  voy  plus  personne  en  la  rue 
est  temps  de  faire  le  signe  que  i'ai  promis  à 
Filadelfe. 

ALIZON. 


il 
tre. 


Puis  que  Claude  et  Fremin  s'en   sont  allez, 
faut  que  i'aille  bailler  l'assignation  à  Euuer- 


CLAVDE. 


J'ay  desia  ouuert  l'huis  de  derrière  par  où  ils 
doyuent  entrer. 

ALIZON. 


Je  vien  tout  à  point  de  trouuer  nostre  huys 
de  derrière  deuerouillé  par  ie  ne  sçay  qui. 


CLAVDE. 


Qu'est-ce  que  i'oy  parler  derrière  moy?  Hà 
c'est  Alizon,  ceste  vieille  diablesse.  Que  le  dia- 
ble face  maintenant  vneanatomie  de  sa  ceruelle  : 
elle  me  gastera  tout. 


ALIZON. 


Ne  voye-ie  pas  là  Claude?  Hô  bon  gré  en  ait 
ma  vie,  il  me  destourbera. . 

CLAVDE. 

Si  faut-il  trouuer  façon   de  m'en  depestrer 
vlstement.  Vien  ça,  que  fais-tu  icy  j* 

ALIZON. 

Toy  mesmes  qu'y  fais-tu  ? 

CLAVDE, 

Que  veus-tu  faire  de  cette  quenouille  ? 

ALIZON. 

Et  toy,  que  veus-tu  faire  de  cette  torche  ? 

CLAVDE. 

C'est  pour  aller  quérir  mon  maistre. 

ALIZON. 

Que  ne  le  vais-tu  donc  quérir,  sans  aller  ainsi 
tournoyant  à  l'entour  d'icy. 

CLAVDE. 

Et  toy  mesmes,  que  ne  vais-tu  (iller  auec  ta 
quenouille  chez  les  voisins,  comme  est  ta  cous- 
tume? 

ALIZON. 

Il  ne  me  plaist  pas. 

CLAVDE. 

O  Dieu,  cette  femme  me  fera,  à  peine  que  ie 
nedy. 

Mais  Alizon,  ie  ne  me  veuxfascher  contre  toy. 
Va  t'en  et  fay  ce  que  ie  te  dy. 

ALIZON. 

Mais,  Claude,  ie  te  dy  que  ie  n'en  feray  rien. 

CLAVDE. 

Tu  n'en  feras  donc  rien,  ô  vieille  sorcière  ! 

ALIZON. 

Non,  te  dis-ie,  vilain,  infâme. 

CLA.VDE. 

Et  va  va,  n'as-tu  pas  esté  autrefois  pour  tout 
potage  vne  bonne,  tu  m'entends  bien  ?.,. 

ALIZON. 

Dy,  dy  hardiment.  Tu  en  as  menti,  mes- 
chant,  ie  ne  suis  point  telle.  Par  la  mercy  Dieu, 
ie  te  feray  desdire  cette  parolle. 

CLAVDE. 

Mot,  n'en  parlons  plus.  Ce  ne  m'est  honneur 
de  débattre  avec  toy.  Alizon,  ie  te  prie,  va  t'en, 
et  me  laisse  là. 

ALIZON. 

Va  t'en  toy-mesmes. 

CLAVDE. 

Si  tu  me  fais  vne  fois  lâcher  le  manche  de 
ceste  torche... 

ALIZON. 

Par  la  mercy  Dieu  si  tu  approches,  ie  te  bail- 
leray  si  verd  dronos  (i)  de  ceste  quenouille,.. 

(i)  Dronos,  dronas,  coups  de  bâton,  en  gascon. 


—   LI  — 
CLAVDE. 

Par  la  mort,  si  tu  me  fasches,  ie  te  rompray 
ceste  folle  et  lourde  leste  ;  mais  ie  suis  encor 
plus  fol  de  m'arrester  à  elle.  Que  diable  m'en 
souciay-ie  ?  Doy-ie  dififerer  pour  elle  ce  que 
i'ay  entrepris  ? 

ALIZON. 

Il  s'en  va  doncques  :  que  fust-il  pendu  par  le 
col  !  Il  n'est  pas  qu'il  ne  veuille  faire  quelque 
diablerie,  puis  qu'il  auoit  si  grande  enuie  de 
me  chasser.  Tant  y  a  qu'il  faut  que  l'attende 
qu'il  se  soit  un  peu  plus  esloingné  deuant  que 
ie  face  ce  que  i'ay  promis. 

SCENE  IIII. 

LA  NOVRRICE,  ALIZON. 
NOVRRICE. 

IB  voudroy  que  ce  beau  médecin  et  tous  les 
médecins  du  monde  fussent  au  diable.  Que 
maudite  en  soit  la  race  !  N'auoy-ie  pas  bien 
dit  qu'il  ne  failliroit  point  de  dire  à  la  mère  que 
sa  fille  estoit  grosse?  J'auois  beau  luy  faire  signe 
de  l'œil,  des  doigts,  et  du  pied,  marchant  sur 
le  sien.  Vrayement  nostre  complot  d'aller  aux 
champs  est  bien  rompu  à  ceste  heure. 


-  LU   — 
ALIZON 


le  veux  sçauoir  de  quoy  se  plainct  ceste  cy. 
Hô,  mon  Dieu,  mon  Dieu,  quel  bruit  oy-ie  en 
nostre  logis  ?  Il  me  semble  que  i'oy  entrer  des 
gens  à  la  fouUe  par  l'autre  porte.  Seroit-ce 
point  Euuertre  ?  Si  ne  luy  ay-ie  point  encor 
fait  signe.  Je  vais  voir  quel  tintamarre  c'est. 
Hô,  i'oy  Fleurdelys  qui  crie  à  l'ayde. 

NOVRRICE 

O  que  volontiers  ie  trouuerois  Filadelfe,  pour 
luy  dire  iniures,  et  pour  luy  conter  le  beau 
chef-d'œuvre  qu'il  a  faict  en  nostre  maison! 
Helas,  quelle  pitié  c'est  de  voir  maintenant  la 
fille  qui  se  débat  et  s'arrache  les  cheueux!  et 
voir  d'autre  costé  la  mère  qui  pleure,  qui  crie, 
qui  tempeste,  et  auec  vn  million  d'iniures 
presse  sa  fille  de  lui  dire  qui  luy  a  fait  ce  déshon- 
neur. Encore  si  son  amy  ne  l'eust  abandonnée  ! 
Hà  !  Restitue,  Restitue,  tu  donnes  bien  exemple 
aux  ieunes  Damoiselles  de  ne  se  fier  tant  à  ces 
ieunes  hommes  qui  ont  le  visage  si  poupin  et 
poly  sus  la  fleur  de  leurs  beaux  ans,  car  tout 
appétit  soudain  se  faict  en  eux,  et  soudain  se 
meurt,  ainsi  que  feu  de  paille-  Ils  font  ny  plus 
ny  moins  que  le  chasseur  qui  poursuit  par 
grand  trauail  sa  proye  et  par  monts,  et  par 
boys,  et  par  vaux  :  l'aura  il  prise,  il  ne  s'en 


—  LUI  — 

soucie  plus.  Ainsi  est-il  de  ces  ieunes  gens, 
auront-ils  eu  la  victoire  sus  vous  autres  Dames, 
et  obtenu  ce  que  plus  ils  desiroyent,  ils  vous 
laissent  là,  et  lors  vous  vous  plaignez  d'estre 
faittes  serues  qui  parauant  estiez  maistresses. 
Non  que  ie  vous  deffende  d'aymer,  seulement 
le  vous  admonneste  de  fuir  ce  premier  poil 
follet  inconstant  et  léger ,  et  de  cueillir  les 
fruicts  non  trop  verdelets  ny  trop  aigres,  qu'ils 
ne  soyent  aussi  trop  meurs.  Hô,  hô,  d'oii  vient 
cestuicy  si  eschaufé  auec  ceste  broche,  et  ce  ca- 
basseten  teste  I 

SCENE  V. 

GILLET,  ET  LA  NOVRRICE. 
GILLET. 


D 


E  demourer  là  vertu-bieu?   et  parmy  des 
espees  nues,  en-han! 


NOVRRICE. 


Hé  parmanenda  c'est  Gillet.  Tant  mieus  :  ie 
sçauray  qu'est  deuenu  son  maistre. 


GILLET 


Or  y  voize  qui  voudra  :  de  moy,  je  me  sauue 
pour  y  retourner  autre  fois.  Corps-bieu,  ie  me 

—  nv  — 

veux  vn  peu  épargner.  Recepuoir  là  des  coups 
de  baston,  hen  !  et  auec  des  ieunes  fols  amou- 
reux frappans  sans  dire  gare,  vertubieu  ! 

NOVRRICE. 

Je  ne  sçay  s'il  est  encores  fâché  contre  moy 
des  iniures  que  nous  nous  entredismes  hier  au 
soir  en  la  cuisine  après  soupper,  et  de  quoy 
nous  primes  tous  deux  la  cheure.  Hô,  Gillet, 
d'où  viens-tu  ainsi  auec  ceste  broche  ? 

GILLET. 

D'où  ie  vien,  vertubieu?  Corbieu,  ie  vien  d'une 
belle  entreprise.  O  comme  l'en  ay  abbatu, 
froissé,  assommé,  et  rué  par  terre  !  J'en  ai  cui- 
dé  embrocher  vn  tout  vif  s'il  ne  se  fust  retiré. 

NOVRRICE. 

Mais  dy  moy  à  bon  escient  que  c'est,  et  pour- 
quoy  tu  es  ainsi  accoustré. 

GILLET. 

Tu  n'es  pas  secrette  à  demy. 

NOVRRICE. 

Si  suis,  nç  te  chaille  de  cela. 


—  LV  — 
GILLET. 

Sache  qu'on  a  fait  à  mon  maistre  Filadelfe..  . 

NOVRRICE. 

Où  est-il  ton  maistre?  Que  fust-il  au  diable, 
ou  bien  qu'il  se  fust  rompu  et  le  col  et  les  Ïam- 
bes quand  premièrement  il  mit  le  pied  en 
nostre  maison,  tant  il  y  a  fait  un  bel  esclandre! 

GILLET. 

Comment  ?  Qui  at-il  ?  Quoy  ?  Qu'est-ce  ? 

NOVRRICE. 

le  te  le  diray  une  autre  fois  :  acheue  seuUe- 
ment,  à  fin  que  ie  sache  où  il  est. 

GILLET. 

Que  veus-tu   que  ie  te  die  tant  ?  On  luy  a 

fait  signe,  nous  sommes  entrez  à  la  foulle,  il  a 
pris  la  fille  par  dessous  les  bras, elle  s'est  escriee, 
vne  vieille  suruenue  ie  ne  sçay  d'où  a  crié 
encor  plus  fort  qu'elle,  vn  autre  ieune  homme 
est  venu  au  bruit  de  ces  criardes,  il  nous  a  des- 
tournez, ils  s'en  sont  entrebattus,  et  moy  d'es- 
camper. 

NOVRRICE. 

le  n'enten  rien  à  ce  que  tu  dis  :  mais  tant  y  a 


LVI  — 


tu  t'en  es  enfuy  vilainement,  laissant  (peut  estre) 
ton  maistre  au  besoing. 


GILLET. 


M'amie,  tu  n'entens  point  encores  que  c'est 
que  du  camp.  Penses-tu  qu'vne  bonne  fuite  ne 
soit  pas  meilleure  qu'une  mauuaise  attente. 


NOVRRICE. 


Comment?  tu  tranchois  nagueres  tant  du 
braue. 

GILLET. 

C'est  follie  de  parler  à  toy,  qui  n'entens 
point  comment  c'est  qu'on  fait  à  la  guerre. 

NOVRRICE. 

Hà  vrayement,  tu  es  un  beau  marmouset. 

GILLET. 

Marmouset  !  Corps  bieu,  ie  te  fourreray  ceste 
broche  au  trauers  du  corps  :  ne  fay  que  dire  : 
mais  ma  foy,  la  chair  ne  vaut  pas  l'embrocher. 
Où  sont,  où  sont  ores  les  paillars  qui  ont  assailly 
mon  maistre  ?  Que  ne  les  tien-ie  ores  icy  ? 
Corps  bieu  ie  les...  HôDieu,  n'en  est-ce  pas  icy 
vn  qui  vient?  Me  voyla  mort.  Il  me  cherche. 


—  LVII  — 

Où  m'enfuiray-ie  ?  Je  te  prie.Thomasse,  reuan- 
che  moy. 

NOVRRICE. 

Comment  ?  tu  estois  tantost  si  hardy  ! 
SCENE  VI. 

FELIPPES,    GILLET,  et  la  NOVRRICE. 

FELIPPES. 

ME  voyla  échappé,  Dieu  mercy,  de  la  main 
de  ces  meschans  sergens  du  guet  :  et  puis 
vous  tenez  là  sans  fuir,  pour  voir  s'ils  ne  vous 
mèneront  pas  bien  et  gentiment  en  prison. 

GILLET. 

Hô  c'est  mon  compaignon  Felippes,  le  ser- 
uiteur  de  Gérard.  le  ne  me  soucie  gueres  que  ie 
ne  face  bien  paix  auecques  luy. 

FELIPPES. 

Te  voicy  donc,  GilleT,  et  viença,  beau  sire, 
n'est-ce  pas  toy  qui  viens  de  porter  les  armes 
contre  Euuertre  mon  ieune  maistre  !  ie  ne 
sçay  qui  me  tient  que  ie  ne  te... 


—   LVIll  — 
NOVRRICE. 


Hé,  pardonnez  luy,  aussi  bien  at-il  esté  des 
premiers  à  s'enfuir. 

GILLET. 

Je  ne  me  suis  point  enfuy,  non  :  le  me  suis 
sauué  seulement:  ie  ne  t'ose  dire,  Felippot,  que 
tu  en  ayes  fait  ainsi. 

FELIPPES. 

Va,  touche  là,  tu  es  bon  compaignon. 

GILLET. 

Et  bien  qu'est-il  de  nos  maistres  ?  Qu'est-il 
deuenu  de  leurs  différents  et  de  leur  meslee  ? 

FELIPPES. 

Les  voyla  tous  deux  qu'on  meine  en  prison^ 
et  Claude  seruiteur  de  Fremin,  que  bon  gré  en 
ait  ma  vie. 

NOVRRICE. 

En  prison  Filadelfe  ?  et  comment  cela? 

FELIPPES. 

Ainsi  que  mon  maistre  et  moy,  suyuant  le 
signe  que  nous  auoit  fait  la  chambrière  Alizon, 
courrions  à  la  maison  de  Fremin  pour  faire 


—   LIX   — 

lascher  prise  à  ton  maistre  qui  s'estoit  desia 
saisi  de  la  fille  Fleurdelys,  et  qu'iceux  contes- 
toyent  fermement  ensemble,  en  faisant  vn  mer- 
ueilleux  bruit  auecques  leurs  espées  nues,  les 
gens  de  la  rue  ont  commencé  bien  fort  à  se 
scandaliser,  et,  nous  blasmant  dequoy  nous  vou- 
lions forcer  publiquement  vne  fille,  se  sont  pris 
à  ietter  des  pierres  et  du  feu.  A  ce  bruit,  Filan- 
dre, le  maistre  du  guet  de  ceste  ville,  est  ie  ne 
sçay  comment  suruenu  auecques  ses  sergens,  et 
mettant  la  main  sur  eux  trois,  les  a  menez  ou 
en  prison,  ou  en  son  logis,  ie  ne  sçay  lequel. 
Les  autres  qui  accompaignoyent  Euuertre  et 
ton  maistre  s'en  sont  enfuis  qui  deçà  qui  delà. 

NOVRRICE. 

Au  moins  il  n'y  a  personne  de  blessé. 

FELIPPE. 

Non,  Dieu  raercy. 

GILLET. 

le  ne  m'en  soucie  donc'plus.  Sur  ma  foy 
suis  d'aduis  de  prendre  le  moins  que  nous 
pourrons  les  matières  à  cueur  :  car  Nostrada- 
mus  dit  qu'il  n'y  a  rien  plus  contraire  pour 
Ceux  qui  veulent  viure  à  leur  aize.  Que  nos 
maistres  qui  ont  fait  la  faute,  en  portent  la  folle 
enchère  s'ils  veulent. 


—  LX  — 

NOVKRICE. 


Aussi  feront-ils,  ie  t'en  asseure,  s'ils  sont  en 
tel  lieu. 


GILLET, 


Or  qu'ils  s'appointent  là  s'ils  le  trouuent  bon  ; 
et  qu'ils  s'entregrinsent  bs  dens  comme  deux 
chiens  qui  rongent  vn  os  :  ce  pendant  donnons 
nous  du  bon  temps. 


FELIPPE. 

Par  dieu  tu  as  raison,  Gillet.  le  ne  vis  iamais 
homme  qui  entendist  mieux  les  matières  que 
toy. 

GILLET. 

Voulons-nous  doncques  bien  faire  ?  Allons 
nous  rafreschir  bien  et  beau  dans  vne  hostel- 
lerie  icy  près  où  i'ai  esté  ce  iourd'huy  :  là  nous 
ferons  des  Gentilhommes,  aussi  bien  de  ces 
maistresicy  on  n'en  a  iamais  autre. chose. 

FELIPPE. 

C'est  bien  dit  :  mais  tu  n'as  point  fait  proui- 
sion  de  gibier  surquoy  nous  puissions  déchar- 
ger l'hacquebuse. 


—  LXI  — 
GILLET. 

Mon  amy,  il  y  a  la  dedans  la  plus  belle  garce 
du  monde,  chambrière  de  l'hoste. 

FELIPPE. 

Allons  donc  :  mais  helas,  nos  maistres? 

GILLET. 

Quoy,  nos  maistres  ? 

FELIPPE. 

Allon,  allon,  qu'on  ne  nous  voye  plus  ainsi. 

GILLET. 

Adieu,  Nourrice. 

NOVRRICE. 

Allez  allez,  voyla  de  gentils  seruiteurs  !  Mais 
à  ce  que  ie  voy,  Restitue  est  bien  vangee  de  Fi- 
ladelfe.  O  que  Dame  Jacqueline  sera  estonnee 
d'ouir  cecy  I  O  que  Benard  de  Mets  son  père 
sera  bien  plus  estonné,  mais  qu'il  vienne!  D'au- 
tre costê  que  dira  Gérard  le  père  d'Euuertre  ? 
Et  Fremin  quand  il  sçaura  qu'on  aura  voulu 
rauir  sa  fille  ?  Quant  à  moy  ie  m'en  vais  me 
cacher  quelque  part,  sans  rien  dire  à  personne 
de  ce  que  i'ay  ouy. 

—   LXII  — 

SCENE  VII. 

ALIZON. 

NE  VOUS  souciez  de  rien,  non,  Fleurdelys,  et 
ne  pleurez.  Tenez  vous  à  la  maison,  ie 
m'en  vais  où  ie  vous  ay  dit.  Or  si  ie  ne  me 
vange  de  Claude,  ie  veus  qu'on  ne  parle  iamais 
de  moy,  si  ie  ne  l'en  paye,  si  ie  n'en  fais  faire 
à  Fremin  telle  punition  que,  le  pendart  qu'il  est 
hô,  hô,  il  sçaura  à  tout  le  moins  si  ie  suis 
telle  qu'il  pense.  le  feray  que  tout  le  fait  re- 
tombera sur  ses  epauUes,  puis  qu'aussi  bien  il 
est  en  prison  comme  les  autres.  Mais  il  me 
semble  que  Fremin  disoit  qu'il  s'en  alloit  chez 
le  capitaine  Chandiou.  Il  me  le  faut  aller  trou- 
uer  là. 


ACTE  QUATRIÈME 

SCENE  PREMIÈRE. 

GILLET  tout  seul. 

MAIS  ne  voicy  pas  vn  grand  malheur  ; 
nos  beuuettes  ont  esté  entrerompue 
en  l'hostellerie  par  la  soudaine  arriuéc 
du  sire  Benard,  père  de  mon  maistre  :  i'ay 
pensé  en  me  dérobant  d'en  venir  icy  aduertir 
dame  Jacqueline  :  mais  comment  le  pourray-ie 
dire  aussi  à  mon  maistre  ?  O  Fortune,  que  tes 
faicts  sont  merueilleux,  qui  as  choisy  ce  iour 
malencontreux  pour  faire  venir  cestui-cy  de 
Mets,  pais  si  loingtain,  à  fin  que  pour  sa  bien- 
uenue,  on  luy  die  de  si  plaisantes  nouuelles  de 
son  fils  et  qu'il  vienne  empescher  nostre  col- 
lation, qui  est  pis  que  tout.  Mais  le  voicy  desia 
auec  son  seruiteur,  il  y  aura  bien  tantost  à 
crier  :  mais  de  quoy  me  souciay-ie  ?  à  eux  le 
débat.  Ce  pendant  ie  m'en  retourne  trouuer 
mon  compaignon  que  i'ay  laissé  audict  lieu, 
laissant  passer  les  plus  chargez. 


—  LXIV  — 

SCENE  IL 
BENARD,  vieillard,  felix,  son  vallet. 

BENARD. 

TE  disois  que  nous  ne  trouuerions  iamais  le 
chemin,  tant  ceste  ville  est  grande,  et  les 
rues  fascheuses  à  tenir.  Que  t'en  semble,  Felix  ? 
N'es  tu  point  bien  las  ? 

FELIX. 

Comment  Diable  ne  seroy-ie  las,  après  auoir 
tant  tracassé  parmy  ceste  ville,  et  après  auoir 
eu  tant  de  maux  à  venir  de  vostre  pais  de  Lor- 
raine iusques  icy  ?  Encor  si  nous  nous  fussions 
rafreschis  en  l'hostellerie  où  nous  sommes  des- 
cendus :  mais  ie  n'ay  iamais  eu  le  loisir  de  me 
ruer  tant  soit  peu  en  cuysine,  tant  vous  auiez 
de  haste  de  venir  voir  vostre  fils. 


Pour  certain,  il  me  tarde  beaucoup  que  ie  ne 
le  voye.  le  crain  qu'il  ne  soit  tombé  en  quel- 
que inconuenient,  ou  qu'il  ne  soit  amaigry  de- 
puis que  ie  ne  l'a  veuy.  Mais  dy  moy,  ne  suis- 
le  pas  bien  heureux  de  m'estre  venu  habituer 
en  vne  si  bonne  ville  que  ceste  cy,  et  d'auoir 


—  LXV  — 

quitté  nostre  misérable  païs,  subiet  à  tant  de 
guerres  ? 

FELIX. 

J'ay  grand'peur  que  nous  n'ayons  laissé  vn 
purgatoire,  pour  venir  en  vn  enfer. 

BENARD. 

Vis  tu  iamais  ville,  où  les  gens  fussent  plus 
courtois  et  mieux  appris  ? 

FELIX. 

Au  diable  l'vn  qui  nous  ait  présenté  à  boire. 

BENARD. 

Tu  ne  respons  à  propos.  le  te  dy  que  c'est 
icy  la  plus  belle  ville  du  monde,  où  il  y  aye  les 
plus  belles  rues,  les  plus  belles  maisons,  les 
plus  belles  Eglises,  les  plus  belles  Religions,  et 
les  plus  beaux  Palais. 

FELIX. 

Or  vous  estimerez  ce  qu'il  vous  plaira,  mais 
ie  ne  trouue  rien  plus  beau  en  ceste  ville,  que 
ces  rostisseries  si  bien  arrangées,  dont  les  bon- 
nes odeurs  me  sont  venues  en  passant. 

BENARD. 

Tu  ne  parles  que  de  ce  qui  t'est  propre,  beste 
que  tu  es. 

FELIX. 

Et  quoy,  ne  sçauez  vous  pas  bien? 

BENARD. 

Tay  toy  :  sachons  qui  est  ceste-cy  qui  sort. 
SCENE  III. 

DAME  lACQVELINE,  BENARD,  FELIX. 
lACQVELINE. 

±1A  vray  dieu,  que  ma  fille  m'a  bien  trompée! 

BENARD. 

le  croy  que  c'est  icy  le  logis  où  se  tient  mon 
fils. 

IACQ.VELINE. 

Où  trouueray-ie,moy  malheureuse,  où  trou- 
ueray-ie  ce  meschant  paillard,  qui  a  deshonoré 
ma  fille  ? 

FELIX. 

A  qui  en  veut  ceste  cy  tant  eschaufTee? 


—  LXVII  — 
lACQVÉLlNE. 

Par  la  mercy  dieu ,  ie  luy  arracherois  les 
yeux  auec  les  ongles,  et  le  dechirerois  en  pièces, 
si  ie  le  tenois. 

BENARD. 

Il  me  semble  connoitre  ceste  cy. 

FELIX. 

Mon  maistre,  disoy-ie  pas  bien  que  nous 
estions  en  enfer  !  Voyla  Proserpine  qui  en 
sort. 

lACClVELINE. 

O  que  son  père  n'est -il  maintenant  en  ceste 
ville  !  comme  ie  parlerois  bien  à  luy  de  m'auoir 
enuoyé  un  tel  gallant  ! 

BENARD. 

Ce  m'aist-Dieux,  c'est  Dame  lacqueline  à  qui 
i'ay  enuoyé  monfils,  ou  mes  yeux  me  trompent. 
le  veux  parier  à  elle.  Dieu  vous  gard',  Dame 
lacqueline,  vous  soyez  la  bien  trouuee.  Com- 
ment vous  portez  vous  ?  Que  fait  mon  fils  Fila- 
delfe  ?  Ne  me  connoissez  vous  plus?  le  suis... 

lACQVELINE. 

Hé,   Dieu  vous  gard',  Seigneur  Benard.   Hç 

VOUS  voicy  donc  tout  à  poinct  :  ie  ne  deman- 
dois  pas  mieux  pour  vous  dire  à  tout  le  moins 
iniure.  Or  à  la  mal'heure  doncq  soyez  vous 
venu,  beau  sire,  qui  m'auez  enuoyé  vn  si  mes- 
chant  fils,  que  la  malle-mort  vous  puisse  casser 
les  os,  et  les  iambes  à  tous  deux  ! 

FELIX. 

Quelle  salutation  ! 

BENARD. 

Tay  toy,  ie  crain  que  ceste  femme  icy  ne 
soit  deuenue  hors  du  sens  depuis  que  ie  ne  l'ay 
veue. 

IACQ,VELINE. 

le  voudroy  que  vostre  fils  se  fust  rompu  le 
col,  quand  premier  il  mit  le  pied  céans. 

BENARD. 

Mais  que  vous  a  il  fait,  mon  fils? 

lACQVELINE. 

Qu'il  m'a  fait,  mercy  Dieu  !  le  voudroy  qu'il 
fust  au  gibet,  et  vous  aussi  qui  me  l'avez  en- 
uoyé. 

FELIX. 

Dame,  ie   vous    prie,  ne  parlons   point   de 

noises  :  nous  n'auons  point  souppé,  ie  ne  sçay 
pas  comme  vous  l'entendez  :  parlons  d'entrer 
en  vostre  lo^is,  ie  vous  supplie,  car  nous 
sommes  bien  las  et  altérez. 

BENARD. 

Te  veux  tu  taire,  beste? 

IAC(iVELINE. 

Mais  venez  ça,  meschant  et  affronteur,  m'auez 
VOUS  envoyé  vostre  fils  pour  me  ruiner  ?  ie  ne 
sçay  qui  me  tient  que  présentement  ie  ne 
vous...  meschant  trompeur  que  vous  estes. 

FELIX. 

Quelle  courtoisie  parisienne  !  A  ce  que  ie 
voy,  nous  sommes  taillez  de  ne  soupper  point. 
Mon  maistre,  disiez  vous  pas  que  les  gens  de 
ceste  ville  estoient  si  courtois? 

BENARD. 

Sus  relire  toy  d'icy,  pendart,  puisque  tu  ne 
te  veux  pas  taire. 

FELIX. 

l'ayme  donc  mieux  m'en  aller  repaistre 
quelque  part. 

BENARD. 

Va  t'en  au  grand  Diable. 

FELIX. 


Mais  plustost  le  m'en  iray  au  petit  Diable  de 
ceste  ville  reprendre  l'usure  du  temps  que  i'ay 
perdu  à  ne  boire  point.  Or  débattez  tous  deux 
tout  vostre  saoul. 

BENARD. 

Mais  venez  ça,  Dame  Jacqueline,  qui  vous 
meut  de  me  dire  iniures,  à  cause  de  mon  fils  ? 
Dequoy  vous  plaignez  vous  de  luy  ?  Puis-ie 
mais  de  quelque  chose?  Telles  iniures  sont 
mal- séantes  en  vne  telle  personne  que  vous,  et 
plus  encor  en  mon  endroit. 

lACQVELINE. 

Encore  auray-je  tort  de  me  plaindre,  infâme. 

BENARD. 

Que  ne  me  dictes  vous  donc  que  c'est  ? 

lACQVELINE. 

C'est  que  vostre  fils  a  deshonoré  ma  maison 
pour  le  bon  traictement  que  ie  luy  ay  fait. 

BENARD. 

Comment  cela  ? 

lACQVELINE. 

Il  a  violé  ma  fille,  puis  qu'il  faultque  iele  die. 

BENARD. 

Violé  !  Est-il  possible  !  ce  n'est  qu'vn  ieune 
garçon  que  luy  ! 

lACQVELINE. 

Quel  ieune  garçon  ?  Ieune  garçon  qui  a  fait 
à  ma  fille  un  autre  garçon,  désolée  que  le  suis. 

BENARD. 

Las  !  fault-il  maintenant  que  le  père  reçoyue 
reproche  pour  son  fils  ?  Moy  qui  tout  ioyeux 
m'en  venoy  vser  le  reste  de  mes  iours  en  ceste 
ville,  qui  pensoy  trouuer  icy  la  paix  auec  mon 
fils  et  ceste  femme,  i'y  trouue,  helàs  !  une  plus 
forte  guerre  que  ie  n'auois  au  lieu  dont  ie  suis 
venu. 

lACQVELINE. 

C'est,  c'est  plustost  à  moy  à  me  plaindre 
qu'à  vous.  Qui  trouueray-ie  désormais,  qui 
voudra  de  ma  fille  pour  femme  ?  Elle  n'ozera 
plus  hausser  le  front  devant  ses  autres  com- 
paignes  :  elle  ne  s'ozera  plus  trouuer  aux 
bonnes  compagnies,  ny  aux  assemblées  pu- 
bliques. Pensez  que  desia  tout  son  cas  se  sçait 
par  toute  la  ville.  On  en  fera  des  comptes  et 
chansons  parmy  les  carrefours.  On  ne  tiendra 
plus  d'autres  propos  chez  les  accouchées,  que 

d'elle  et  de  moy.  Nous  serons  monstrees  au 
doit  d'un  chacun. 

BENARD. 

Mais  où  est-il  ce  meschant  garçon  ?  que  ie  le 
voye,  que  ie  parle  à  luy,  et  qu'à  tout  le  moins 
ie  descharge  en  partie  mon  cueur  sur  luy. 

lACQVELINE. 

Il  n'a  esté  tout  auiourd'huy  en  nostre  mai- 
son. 

BENARD. 

Où  le  chercheray-ie  doncques  ?  Làs,  i'ay 
plus  de  besoing  de  repos  que  de  trauail.  Ceux 
cy  que  ie  voy  ne  me  le  pourront-ils  point  bien 
enseigner  ? 

IACQ.VEUNE. 

Peut  estre  que  si.  Voicy  un  mien  voisin  qui 
le  connoist  bien. 

SCENE  IIII. 

FREMIN,    ALIZON, 
lACQVELINE,  BENARD. 

FREMIN. 

m  yr  Ais  aussi  sçals  tu  bien  que  Fleurdelys  n'est 
JVl  de  rien  coupable  en  cest  affaire  icy  ?  ny 
oy  mesmement  ? 

ALIZON. 

»Ne  vous  ay-ie  tant  de  fois  dit  que  ce  mes- 
chant  Claude  est  cause  de  tout,  et  que  ça  esté 
luy  qui  les  a  fait  entrer  auecques  armes  dans 
la  maison  ? 
FREMIN. 

Si  ne  puis-ie  oster  de  ma  fantasie  qu'en  ce  cas 
tu  n'ayes  tint  le  sac.  Et  ça  esté  bien  ma  faulte 
de  te  l'auoir  baillée  en  garde. 

ÂLIZON. 

Mais  plustost  de  ce  que  vous  auez  tant  mis  à 
la  marier  :  ie  me  doutoy  tousiours  bien  qu'il 
Lçn  aduiendroit  autant. 

FREMIN. 

Hau,  ie  t'asseure  qu'elle  sera  mariée  au  pre- 
mier qui  m'en  parlera  :  ie  voudroy  seulement 
avoir  trouué  ses  parents. 

lACQVELlNE. 

Seigneur  Fremin,  ne  nous  sçauriez  vous  dire 
ou  estPhiladelfe,  ce  ieune  homme  qui  se  tient 
en  ma  maison? 

FREMIN. 

Alizon,  cestuy  là  n'est-il  pas  l'vn  de  ces  deux 

ieunes  hommes  que  tu  dis  auoir  esté  menez  en 
prison  ? 

BENARD. 

En  prison,  mon  fils  Filadelfe  ! 

FREMI  N. 

Comment  !  ce  Filadelfe  est-il  vostre  fils  ? 

lACQVELINE. 

Ouy. 

FREMIN. 

Vrayement,  beau  Sire,  vous  auez  un  gentil 
fils,  bien  complexionné,  et  de  bonnes  mœurs  ! 
Mieux  eust  vallu  ne  l'auoir  iamais  engendré, 
veu  le  scandale  qu'il  m'a  fait  auiourd'huy. 

BENARD . 

Hélas,  ou  suis-ie  arriué  !  l'entre  d'un  bour- 
bier en  vn  autre,  et  de  fiéure  en  chaud-mal. 
Tout  le  monde  se  plaint  de  mon  fils.  Auquel 
entendray-ie  ?  Mais  dictes  moy,  pourquoy  mon 
fils  est-il  prisonnier  ? 

FREMIN. 

Mon  amy,  vostre  fîls  est  à  bon  droit  où  ie  le 
demande,  ie  vous  en  asseure.  De  moy  il  me 

fault  entrer  en  ma  maison  pour  y  mettre  ordre 
et  sçavoir  de  ma  fille  la  vérité. 

BENARD. 

Hà  misérable  que  ie  suis  ! 

ALIZON. 

Vous  auez  vn  très  méchant  fils.  Il  s'est  mis 
en  effort  de  rauir  auec  gens  armez  la  fille  de 
cestuicy,  de  laquelle  il  s'estoit  amouraché,  il  y 
a  bien  deux  mois. 

BENARD. 

Helàs,  me  voyla.... 

lACQVELINE. 

Il  ne  s'est  donc  point  contenté  de  l'amour 
deshonneste  qu'il  a  portée  à  ma  fille,  sans  faire 
encor  l'amour  à  cestecy,  le  meschant  qu'il 
est! 

ALIZON. 

Mais  ainsi  qu'il  entroit  de  force  en  nostre 
maison,  et  qu'il  auoit  desia  mis  la  main  sur  la 
fille,  voicy  venir  Philandre  le  maistre  du  Guet 
qui  l'a  très  bien  mené  en  prison,  auec  un  autre 
ieune  homme  qui  auoit  fait  mesme  entreprise. 

BENARD. 

Me  voyla  mort  à  ce  coup. 

IAGQ.VEL1NE. 

Or  mourez  quand  vous  voudrez,  iem'en  reuois 
à  nostre  maison  tancer  encor  ma  fille  à  bon 
escient,  et  luy  conter  ces  nouuelles. 

BENARD. 

Attendez  encor  vn  peu,  pour  vous  deman- 
der. 

lACQVELINE. 

le  n'ay  pas  loisir  :  demeurez  icy  à  parler  en 
l'air  si  vous  voulez. 

ALIZON. 

Il  m'en  fault  aussi  en  aller  :  voyla  mon 
maistre  qui  m'appelle. 

BENARD. 

Hé  Dieu  !  Dieu  de  Paradis,  que  feray-ie?  que 
diray-ie  ?  de  quel  costé  me  tourneray-ie  ?  Tout 
ainsi  que  de  toute  personne  ie  suis  délaissé,  au 
cas  pareil  toute  consolation,  tout  espoir,  tout 
confort  me  délaisse.  Ay-ie  eschappé  tant  de 
fortunes,  tant  de  périls  de  guerres,  tant  de  ma" 
Jencontres,  pour  me  voir  destruit  à  iamais,  et 
mon  fils  deuenu  meschant?  Qu'est-ce  de  la 
perte   des  biens  temporels,  d'vne  petite  fille 

perdue  à  Mets  par  les  guerres,  de  la  mort  de 
ses  parens,  et  de  la  perte  de  ses  amys,  au  pris 
de  cecy  !  O  mauuais  fils,  bourreau  de  ma  vie 
et  meurtrier  de  ma  renommée  ?  t'avoy-ie  en- 
uoyé  en  ceste  ville  pour  y  faire  telles  meschan- 
cetez  !  Maudit  soit  le  iour,  l'heure,  et  le  mo- 
ment que  ie  t'ay  iamais  mis  au  monde?  O  que 
cecy  deust  bien  apprendre  tous  hommes  main- 
tenant à  ne  souhaiter  point  tant  d'auoir  enfans, 
et  combien  qu'en  leur  ieune  âge  ils  donnent 
grande  espérance  d'eux,  il  ne  fault  rien  auiour- 
d'huy  pour  les  corrompre.  Ha  si  maintenant 
i'auois  icy  ma  fille  Fleurdelys  que  i'ay  perdue, 
ce  maudit  Philadelphe  se  pourroit  bienteniras- 
seuré  que  ie  le  reniroys  pour  fils.  Mais  puis 
que  ie  n'ay  plus  que  luy,  ie  voy  bien  que  ie  se- 
ray  contraint  de  pourchasser  sa  deliurance 
plustost  que  de  le  laisser  en  ceste  sorte  :  mais 
ie  suis  si  las  qu'à  peine  puis-ie  aduancer  vn 
pied  deuant  l'autre.  Or  reuoicy  celuy  que  ie 
doy  courtiser,  si  ie  veux  tirer  ce  meschant  de 
prison. 

SCENE  V. 

FREMIN  et  BENÀRD. 
FREMIN. 

ES  grandes   complaintes,  homme  de  bien, 
tes  pitoyables  pleurs,  et  tes  durs  sanglots 

m'ont  contraint  de  sortir  icy,  veu  mesmes  qu'ils 
pourroient  bien  esmouuoir  à  pitié,  par  manière 
de  dire, les  pierres  et  rochers, voire  les  plus  re- 
uesches  bestes  du  monde.  le  suis  venu  te  don- 
ner secours,  ayde  et  conseil,  moy  qui  suis 
homme,  et  par  tant  l'humanité  n'est  point  hors 
de  moy. 

BENARD. 

Je  ne  sçay  comment  ie  vous  doy  remercier 
d'vne  si  aimable  et  honneste  offre  :  et  veu 
vostre  courtoisie,  ie  ne  puis  croire  que  vous 
soyez  de  ceste  ville,  où  ils  sont  si  mal-gracieux. 

FREMIN. 

Aussi  ne  suis-ie,  estant  né  en  Picardie. 

BENARD. 

A  la  bonne  heure.  Puisdonc  que  si  liberalle- 
ment  vous  me  promettez  toute  douceur,  ie  vous 
prie  ne  veuillez  auoir  esgard  au  tort  que  vous 
prétendez  que  mon  fils  ait  fait  à  vous  et  à  l'hon- 
neur de  vostre  fille,  et  que  vous  coulliez  au 
long  de  sa  grande  faute.  Ne  veuillez  tourmen- 
ter ma  pauure  et  chetiue  vieillesse  d'informa- 
tions, de  procédures,  de  citations,  et  de  chi- 
quaneries.  Ne  me  iectez  point  en  proye  à  ces 
gourmans  et  gloutons  d'auocats  de  ceste  ville, 


» 

qui  en  moins  de  rien  succeroient  toute  ma  sub- 
stance, mes  os  et  mon  auoir. 

FREMIN, 

Vous  dictes  vray  de  cela. 

BENARD. 

Je  confesse  le  tort  de  mon  fils  :  mais  relas- 
chez  luy  quelque  chose  de  vostre  bon  droit.  Son- 
gez que  c'est  d'vne  ieunesse  et  d'vne  folle 
amour,  et  qu'il  ne  tienne  à  vous  qu'il  ne  soit 
deliuré.  Je  me  soubmets  à  toute  telle  satisfac- 
tion qu'il  vous  plaira. 

FREMIN. 

Mon  amy,  ie  sçay  bien  que  vault  tout  ce  que 
vous  auez  dit,  car  i'ay  esté  parmy  le  monde  en 
beaucoup  de  lieux  pour  le  sçauoir,  et  mesrae- 
ment  à  Mets,  d'où  ie  sçày  bien  que  vous  estes. 
J'entens  bien  que  c'est  d'amour  et  de  ieunesse 
et,  si  i'estoy  en  mon  pais  comme  ie  suis  en 
cestui-cy,  ie  me  tiens  tant  vostre  amy  que  de 
cecy  ny  d'autre  chose  ie  ne  ferois  que  ce  qu'il 
vous  plairoit. 

BENARD. 

Helàs,  ie  vous  en  remercie. 

FREMIN. 


Et  sans  cela,  ie  me  dois  tant  plus  condes- 
cendre à  vostre  volonté,  comme  plus  vous  abu- 
sez, touchant  le  païs,  la  maison  et  le  lieu  d'où 
est  ceste  fille  Fleurdelys. 

BENARD. 

Je  voudroy  n'ouïr  iamais  ce  nom  de  Fleurde- 
lys ;  mais  acheuez. 

FREMIN. 

Pourquoy  cela  ? 

BENARD. 

Il  rengrege  mes  vieilles  douleurs,  d'autant 
que  i'ay  perdu  vne  mienne  petite  fille  de  ce  nom 
et  ne  sçay,  pour  le  présent,  s'elle  est  viue  ou 
morte. 

FREMIN. 

Voyla  grand  cas  !  où  la  perdistes  vous  ? 

BENARD. 

En  la  ville  de  Mets. 

FREMIN. 

En  la  ville  de  Mets  !  et  quand  ? 

BENARD. 


Quand  les  François  entrèrent  dedans  la  ville. 
Mais  pourquoy  vous  enquestez  vous  ainsi  ? 
Cela  ne  fait  que  m'attrister  d'auantage  d'en 
parler  :  acheuez  ce  que  vous  me  vouliez  dire. 


FREMIN. 


Non,  non,  ie  suis  content  de  sçauoir  cecy,  et 
pour  cause  ;  comment  la  perdites  vous  ? 


BENARD. 


le  lalaissay  par  mesgarde  dans  ma  maison 
de  grand'  haste  que  i'auois  pour  eschapper  hors 
la  ville,  quand  les  Françoys  se  vindrent  cam- 
per deuant  Toul,  ville  prochaine  de  Mets  :  car 
nous  fusmes  quelques  citoiens  qui  eusmespeur, 
ne  sachants  quelle  issue  deuoit  aduenir  d'vne 
si  grande  armée  du  Roy  si  près  de  nous  :  ioinct 
aussy  que  nous  fauorisions  plutost  le  party 
de  l'Empereur  que  du  Roy,  et  par  ainsi  Ion 
nous  pouuoit  estimer  mauuais  françois.  Bien 
est  vray  que  si  l'eusse  sceu  la  ville  deuoir  estre 
rendue  de  telle  sorte,  ie  n'en  fusse  ia  sorty. 
Quand  donc  le  Connestable  de  France  entra 
auec  quelques  gens  armez  dans  la  ville,  et  à  la 
foulle,   quelques  vns    de  sa  compagnie  trou- 

uerent  ma  maison.  Mais  que  me  sert  de  dire 
tout  cecy ! 


FREMIN. 


O  Dieu  !  pourroit  ce  bien  estre  ce  dont  ie  me 
suis  douté  du  commencement  !  Vous  laissâtes 
donc  vostre  fille  seulle  en  vostre  maison  :  et 
quel  aage  pouuoit  elle  auoir  ? 

BENARD. 

Cinq  ans. 

FREMIN. 

C'est  iustement  pour  venir  au  compte  :  et  se 
nommoit  Fleurdelys  ? 

BENARC. 

Ouy.  Mais  à  quel  propos  tout  cecy  ? 

FREMIN. 

Attendez  un  peu.  Si  vous  la  revoyiez  d'auen- 
ture,  la  recognoistriez  vous  bien  .>* 

BENARD. 

Agrand'peine  :  toutefois  s'il  m'en  ressouvient 
bien,  il  me  semble  qu'elle  a  un  petit  seing 
rouge  soubs  l'oreille  gauche ,  comme  d'une 
petite  fraize,  ce  qui  luy  est  aduenu  à  une  cheute. 
Mais  mon   Dieu,  seroit-il   bien  possible  que 

vous  m'en  puissiez  dire  des  nouuelles,  puis  que 
vous  enquestez  si  curieusement  ? 

FREMIN. 

O  Dieu,  me  permettrois  tu  bien  auiourd'huy 
ce  que  i'ay  tant  désiré  de  fois,  à  fin  que  ie  ne 
soys  plus  en  peine  et  en  charge  !  Or,  entendez 
à  ceste  heure  ce  que  ie  voulois  tantost  dire,  et 
puis  après  regardez  si  c'est  vostre  fille,  celle 
dont  ie  parleray.  Je  disoys  donc  que  ie  me  dois 
tant  plus  condescendre  à  ce  que  vous  voulez, 
comme  plus  vous  vous  abusez  touchant  le 
païs  et  le  père  de  ceste  fille  que  vostre  fils  a 
voulu  rauir,  et  qui  se  nomme  Fleurdelys, 

BENARD. 


Quoy  ?  n'est-ce  pas  vostre  fille? 


FREMIN. 


Non,  encores  que  la  plus  part  des  gens  de 
ceste  ville  ait  pensé  qu'elle  soit  mienne,  mais  ie 
n'eus  oncques  enfans  :  quant  à  ceste-cy,  elle 
est  de  Mets. 


BENARD. 


Dictes  moy  s'il  vous  plaist,  comment  donc  est 
elle  tombée  en  vos  mains  ? 

FREMIN. 

Pour  VOUS  dire  la  vérité,  ie  n'ay  encores  sçeu 
au  vray  qui  estoit  son  père.  Or  tel  que  vous 
me  voyez,  i'ay  suiuy  les  armes  l'espace  de 
vingt  ans,  et  presques  en  la  compagnie  du 
connestable  que  vous  venez  de  nommer,  et 
estois  l'vn  de  ceux  qui  à  la  fouUe  entrèrent  auec 
luy  dans  Mets  :  là  où  (comme  celuy  qui  cherchois 
à  loger  auec  beaucoup  de  mes  compaignons) 
i'entray  dans  vne  maison  où  il  n'y  auoit  per- 
sonne fors  qu'vne  petite  fille  âgée  de  quatre  ou 
cinq  ans,  mais  bien  quelques  meubles. 

BENARD. 

O  fortune,  me  donnerois  tu  bien  cest  heur 
que  de  me  rendre  ma  fille  1 

FREMIN. 

Tout  aussi  tost  que  la  fille  me  vit,  elle  m'ap- 
pella  son  père,  ce  qui  m'outrepercea  si  bien  le 
cueur  que  ie  la  pris  et  la  fis  porter  en  ma 
maison  en  Picardie,  là  où  ie  I'ay  fait  tousiours 
nourrir  comme  mienne  par  ma  femme,  dont  ie 
n'ay  lignée. 

BENARD. 

Quels  habits  auoit  elle  quand  vous  la  pristes  ? 


—  LXXXV  — 

FREMIN. 


Vne  petite  robbe  de  taffetas  changeant  et 
vne  perle  pendue  à  son  oreille  :  souuent  appel- 
loit  ce  nom  de  Laurence. 

6BNÂRD. 

C'estoit  le  nom  de  sa  nourrice.  Or  c'est 
donc  ma  fille  pour  certain  :  ie  n'en  veux  plus 
douter.  le  vous  prie,  que  ie  la  voye,  viste  :  ie 
ne  la  verray  iamais  assez  à  temps. 

FREMIN. 

le  ne  demande  autre  chose,  entron  dedans. 

BENAKD. 

le  verray  bien  si  elle  resemblera  à  sa  feu 
mère. 

FREMIN. 

Croyez,  Sire,  que  vous  la  trouuerez  bien  belle 
et  de  belle  taille. 


ACTE    CINQUIEME. 

SCENE  PREMIÈRE. 
GERARD,  père  d'Euuertre. 

MAIS  est-il  bien  possible  que  mon  fils  ait 
eu  la  meschanceté ,  la  malice  et  la 
hardiesse  d'entrer  par  force  d'armes 
dans  vne  maison,  à  fin  d'outrager  l'honneur  de 
la  fille  de  leans  !  A-il  fait  telle  foUie  et  tel 
scandale  en  si  peu  de  temps  que  i'ay  esté  ab- 
sent de  la  maison!  n'a-il  point  eu  de  honte? 
n'a-il  point  craint  son  père  ?  le  suis  si  coleré  et 
si  fasché,  que  si  ie  ne  descharge  bien  tost  mon 
courroux  sur  luy,  ie  suis  pour  mourir.  Pleust  à 
Dieu  que  je  luy  eusse  accordé  d'espouser  ceste 
fille,  puis  qu'il  m'en  rompoit  tant  la  teste,  car  je 
croy  bien  que  le  trop  rigoureux  refus  que  ie  luy 
en  fis  luy  a  fait  entreprendre  cecy.  Voire-mais, 
voicy  celuy  pour  qui  ie  suis  venu  icy,  à  fin  de 
le  deliurer  de  la  prison,  oii  Ion  m'a  dit  qu'il 
est. 


—  Lxxxvn  — 
SCENE  II. 

FREMIN,  BENARD,   GERARD. 
FREMIN. 

BIEN  qu'il  me  face  presque  mal  de  perdre 
ainsi  ma  fille  putatifue  que  i'ay  tant  aymée, 
si  suys-ie  bien  content  qu'elle  ayt  recouuert 
son  père.  Mais  ne  vous  disoy-ie  pas  bien  qu'elle 
estoit  honneste,  sage,  et  belle  ? 

BENARD. 

Ouy  vrayement,  dont  ie  seray  toute  ma  vie 
tenu  à  vous,  qui  me  l'auez  si  bien  nourrie,  et 
esleuée.  Mais  auez  vous  veu  comme  elle  estoit 
honteuse,  et  esbahie  quand  ie  luy  leuoys  vn  peu 
les  cheveus  dessus  l'oreille  gauche  pour  voir  si 
ie  la  recognoistroys  à  ce  sein  rouge  que  ie  vous 
disois  ? 

GERARD. 

le  ne  veux  encor  rompre  leur  propos. 

FREMIN. 

Mais  comme  elle  pleuroit  de  grande  ioye 
quand  elle  vous  a  recognu  ?  et  comme  naturelle- 
ment elle  endurcit  les  embrassements  de  son 
père! 


—  LXXXVIII   — 
BENARD. 

Que  diriez  vous  de  mon  fils,  qui  a  esté  si 
malheureux  que  d'aimer  sa  sœur  par  amour 
deshonneste,  et  vouloir  commettre  villennie  en 
son  endroit  ? 

FREMIN. 

Faulte  de  cognoistre  ses  parens  :  mais  que 
diriez-vous  de  ce  que  ie  vien  d'auiser?  De  le 
marier  à  ceste  Restitue  dont  vous  me  parliez,  et 
donner  Fleurdelys  à  cest  Euuertre  qui  m'en  a 
tant  importuné. 

GERARD. 

Nomme-il  pas  mon  fils  ? 

FREMIN. 

Seroit-ce  pas  bien  faict? 

BENARD. 

En  doutez-vous  ?  Vous  ay-ie  pas  dit  que  ie 
m'accorde  à  tout  ce  que  vous  me  direz  ? 

GERARD. 

Dieu  gard'  Seigneur  Frerain  !  On  m'a  dit  que 
mon  fils... 

FREMIN. 

Sire,  voicy  le  père  d'Euuertre  dont  nous  par- 
lons. 


—   LXXXIX  — 
GERARD. 


...  A  fait  quelque  esclandre  deuant  vostre  mai- 
son? 

FREMIN. 

Sire  Gérard,  ce  n'est  pas  à  moy  qu'il  se  faut 
adresser  touchant  cela  :  c'est  à  cestuy  cy  père 
de  la  fille  que  vostre  fils  ayme  tant. 

GERARD. 

Comment,  n'estes-vous  pas  donc  son  père  ? 

FREMIN. 

le  n'estoy  que  son  père  putatif,  car  voicy 
son  vray  père  nouuellement  arrivé  en  ceste 
ville.  Nous  uous  conterons  tantost  comme  il  l'a 
recognuë. 

GERARD. 

Ho  mon  gentilhomme  donc,  ie  vous  prie. 

BENARD. 

Mon  amy,  ie  sçay  bien  que  vous  me  voulez 
dire  et  serois  bien  ingrat  si  ie  ne  vous  faisois 
vne  pareille  honnesteté  et  courtoisie  que  m'a 
faicte  ce  bon  Seigneur  icy,  qui  m'a  courtoise- 
ment accordé  semblable  requeste  que  la  vostre, 
pensant  encor  que  ma  fille  fust  la  sienne. 

FREMIN. 

Mais,  sça'vous,  Gérard,  ce  que  nous  disions  à 
cest'  heure  ? 

GERARD. 

Quoy? 

FREMIN. 

Vous  auez  fait  difficulté  quelquefois  de  ma- 
rier vostre  fils  à  la  nouuelle  fille  de  cestuy-cy,  à 
cause  que  ie  ne  pouuois  pas  bailler  grand  ar- 
gent pour  le  mariage  :  or  n'en  faictes  plus, 
puisque  la  fille  a  maintenant  un  autre  père  trop 
plus  riche  que  moy,  luy  qui  est  des  plus  grands 
citoyens  de  Mets. 

GERARD. 

Vrayement  vous  me  grattez  où  il  me  démange, 
le  ne  demande  pas  mieux  que  ceste  alliance 
soit  faicte,  pourueu  qu'il  en  soit  content. 

BENARD. 

Le  plus  content  du  monde. 

FREMIN. 

Il  ne  reste  donc  plus  que  d'aller  appaiser 
Dame   laqucline,  et   la  faire  certaine  de  tout 


—  XCI  — 

nostre  complot,  à  fin  qu'elle  n'ait  plus  occasion 
de  se  mescontenter  de  vous. 

GERARD. 

Hau,  Seigneur  Fremin,  voyla  Philandre  le 
maistre  du  guet,  qui  vient  tant  à  point  :  ie 
suis  seur  qu'entendant  tout  cecy,  il  deliurera 
aysément  vos  gents. 

FREMIN. 

Vous  sçauez  qu'il  est  bien  à  nostre  com- 
mandement, pour  les  plaisirs  que  nous  luy 
auons  faicts  autrefois. 

SCENE  III. 
PHILANDRE,  malstrc  du  guet,  et  les  susdicts. 

PHILANDRE. 

IE  ne  sçay  comment  le  sire  Gérard,  le  Seigneur 
Fremin,  et  Dame  laqueline  entendent  que 
le  tienne  dans  mon  logis  de  leurs  gents  comme 
en  prison  :  ie  suis  bien  de  leurs  amys  et  leur 
voudrois  faire  plaisir  auant  que  la  chose  allast 
plus  auant. 

FREMIN. 

Monsieur,  nous  vous  prions.... 


—   XCII  — 
PHILANDRE. 

Hà,  voicy  ceux  que  ie  cherchois  :  et  bien 
que  voulez-vous  dire  de  vos  gents  ? 

FREMIN. 

Nous  vous  prions,  dis-ie,  d'entrer  s'il  vous 
plaist  avec  nous  dans  ce  logis  de  Dame  laque- 
line  pour  entendre  une  chose  bien  merueil- 
leuse  :  et  puis  après  nous  parlerons  des  prison- 
niers. 

PHILANDRE. 

Entron  :  mais  vous  sçauez  ce  que  i'en  pour- 
rois  faire  par  raison,  car  ie  ne  les  puis  tenir 
ainsi  long  temps  en  mon  logis  sans  les  bailler 
en  main  de  iustice. 

BENARD. 

Entron  doncques  tous.  Mais  ie  ne  sçay  oh 
est  allé  ce  pendart  de  mon  vallet. 


SCENE  im. 

GILLET,  FELIX,  FELIPPES,  SCfuiteUrS. 
GILLET. 

«Y  de   ceux  qui  espargnent  des  rentes.  Mais 
que  te  semble  de  la  garce  que  tu  sjais  ? 


—  XCIII   — 
FELIX. 


Elle   me  semble  bonne  bague,  on  met  de 
pires  pierres  en  œuure. 


GILLET. 

N'auons-nous  pas  fait  vne  vie  de  gentils- 
hommes 1 

FELIX. 

Quant  est  de  moy  ie  me  passeroy  bien  de 
Paradis  si  i'auoy  tousiours  à  mener  vne  telle 
vie  en  ce  monde,  et  remercie  la  fortune  qui 
m'a  fait  aller  (sans  que  i'y  pensasse)  en  l'hostel- 
lerie  ou  vous  estiez  vous  deux. 

GILLET. 

C'est  Dieu  qui  t'a  conduit  si  bien  à  propos, 
volontiers  qu'il  sçauoit  bien  que  tu  demandois 
tels  gens  que  nous.  Nous  estions  bien  en  train 
quand  tu  es  suruenu,  mais  tu  nous  a  remis  en 
besongne.  Tu  n'en  dis  rien  ;  qu'as-tu,  Felippot, 
que  tu  es  ainsi  meiancolicque  ? 

FELIPPES. 

Tay  peur  que  ce  vin  que  i'ay  beu  ne  m'entre 
trop  auant  dans  la  teste  :  il  commence  à  me 
gaigner  desia. 


—    XCIV    — 
GILLET. 

Mais,  Félix,  allon  voir  nostre  vieil  maistre, 
et  luy  dire  qu'il  est  venu  tout  à  point  pour 
payer  nostre  escot. 

FELIPPBS. 

Et  moy  que  deuiendray-ie  !  Mais  quand  i'y 
pense,  ie  voudroy  bien  sçauoir  qu'est  deuenu 
mon  ieune  maistre,  et  où  il  est  maintenant. 
Hà  voirement  il  ne  me  souvient  plus  qu'il  est 
en  prison  :  ie  suis  yure,  cecroy-ie!  il  est  temps 
que  ie  pense  à  luy.  Mais  qui  sont  ceux  qui 
sortent  du  logis  de  Dame  laqueline?  Hau, 
i'entreuoye,  ce  me  semble,  mon  vieil  maistre. 
Que  diable  fait-il  auec  le  maistre  du  guet  de 
cette  ville?  Me  voudroit-il  bien  faire  prendre 
par  luy?  Il  vaut  mieux  que  ie  m'en  fuye. 

SCENE  V. 

PHILANDRE,  FREMIN,  BENARD,  GERARD,  lAQVELINE. 
PHILANDRE. 

Pvis  que  Dieu  par  mystère,  et  par  sa  proui- 
dence,  a  voulu  permettre  telle  chose,  il  ne 
faut  pas  qu'il  tienne  à  moy  seul  que  tout  ne 
vienne  à  bonne  et  ioyeuse  fin. 


—  xcv  — 

FREMIN. 


Monsieur,  puisqu'il  vous  plaist  nous  les  deli- 
urer  à  pur  et  à  plein,  voulons-nous  bien  faire, 
à  fin  d'en  auoir  du  passetemps  ? 


PHILANDRE. 

Comment? 

FREMIN. 


C'est  que  vous  les  faciez  venir  tous  liez  et 
garrotez  sans  les  aduertir  de  rien,  pour  leur 
faire  au  moins  belle  peur,  et  pour  voir  la  mine 
et  contenance  qu'ils  feront. 

PHILANDRE. 

C'est  bien  dit  :  ie  les  vais  faire  venir  présente- 
ment, car  ce  n'est  qu'icy  auprès  qu'ils  sont. 

GERARD. 

Allez.  Vrayement  nous  pouuons  bien  dire  de 
Philandre  qu'il  est  seul  entre  les  gens  de  ius- 
tice  qui  soit  droit  et  rond  :  la  plus  part  des 
autres  sont  auares,  et  par  trop  amateurs  de 
Jeur  profit  particulier,  qui  pour  une  petite  ap- 
parence de  droit  et  de  raison,  font  à  pochetées 
vn  million  de  petis  procès,  et  les  amoncellent. 


—  XCVI  - 
FREMIN. 


Maintenant  ne  sommes-nous  pas  tous  con- 
tens  ? 

BENARD. 

O  que  ie  suis  aise  de  voir  tels  bons  appointe- 
mens  ! 

lAQVELINE. 

De  moy,  ie  suis  seulement  fâchée  du  mau- 
uais  accueil  que  ie  vous  ay  fait  en  vous  disant 
iniures. 

BENARD. 

Hé  Dame  laqueline,  ne  pensez  plus  à  cela,  il 
n'y  a  celuy  ny  celle  qui  par  iuste  coUere  n'en 
fist  bien  autant. 

FREMIN.' 

Mais  sçauez-vous  que  ie  vien  de  songer,  et 
qu'il  seroit  bon  que  vous  fissiez  ? 

BENARD. 

Dittes  ie  vous  prie. 

FREMIN. 

Vous  sçavez  que  ceste  bonne  Dame  est  femme 
de  bien,  honneste,  et  riche. 


—    XCVII   — 
BENARD 

le  n'en  fais  doute. 

FREMIN. 

Elle  est  seule,  elle  n'a  personne  qui  ait  regard 
et  commandement  sur  elle.  Elle  est  bonne 
mesnagere,  bien  logée,  bien  ameublée  de  ce 
qui  luy  faut.  Elle  n'a  que  débattre  n'auec  vn 
beau-fils,  ne  belle-fille,  ne  belle-sœur,  ne  cou- 
sins, ne  cousines,  ne  parents  du  costé  de  feu 
son  mary. 

BENARD. 

Que  voulez-vous  dire  par  cela  ? 

FREMIN. 

Que  de  vous  deux  ne  fissiez  qu'vne  bonne 
maison. 

BENARD. 

Comment? 

FREMIN. 

Puis  que  le  fils  espouse  la  fille,  ie  dy  que  le 
•ère  espouse  la  mère. 

BENARD. 

Moi,  que  ie  l'espouse 


—    XCVIU   — 
FREMIN. 

Ouy,  vous. 

GERARD. 

C'est  par  mon  Dieu  bien  aduisé  à  Fremin. 

BENARD. 

Mais  que  dictes-vous  ?  me  conseilleriez-vous 
bien  vous  autres,  moy  qui  viens  sur  les  soixante 
ans,  que  i'espouse  vne  qui  n'en  a  gueres  moins  ? 

GERARD. 

Faictes  cela  si  vous  m'en  croyez  :  vous  serez 
bien  logé  avec  elle,  aussi  bien  n'auez-vous  point 
encor  de  maison  en  ceste  ville. 

BENARD. 

Que  vous  en  semble,  Dame  Jacqueline  ? 

lACQVELINE. 

Mais  à  vous  ? 

BENARD. 

le  m'en  rapporte  à  vostre  vouloir. 

lACQVELINE. 

Et  moy  au  vostre. 


—  XCIX  — 
BENARD. 

l'en  suis  donc  content  de  ma  part. 

lACQVELINE. 

Et  moy  aussi  de  la  mienne. 

FREMIN. 

Or  Dieu  soit  loué  donc  de  tout.  Il  nous  fau- 
dra faire  par  ainsi  trois  nopces  pour  deux, 

GERARD. 

Hau,  ne  sont-ce  pas  icy  nos  gens  qui  vien- 
nent? 

BENARD. 

Ouy.  Il  nous  faut  faire  bonne  mine. 
SCENE  VI. 

PHILADELPHE  ,   EVVERTRE  ,  CLAVDE  ,  Serviteur  , 
PHILANDRE,  FREMIN,  GERARD,  BENARD. 

PHILADELPHE. 

il  ELAS,  nous  veut-on  desia  faire  mourir  ! 

EVVERTRE. 

Où  nous  mené   t'on  maintenant?  pleust  à 
Dieu  iamais  n'auoir  esté  né! 


—  c  — 

CLAVDE. 


le  pariray  bien  maintenant  ina  perte  à  qui- 
conques  voudra,  chetif  et  misérable  que  ie  suis  ! 


PHILANDRE. 


Il  ne  faut  point  crier  auant  qu'on  vous  es- 
corche  :  on  vousappreste  bien  d'autres  ieus,  et 
d'autres  festes. 


PHILADELFE. 


Je  voudrois  estre  mort  desia  :  hé  que  dira 
mon  père  mais  qu'il  sache  cecy  au  lieu  où  il 
est  si  loing  maintenant  ! 

PHILANDRE. 

Or  songez  à  vous  :  voicy  ceux  qui  vous  doi- 
uent  iuger,  et  donner  leur  dernière  sentence. 

EVVERTRE. 

Comment,  nostre  procès  est-il  desia  fait  ? 

PHILANDRE. 

N'appeliez  point  de  ce  qu'ils  iugeront,  si  vous 
estes  sages. 

CLAVDE, 

l'ay  la  mort  entre  les  dents. 


—   CI    — 
PHILANDRE. 

Tenez,  messieurs  les  luges,  voicy  des  prison- 
niers que  ie  remetz  entre  vos  mains,  pour  en 
estre  fait  ce  que  vous  en  ordonnerez.  Sus  sus 
mettez- vous  à  genous,  et  n'abaissez  point  tant 
les  yeux  comme  vous  faictes. 

EVVERTRE. 

O  Dieu  !  est-ce  là  mon  père  que  ie  voy  ! 
O  terre,  ouure-toy,  et  me  cache. 

CLAVDE. 

Helas,  voyla  mon  maistre,  ie  suis  mort. 

FREMIN. 

Que  regardez-vous  tant  cest  homme  icy,Phi- 
ladelfe?  il  semble  que  vous  l'ayez  veu  autrefois. 

PHILADELFE. 

Hé  Dieu  ?  seroit-ce  bien  là  mon  père,  qui 
est  venu  de  Mets  icy  !  Hà,  làs  !  ie  voudrois 
maintenant  estre  cent  pieds  sous  terre. 

FREMIN. 

Il  a  honte,  et  despîaisance  de  son  péché,  qui 
est  vn  bon  signe  en  luy. 

—  cil  — 

BENARD. 

le  ne  me  sçaurois  plus  tenir,  il  faut  que  ie 
l'embrasse.  0  mon  fils,  mon  amy  ! 

FREMIN. 

Mais  voyez  l'affection  paternelle  ! 

PHILADELFE. 

Mon  père,  ie  vous  prie  de  me  pardonner  la 
faute  que  i'ay  commise,  et  ne  me  punir  selon 
que  i'ay  offensé.  l'aduouë  auoir  grandement 
failly. 

EVVERTRE. 

Mon  père,  le  vous  supplie  me  pardonner 
aussi. 

BENARD. 

Voire-mais,  Philadelfe,  outre  l'offense  que 
vous  auez  faitte  auiourd'huy,  vous  ne  dittes 
pas  ce  que  vous  auez  fait  à  la  fille  de  Dame 
laqueline. 

PHILADELFE. 

O  Dieu  sçait-on  cela  ?  Maintenant  ie  consens 
qu'on  me  punisse  ;  ie  ne  veux  plus  qu'on  me 
pardonne. 


—  cm  — 

FRBMIN. 

Si  ne  serez  vous  pas  punis  selon  que  vous 
auez  tous  trois  mérité  :  premièrement  pour 
esclarcir  le  faict..,. 

PHILANDRE. 

Voicy  vostre  sentence. 

FREMIN. 

On  vous  aduertit,  Philadelphe,  que  la  fille 
que  vous  auez  voulu  enleuer  par  force  est 
vostre  propre  sœur  charnelle. 

PHILADELFE. 

Qui  !  Fleurdelys  est-elle  ma  sœur? 

FREMIN. 

Ouy,  on  vous  contera  tantost  comme  on  l'a 
recogneuë. 

GERARD. 

Secondement,  vous  Euuertre,  on  vous  ad- 
uertit que  vous  espouserez  ceste  sœur  que  vous 
auez  voulu  rauir  :  par  ce  moyen  ne  soyez  plus 
en  discord,  et  viuez  comme  frères. 


—  dxiv  — 

AVRELIE. 

C'est  bien  des  plus  grands  malheurs  que 
femme  puisse  rencontrer. 

MARGVERITE. 

Qu'elle  ne  s'en  donne  point  tant  defascherie, 
ou  il  pourra  bien 

AVRELIE. 

Quand  le  pourrat-il  bien  si  en  quinze,  et 
vint,  et  trente  iours,  il  ne  l'a  peu  ? 

MARGVERITE, 

Ils  s'en  retrouuent,  et  sont  aucuns  qui  ont 
esté  quelques  ans  débiles,  qui  depuis  se  sont 
tournez  si  bien  qu'ils  le  peuuent. 

AVRELIE. 

Les  Dames  doiuent  elles  attendre  les  ans  à  se 
repaistre?  Donc  elle  béante  attendra-elle  que 
le  pain  luy  tombe  dans  la  bouche  ?  Mieux  eut 
esté  se  tenir  oysiue  en  la  maison  de  son  père 
que  venir  à  son  mary,  si  elle  n'en  auoit  autre 
bien.  Elle  eut  bien  eu  en  sa  maison  à  boire,  à 
manger,  à  dormir,  et  semblables  choses. 

MARGVERITE. 

Quelque  maligne  femme,  auec  laquelle  il 
auroii  premièrement  eu  acointance,  l'aura  en  ce 
point  accoustré  par  enuie.  Mais  s'y  a  il  des 
remçdçs  à  telles  choses  ? 

AVRELIE. 

On  en  a  essayé,  et  s'en  essayent  encor  assez, 
et  tous  réussissent  en  vain.  Un  qui  vient  pardeça, 
qu'ils  appellent  le  Fizicien,  promet  de  faire 
choses  miraculeuses  :  mais  on  n'en  a  encore  eu 
que  fables,  en  sorte  que  ie  doute  qu'il  n'y  aye 
pis  qu'ensorcellement  et  qu'il  ne  luy  mancque... 
tu  me  peux  bien  entendre. 

MARG  VERITE. 

C'eut  bien  esté  pour  le  mieux  qu'ils  l'eussent 
donnée  à  Camille  qui  la  feit  tant  de  fois  deman- 
der. Hé  pourquoy  luy  refuserent-ils  ?  Pource 
que  Cinthien  est  plus  riche  ? 

AVRELIE. 

Il  y  a  peu  de  différence  de  biens  entre  eux; 
ams  ils  le  firent  pour  ce  qu'il  y  auoit  tous- 
iours  eu  fort  estroite  amitié  des  leur  ieunesse 
entre  les  deux  beau- pères.  Ils  s'en  sont  bien 
repentis  :  et  si  les  choses  qui  sont  passées 
pouuoient  reuenir  et  estoient  à  refaire,  on  y 
besongneroit  mieux  à  la  seconde  fois  qu'on 
ne  feit  à  la  première. 

MARGVERITE. 

Puis  qu'ainsi  va,  ie  ne  lui  donneray  point 
d'ennuy.  A  Dieu, 

AVRELIE. 

Va  à  la  bonne  heure  :  puis  retourne  diman- 
che, car  tu  la  verras  plus  à  son  ayse. 

SCÈNE  II. 
LIPPE  et  CAMBIEN,  vielllards. 

LIPPE. 

Voicyla  première ruequ'on  trouue  en  tournant 
à  main  gauche,  après  qu'on  a  passé  Sainct 
Estienne  :  et  ce  doit  estre  icy  la  maison  de 
Maxime,  auprès  de  laquelle  se  tient  celuy  que 
ie  cherche  ;  et  si  bien  ie  considère,  il  demeure 
en  ceste  là,  ou  en  ceste-cy.  Possible  que  cestuy 
me  le  pourra  bien  enseigner.  Mais  ie  le  voy  :  ie 
le  voy  par  Dieu  :  c'est  celuy  mesmes,  sans 
autre,  que  ie  cherche. 

CAMBIEN. 

N'est-ce  pas  icy  Lippe? 

LIPPE. 

Cambien  I 

CAMBIEN. 

Quand  à  Cremonne  ? 

LIPPE. 

O  cher  Cambien,  que  je  vous  voy  volontiers  ! 

CAMBIEN. 


le  le  croy  ;  et  moy  vous  semblablement. 
Quelles  bonnes  affaires  vous  amènent  ? 

LIPPE. 

Nostre  Coppe  m'enuoyoït  cy,  pour  retirer 
quelques  deniers  que  lui  doyuent  les  héritiers 
de  Neugoce  du  Dont. 

CAMBIEN. 

Quand  arriuastes  vous  ? 

LIPPE. 

l'arriuay  hier  sur  le  vespre. 

CAMBIEN. 

Et  bien  que  fait-on  à  Firense  ? 

LIPPE. 

On  y  fait  comme  de  coustume.  Mais  i'enten 
que  vous  vous  estes  fait  Cremonnoisde  corps  et 
d'ame  et  que  vous  n'auez  plus  cure  de  vostre 
pais,  ayant  icy  pris  femme,  belle  et  ieune. 

CAMBIEN. 

C'ay,  mon.  Que  vous  en  semble  ?  Elle  estoit 
de  quatorze  ans  quand  je  la  pris,  et  n'y  en  a 
pas  encor  deux  que  ie  lay. 

LIPPE. 

Vous  devez  bien  estre  outre  les  soixante. 

CAMBIEN. 

le  ne  pense  pas  les  auoir  attains. 

LIPPE. 

le  sçay  bien  que  vous  venez  à  mon  signe  et 
que  vous  me  passez.  Soit,  comme  vous  voudrez. 
Pour  néant  blasme-t-on  la  chose  quand  on  ne 
peut  faire  qu'elle  ne  soit  faite.  Toutefois 

CAMBIEN. 

Suyuez  :  quoy?  «Toutefois»  que  voulez-vous 
dire  ?  Vous  semble  il  que  i'aye  mal  fait,  ayant 
en  cest  aage  besoing  de  repos?  le  me  suis  ac- 
quis une  fort  riche  possession. 

LIPPE. 

En  au'ous  si  grand  douaire  ? 

CAMBIEN 

Le  douaire  est  bien  petit,  mais  le  reuenu  en 
est  si  grand  et  à  moy  si  vtile  que  i'en  ay  vescu 
iusques  icy,  et  en  vivray  tousiours  commodé- 
ment. 

LIPPE. 

le  ne  vous  entens  point. 

CAMBIEN. 

De  quoy,  c'est  vne  ieune  fille  gentille,  gra- 
cieuse et  belle,  i'en  ay  vne  si  bonne  rente  en 
toute  saison. 

LIPPE. 

Hà  combien,  mais  l'honneur  !  Ne  sont-ce  pas 
choses  dont  on  deust  auoir  vergogne  ? 

CAMBIEN. 

Combien  pensez  vous  qu'il  y  en  a  en  ce  païs, 
qui  tiennent  des  femmes  plus  pour  l'vsage  d'au- 
truyquepour  le  leurpropre?  Etmesmesde  ceux 
qui  vont  bien  vestus,  et  pense  bien  qu'ils  n'en 
ont  point  de  fascherie,  ny  de  malayse.  Or  cecy 
se  peut  bien  nommer  Republique. 

LIPPE. 

Cambien,  par  cela  que  des  vostre  ieune  aage 
i'ayconnudevousiusques  à  ce  que  vous  partissiez 
de  vostre  païs,  i'ay  tousjours  creu  le  contraire  de 
ceste  opinion.  le  n'eusse  iamais  estimé  que  la 
contagion  des  meschantes  coustumes  eut  esté 
suffisante  à  vous  corrompre  si  tost.  Mais  ie  pen- 
serois  plustostque  pour  rire,  et  non  pour  parler 
à  bon  esciant  ,  vous  faites  semblant  d'estre 
autre  que  vous  n'estiez. 

CAMBIEN. 

Lippe,  ie  ne  vous  voudrois  point  cacher,  et  ne 
pourrois,  chose  que  l'eusse  en  la  pensée  :  ores, 
mon  amitié  estant  enuers  vous  celle  mesmes 
qui  souloit  estre,  ie  ne  veus  que  l'absence  de 
deux  ans  aye  eu  tant  de  force  que  la  fiance 

que  i'auois  en  vous  soit  moindre  en  Cremonne 
qu'en  Firense. 

LIPPE. 

le  vous  en  remercie  de  bon  cueur  :  et  vous 
asseurez  que  vous  aurez  de  moy  la  pareille  : 
et  quelque  chose  qu'en  mon  secret  vous  veuilliez 
déposer,  faites-le  seurement  :  car  en  tout  lieu 
ie  vous  la  garderay  fidèlement. 

CAMBIEN. 

Or  escoutez. 

LIPPE. 

Dittes. 

CAMBIEN. 

Il  est  vray  qu'en  ceste  maisonnette  habite  vne 
ieune  fille  que  les  voisyns  croyent  estre  ma 
femme,  et  ne  l'est  pas  :  mais  bien  elle  est  femme 
d'vn  noble  iouuenceau  cremonnois.  Ores  ie  te 
diray  par  ordre  pourquoy  c'est  qu'ils  ont  ceste 
opinion. 

LIPPE. 

Dy. 

CAMBIEN. 

Tu  as  connu  Fatien,  le  mary  de  ma  seur  ? 

LIPPB. 

Si  ie  l'ay  connu  ?  Quand  il  demouroit  à  Fi- 
rense, nous  soûlions  estre  compaignons  et  vne 
mesme  chose. 

CAMBIEN. 

Quand  il  partit  de  Firense,  il  vous  en  deuroit 
bien  souuenir. 

LIPPE. 

Voire  :  ie  croy  qu'il  n'y  sçauroit  auoir  cinq 
ans. 

CAMBIEN. 

'  II  y  en  a  bien  neuf. 

LIPPE. 

Il  peut  estre.  0  Dieu,  comme  les  ans  vont 
viste  ! 

CAMBIEN . 

Luy  venant  icy,  et  sa  femme,  amenèrent 
vne  petite  garse  qu'ils  auoient  prise  pour  leur 
fille. 

LIPPE. 

l'ay  souuenance  de  l'auoir  veuë,  et  ay  tous- 
iours  creu  qu'elle  estoit  à  eux. 

CAMBIEN. 

Non  estoit  :  c'est  la  fille  d'vne  femme  qui 
estoit  venue  iusques  là  de  Calabre.  Elle  vint... 
mais  le  conte  est  long  à  raconter. 

LIPPE. 

Soit,  à  la  bonne  heure. 

CAMBIEN. 

Mais  continuant  mon  propos,  icy  vint  Fatien 

II 

auec  ce  qu'il  auoit  apporté  de  Firense  et 
pour  estre  tousiours  sur  le  trafic,  car  vous  sça- 
uez  qu'il  estoit  homme  de  grand  esprit. 

LIPPE. 

le  n'en  connus  iamais  de  plus  attentif  au 
gain. 

CAMBIEN. 

Il  s'acquesta  ceste  pauvre  maison,  et  après 
quelque  autre  bagage. 

LIPPE. 

le  le  croy,  et  possible  feit  il  plus  grand  ac- 
quest  de  biens  que  de  vie. 

CAMBIEN. 

Sans  doute.  Or  escoutez. 

LIPPE. 

Dites. 

CAMBIEN. 

En  ceste  prochaine  maison  est  vn  ieune 
homme  noble  et  honneste,  nommé  Cinthien, 
que  ce  Maxime  a  pris  pour  son  fils,  en  intention, 
pour  ce  qu'il  n'en  a  point  d'autre,  de  le  laisser 
son  héritier.  Or  vers  luy  ce  ieune  fils  a  telle 
summission  et  obéissance  que  tu  dois  imagi- 
giner  que  doyue  auoir  la  personne  qui  s'attend 
d'auoir  semblable  héritage,  quand  ny  par  neu 
de  sang,  ny  par  obligation,  ny  par  aucun  res- 


—    CXXIII  — 

pect,  mais  seulement  de  franche  volonté,  il  est 
poussé  à  luy  faire  si  grand  bien.  Car  luy  voyant 
Laumie  (ainsi  se  nomme  la  fille)  et  puis  par- 
lant telle  fois  à  elle,  comme  à  sa  voisine,  il 
aduint  qu'il  s'énamoura  d'elle  outre  mesure. 

LIPPE. 

Elle  doit  estredeuenue  belle,  par  ce  qu'on  en 
peut  iuger  des  qu'elle  estoit  petite. 

CAMBIEN. 

Elle  a  assez  bonne  apparence.  Or  escoutez. 
Cinthien  commença  premièrement  à  la  tenter 
auec  prières  et  offres  d'argent  à  ce  qu'elle  luy 
feist  part  de  sa  personne.  Elle  luy  respondit 
tousiours  auecques  prudence  qu'elle  n'estoit 
point  pour  estre  sienne  autrement  que  légitime 
espouse,  et  avecques  le  congé  de  ma  seur 
Nanne,  qu'elle  nomme  pour  sa  mère.  Et  le 
ieune  homme  eut  fait  cela,  mais  la  révérence 
et  plus  encor  la  crainte  qu'il  a  de  Maxime  le 
retenoit  :  car  iceluy  n'eut  pas  esté  pour  l'endu- 
rer. Toutefois  si  Nanne  se  fust  accordée  auec- 
ques luy,  le  mariage  se  fust  des  l'heure  ensuiuy  : 
mais  elle  voyoit  qu'il  n'estoit  gueres  proufitable 
de  lui  donner  Lauinie,  encourant  l'offense  et  la 
malle  grâce  de  Maxime.  La  chose  estoit  pro- 
longée :  car  elle  ne  vouloit  pas  esconduire  Cin- 
hien,  nyluy  oster  toute  espérance.    En  tant 

Nanne  m'ayant  faict  à  sçauoir  que  Fatien  es- 
toit  trespassé  (ce  fut  tout  en  vn  temps)  et  man- 
dant que  ie  vinsse  en  ce  quartier  pour  estre 
auec  elle,  la  conseiller  et  conduire,  et  moy  luy 
voulant  satisfaire,  comme  est  le  deuoir,  dès  que 
ie  fus  arriué,  ma  seur  me  feit  entendre  ceste 
menée,  et  moy  parlant  plusieurs  fois  auec  Cin- 
thien,  et  connaissant  qu'il  aymoit  autant  qu'on 
peut  aymer,  ie  ne  voulus  point  laisser  passer 
ceste  occasion,  et  pris  pour  remède  qu'il  es- 
pouseroit  Lauinie  en  secret,  en  présence  de 
deux  fidèles  tesmoings,  et  tout  à  vn  temps  que 
ie  ferois  sçavoir  en  public  que  ie  m'estois  cy 
transporté  de  Firense,  seulement  pour  la  pren- 
dre à  femme,  et  que  i'estois  appelé  de  ma  seur 
pour  me  faire  ensemble  iouissant  du  bien  de 
Fatien,  duquel  elle  et  Lauinie  estoient  héritiers: 
ie  prendroys  le  nom  de  mary,  et  du  reste  Cin- 
thien  iouyroit  en  cachette,  iusques  à  ce  que  le 
vieillard  Maxime  leur  donnast  lieu.  Ainsi  pour 
venir  à  ses  attentes  Cinthien  espousa  en  secret 
Lauinie,  et  en  secret  s'accompaignerent,  et  en 
public  ie  feis  les  actes  des  espoux. 

LIPPE. 

Quelle  nécessité  estoit-il  de  feindre  que  ce 
fust  ta  femme  ?  Le  ieune  homme  ne  la  pouuoit 
il  auoir  en  secret  sans  cela? 


—  cxxv  — 

CAMBIEN. 

Non,  pour  ce  qu'estant  grosse,  ce  qui  peut 
aduenir  de  bref,  on  l'eut  peu  mal  celer,  et  cela 
n'eut  peu  estre  sans  le  blasme  et  l'infamie  d'elle 
et  de  sa  mère. 

LIPPE. 

le  me  tays. 

CAMBIEN. 

La  pratique  estoit  bien  succédée. 

LIPPE. 

Cest  «estoit»  me  desplaist.  Il  y  doit  estre  ad- 
uenu  quelque  cas  desplaisant. 

CAMBIEN. 

Devinez  le. 

LIPPE. 

C'est  que  le  ieune  homme  à  la  fin  a  changé 
d'intention. 

CAMBIEN. 

Ce  n'est  pas  cela  :  car  il  ayme  Lauinie  à 
l'accoustumée. 

LIPPE.  • 

Qi/est-ce  donc  ? 

CAMBIEN. 

le  nous  le  diray  II  n'y  a  pas  trois  mois  que 
Maxime  ne  sachant   rien  de  ceste    trame   et 

quelques  siens  amis  procurèrent  qu'Abonde»  ri- 
che citoyen  de  ceste  terre,  luy  promit  et  donna 
la  foy  qu'une  sienne  fille  qu'il  auoit  vnique  se- 
roit  femme  de  Cinthien.  Et  les  uieillards  con- 
duyrent  ces  fiançailles  deuant  que  nous  en  eus- 
sions connoissance,  et  le  prindrent  si  à  l'im- 
pourueue  qu'ils  luy  firent  promettre  espouser 
et  le  mesme  iour  la  mener  en  sa  maison,  et  le 
pauuret  ne  sçeut  dire  un  seul  mot,  au  con- 
traire. 

LIPPE. 

Ainsi  Lauinie  estoit  laissée  et  seroit  ueuue 
uiuant  son  mary. 

CAMBIEN. 

Non,  escoutez  moy.  Nous  auons  pris  une 
uoye  telle  que,  si  la  fortune  n'est  en  tout  con- 
traire, nous  mènerons  nostre  nauire  vn  de  ces 
iours  en  vn  port  asseuré. 

LIPPE. 

Dieu  le  veuille,  et  comment  ? 

CAMBIEN. 

Cinthien  iusques  icy  n'a  il  essayé  ce  que 
son  espousée  sçait  faire  et  est  ia  près  d'un  mois 
qu'il  continue  de  coucher  à  par  soy, et  s'est  feint 
impotent,  et  sera  tovsiours  pour  se  feindre  en  ce 
point. 

LIPPE. 

le  ne  croy  pas  cela,  car  il  est  impossible  : 
mais  ie  croyroy  bien  qu'il  vous  abuse. 

CAMBIEN. 

Il  ne  m'abuse  point,  non,  soyez  en  certain  : 
et  ne  vous  sera  point  difficile  à  le  croire,  si 
vous  en  auez  la  connoissance  et  pratique.  le 
vous  le  diray,  car  l'espousée  l'a  dit  à  la  cham- 
brière. De  là  la  chambrière  l'a  rapporté  à  la  mè- 
re, et  la  mère  à  Abonde,  et  Abonde  s'en  est 
depuis  moult  complaint  auec  Maxime  :  et  luy 
qui  ne  voudroit  pas  dissoudre  tel  parentage,  ny 
que  Cinthien  eust  à  perdre  si  bon  party,  s'en 
est  allé  trouuer  ie  ne  sçay  quel  Astrologue  ou 
Negromant,  ou  pour  mieux  dire  vn  qui  est 
moult  stilé  en  telles  choses,  et  luy  a  promis 
donner  vint  florins  s'il  le  deliure.  Or  voyez  si 
l'en  sçay  ou  non. 

LIPPE. 

Qu'espérez  vous  qu'il  doyue  succéder  de  ceste 
faincte  ? 

CAMBIEN. 

Affin  qu'après  que  Cinthien  aura  esté  en  ceste 
continence  deux  mois,  six,  neuf  ou  dix,  Abonde, 
estimant  à  la  fin  que  le  mal  doyue  estre  perpé- 
tuel et  incurable,  retire  sa  fille  en  la  maison  et 
la  donixe  aux  autres,  et  si  nous  nous  pouuons 

defFaire  de  cecy,nous  n'ayons  depuis  que  dou- 
ter. Bien  seroit  fol  et  auroit  bien  une  chose 
sienne  en  hayne,  qui  parleroit  plus  de  la  don- 
ner à  Cinthien  qui  a  le  nom  d'indispost  et  de- 
bile. 

Lippe. 

Le  dessein  est  beau  et  peut  succéder,  pour- 
ueu  que  Cinthien  soit  ferme  en  ce  qu'il  a  pro- 
posé. 

CAMBIEN. 

le  n'ay  pas  peur  qu'il  se  change. 

LIPPE. 

S'il  poursuit,  ie  le  loue  pour  le  plus  fidèle  et 
vertueux  ieune  homme  dont  i'aye  iamais  ouy 
parler.  Or  suis-ie  bien  ayse  de  vous  auoir  veu. 
Dieu  soit  propice  à  tous  vos  souhaits.  Puis-ie 
faire  chose  qui  vous  plaise  ? 

CAMBIEN. 

Que  vous  en  veniez  loger  priuément  avecques 
moy. 

LIPPE. 

le  vous  remercie  :  ie  suis  logé  auec  ceux  du 
Som.  l'ay  affaire  auec  eux,  et  m'en  puis  mal 
despecher.  A  peine  ay-ie  eu  le  loysir  de  vous 
venirvoir,et  ores  ils  m'attendent. 

CAMBIEN. 

le  m'en  vasiusques  là  auecques  vous. 

LIPPE. 

Si  VOUS  n'estes  empesché,  venez-y. 

CAMBIEN. 

Que  voy-ie  là  ?  c'est  Maxime.  Il  a  le  Negro- 
mant  auec  soy,quien  toute  manière  veut  guérir 
Cinthien. 

LIPPE. 

L'issue  en  aduienne  selon  que  le  malade  de- 
sire.  Mais  allon.  le  n'ay  point  de  temps  à  per- 
dre. 

SCENE  III. 

LE  FiziciEN  OU  le  Negromant,    maxime,    vieil- 
lard, NEBBiEN,  seruiteur  du  Negromant. 

FIZICIEN. 

AVANT  que  nous  facions  autre  chose,  ie  veus, 
Maxime,  faire  ce  que  peu  d'autres  médecins 
voudroient  faire,  ou  le  voulant  ne  le  pour- 
roient. 

MAXIME. 

Que  voulez-vous  faire  ? 

FIZICIEN. 

le  veux  voir,  premier  que  la  despense  com- 
mence plus  à  croistre,  si  ce  mal  se  peut  guérir 
ou  non  :  car  Iç  connoissant  sans  remède,  ce  que 

ie  ne  veus  toutefois  présupposer,  plus  d'hon- 
neur ce  me  sera,  et  à  vous  plus  de  proufit,  si 
ie  le  vous  fais  clairement  entendre. 

MAXIME. 

N'ayez  doute  de  ne  le  guérir.  Employez-vous 
seulement  auec  bon  courage  à  sa  guerison. 
C'est  quelque  malie  (i)  q'un  homme  ou  femme 
luy  a  fait  par  enuie,  et  laquelle  vous  sera  fa- 
cile à  dissoudre. 

FIZICIEN. 

l'espere  qu'il  ne  doyue  estre  ainsi  :  mais 
aussi  ce  pourroit  estre  l'œuure  de  quelqu'un 
bien  entendu  en  tels  charmes,  en  sorte  que  la 
médecine  en  sera  longue  ou  impossible. 

MAXIME. 

le  ne  veux  pas  croire  que  ce  soit  vn  si  mes- 
chant  charme. 

FIZICIEN. 

Si  ainsi  estoit  ? 

MAXIME. 

Si  ainsi  fust,  pacience. 

(i)  Malie,  nom  italien,  duquel  mesmes  vse  le 
Rommant  de  la  Rose,  signifie  ensorcellements  [Note 
de  Vauteur).  —  Un  texte  cité  par  Ducangc  mon- 
tre bien  que  ce  mot  était  passé  dans  la  pratique: 
«  Incantationes  quas  vulgo  Malias  appellanl.  »  (Mirac, 
S.  Joh.  Gualberti  t.  III.) 

FIZICIEN. 

Si  cela  estoit  ainsi,  ne  vaudroit-il  pas  mieux 
le  sçauoir  auant  que  les  despens  augmentassent 
plus? 

MAXIME. 

Ouy. 

FIZICIEN. 

Partant  ie  veux  mettre  vn  esprit  en  un  corps 
mort  qui  auec  voix  intelligible  me  die  la  cause 
de  l'indisposition  de  vostre  Cinthien.  le  vous 
sçauray  depuis  bien  promettre  ou  de  le  guérir, 
ou  vousoster  d'espérance. 

MAXIME. 

Faites  comme  vous  l'entendrez. 

FIZICIEN. 

Si  i'auois  a  point  un  veau,  mais  qu'il  fust  de 
lait  et  gras,  car  il  m'en  faut  faire  vn  sacrifice, 
ceste  mesme  nuit  ie  feroy  la  bezongne. 

NEBBIEN. 

Mon  maistre  en  veut  faire  un  festin  à  quel- 
ques siens  disciples. 

MAXIME. 

Donnez  moy  terme. 

FIZICIEN. 

Pourueu  qu'il  soit  un  peu  noir,  il  me  suffit, 

NEBBIEN. 

le  m'attens  bien  encor  de  m'en  oindre  le  mu- 
seau. 

MAXIME. 

l'enuoiray  à  mon  bestail  et  feray   choisir  le 
meilleur  qu'y  soit. 

FIZICIEN. 

Qu'en  la  teste,  et  aux  espauUes,  ou  en  quel- 
ques autres  parties,  il  soit  noir  et  fort  bon. 

NEBBIEN. 

Quand  il  seroit  plus   blanc  que  neige,   il  luy 
plaira,  moyennant  qu'il  soit  de  lait  et  tendre. 

MAXIME. 

Vous  l'aurez  à  ce  soir. 

FIZICIEN. 

l'en  feray  le  sacrifice  ceste  nuit. 

NEBBIEN, 

A  Sainct  Godence. 

FIZICIEN. 

Or   où    pourrons-nous    trouuer    vne    aube 
neuue  qui  n'aye  iamais  serui  ? 

MAXIME. 

le  ne  sçay. 


—  CXXXIII  — 
FIZICIEN. 

Nous  la  ferons  de  vingt  braces  de  toile,  mais 
bien  déliée  et  fort  blanche. 

NEBBIEN. 

Il  a  besoing  de  chemise  ! 

FIZICIEN. 

Pour  les  fanons,  et  pour  l'estole,  et  pour  or- 
ner l'aube  et  l'amict,  il  faut  deux  aunes  de  drap 
noir. 

NEBBIEN. 

Son  saye  est  usé  :  il  en  faut  un  neuf. 

FIZICIEN. 

Ah,  i-auois  quasi  oublié  le  pentacle  (i). 

MAXIME. 

l'ay  assez  de  pentoles  à  la  maison  (2). 

FIZICIEN. 

le  ne  dy  pas  pentole,  mais  pentacle. 

NEBBIEN. 

Il  seme  le  terroy  pour  faire naistre  des  chaus- 
ses. 

MAXIME. 

le  verray  si  i'en  pourray  emprunter  de  quel- 
qu'un qui  en  aye. 

(i)  Pentacolo,  talisman. 

(2)  Pentoles  c'est  à  dire  pots.  {Note  de  l'auteur.)  — 
Pentola. 

FIZICIEN. 

Telles  choses  ne  se  prestent  pas  aizément. 

MAXIME. 

Comment  doncques  en  aurons-nous  ? 

FIZICIEN. 

lepense  à  ce  que  nous  ferons.  Ha  voirement 
il  m'en  souuient,  iecroy  qu'il  n'y  a  pas  encor 
dix  iours  qu'un  prestre  me  vint  trouuer  qui 
m'en  voulut  vendre  vn  à  pris  raisonnable.  Il  ne 
fut  iamais  achepté  à  moins  de  six  florins,  mais 
il  le  laisseroit  pour  quinze  liuresimperialles  (i), 

NEBBIEN. 

Il  en  fera  naistre  non-seullement  des  chaus- 
ses, mais  le  bonnet,  iusqu'aux  pantoufles. 

MAXIME. 

Ces  pennaches  la  se  vendent-ils  tant  ? 

FIZICIEN. 

le  ne  dy  pas  pennaches  (2),  mais  pentacles. 

MAXIME. 

Qu*ay-ie  aff'aire  du  nom  ?  le  regarde  à  ce 
qu'ils  coustent. 

(i)  Le  florin  vaut  xxv  solz,  et  la  liure  imperialle 
vaut  la  brelingue  françoise,  asçauoir  viij  solz.  {Note 
de  l'auteur). 

(2)  Pennacchio,  panache,  plumet. 

FIZICIEN. 

Si  ie  puis  faire  qu'il  vous  le  donne  pour  cent 
solz,  fermez  seulement  les  yeux  et  le  ache- 
tez, ie  vous  en  feray  bien  tousiours  auoir  qua- 
tre francz  ttdemy  :  et  quant  est  de  la  toile  et 
de  tout  le  reste,  vous  en  tirerez  tousiours  vos 
deniers  auec  peu  de  perte. 

MAXIME. 

Faut-il  autre  chose? 

FIZICIEN. 

le  ne  vous  demanderay  plus  rien  pour  ceste 
heure.  Il  est  vray  que  i'auroisencor  besoing  de 
deux  grands  flaccons  de  fin  argent,  mais  vous 
les  pourrez  bien  auoir  par  emprunt. 

NEBBIEN. 

Il  en  fera  réussir  autre  chose  que  le  saye  et 
les  chausses. 

MAXIME. 

l'en  ay  en  la  maison  sans  en  chercher  ailleurs. 
Me  faut-il  plus  rien  à  pourvoir  ? 

FIZICIEN. 

Il  faut  icy  et  des  cierges,  et  des  chandelles, 
et  mainte  sorte  d'herbes,  et  diuerses  gommes 
pour  les  perfuns,  si  que  le  tout  coustera  quinze 

ou  seize  carlins  (i).   Auisez  à  les  acheter,  ou 
bien  baillez-moy  les  deniers  et  le  chariage. 


NEBBIEN , 


La  sansue  est  à  la  peau   et  ne  s'en  voudra 
leuer  tant  qu'il  y  aura  sang  à  sucer. 


MAXIME. 


Allon  vn  peu  à  la  maison.  le  me  délibère  que 
nypar  diligence  ny  par  despense  à  moy  ne  tien- 
dra que  ie  puisse  auiourd'huy  sçavoir  au  vray 
si  cestuy  doit  estre  guery. 

FIZICIEN. 

Or  allez  et  mettez  en  ordre  ce  que  ie  vous  ay 
dit,  et  retournez  icy  viste. 

MAXIME. 

Allez  leans,  car  ie  voy  icy  venir  Cinthien,  a 
qui  ie  veux  parler  sans  tesmoins. 

SCENE  IIII. 
CINTHIEN,  ieune  homme,  maxime. 

CINTHIEN. 

IVlonsieur. 
(ï)  Le  carlin  vaut  iij  sols (iVofe  dç  l'autçur). 

MAXIME. 

Escoute  vn  peu,  ie  te  veux  dire  ce  que  plu- 
sieurs fois  i'ay  eu  en  fantazie  et  ay  eu  iusques 
icy,  me  défiant  de  mon  penser.  Or  puis  que  ie 
te  voy  venir  tout  à  temps,  ie  te  le  veux  encor 
dire  :  la  pratique  que  tu  as  auec  nostre  voisin 
Cambien  ne  me  semble  moult  bonne  ne  loua- 
ble :  mal  conuiennent  ensemble  les  vieux  et 
les  ieunes. 

CINTHIEN. 

Monsieur,  ceste  parole  est  contraire  à  ce  que 
vous  me  soûliez  dire  que  les  ieunes  apprennent 
tousiours  en  pratiquant  auec  les  vieux. 

MAXIME. 

Mal  peut-on  apprendre  où  le  disciple  est 
plus  sçauant  que  le  maistre. 

CINTHIEN. 

Faites  que  i'entende  ce  que  vous  voulez 
dire. 

MAXIME. 

Si  tu  ne  l'entensie  teledirayenlettresd'Apo- 
ticaire.  Il  me  semble  mal  conuenable  qu'vn 
vieillard  aye  auecques  toy  si  priuée  familiarité, 
lequel  a  si  belle  etieune  femme,  que  mesmestu 
trafiques  en  sa  maison  soit  qu'il  y  soit  ou  n'y 
soit  pas.  Tu  sçais  que  par  le  passé  que  tu  es- 

tois  deslié  du  lien  de  mariage,  le  t'ay  laissé  vi- 
ure  à  ta  poste  et  ne  me  donnois  fascherie  que 
le  voizin  eust  infamie  par  toy,  car  luy  n'ayant 
gueres  soin  de  son  honneur,  beaucoup  moins 
m'en  doi-ie  soucier,  mais  ores  que  tu  as  femme 
à  ton  costé  et  que  les  parens  d'icelle  se  sont 
plaints  à  moy  de  telle  pratique... 

CINTHIEN. 

Ce  n'est  point  par  maie  intention  si  ie  hante 
en  ceste  maison  et  n'y  a  aucun  péché  entre 
moy  etceste  ieune  fille,  ainsi  Dieu  m'en  soit 
tesmoin  :  mais  qui  peut  refraindre  les  langues 
médisantes  qu'ils  ne  babillent  à  leur  plaisir  ? 

MAXIME. 

Quand  ce  seroyent  menteries,  qu'y  fais-tu  ? 
Quelle  accointance  as-tu  auec  eux  ? 

CINTHIEN. 

Non  autre  qu'amitié  bonne  et  honneste.  Mais 
en  quelle  maison  voiez-vous  des  Dames  qui 
ayent  quelque  grâce  ou  beauté  qu'il  n'y  voisent 
tousiours  des  gentilshommes  les  courtiser,  soit 
que  les  marits  y  soient  ou  non  ? 

MAXIME. 

L'vsage  en  est  à  louer.  Cecy  n'este it  pas  a<^ 
çoustumé  de  mon  temps. 

CINTHIEN. 

Les  iouuenceaus  en  vostre  temps  deuoyent 
auoir  plus  de  malice  qu'ils  n'ont  de  nostre  âge. 

MAXIME. 

Non  pas,  mais  les  vieillars  estoyent  plus  ac- 
cors.  le  m'ebahy  qu  à  présent  les  hommes  ne 
sont  gras  comme  tourtres. 

CINTHIEN. 

Pourquoy  ? 

MAXIME. 

Pource  qu'ils  ont  tous  si  bon  estomac. 


ACTE     SECOND. 

SCENE    PREMIERE. 
ciNtHiEN,  THEMOLE,  son  scruitcur. 

CINTHIEN. 

THEMOLE,  que  te  semble  de  ce  Fizician  ou  Ne- 
gromant,  ou  que  ce  soit  ? 

THEMOLE. 

Monsieur,  il  me  semble  vn  renard  plein  de 
finesse. 

CINTHIEN. 

Vn  renard  n'est  si  caut. 

THEMOLE. 

Que  sçait-il  dauantage  ? 

CINTHIEN. 

le  te  puis  dire  qu'en  tout  il  est  très  docte  à  fait. 
Il  sçait  de  l'art  Magique  ce  qu'on  peut  sçauoir, 
etcroy  que  tout  le  monde  n'a  pas  son  pareil. 

THEMOLE. 

Qu'en  sçavez-vous  ? 

CINTHIEN. 

Son  vallet   m'en  a  dit   choses  estranges  et 
emerueillables. 

THEMOLE. 

Deà  Cinthien,  que  Dieu  vous  aide,  faites  en 
encor  part  à  moy. 

CINTHIEN. 

Il  me  dit  qu'à  sa  poste  il  faisoit  illuminer  la 
nuit  et  obscurcir  le  iour. 

THEMOLE. 

Si  i'allume  une  lampe  la  nuit,  et  si  de  iour 
ie  clos  les  fenestres. 

CINTHIEN, 

Beste  que  tu  es,  ie  te  dy  qu'il  estaint  le  so- 
leil par  tout  le  monde  et  fait  la  nuit  par  tout 
reluysante. 

THEMOLE. 

Ceux  qui  ont  des  oliues  et  des  mouches  à 
miel  luy  deuroyent  donner  salaire. 

CINTHIEN. 

Pourquoy  ? 

THEMOLE. 

Pour  ce  qu'il  peut  diminuer  ou  croistre  le  pris 
quand  il  luy  plait  à  la  cire  et  à  l'huile.  Sçait-il 
faire  autre  chose .'' 

CINTHIEN. 

Il  fait  mouuoir  la  terre  quand  il  veut. 

THEMOLE. 

le  la  remeus  telle  fois  moy  mesmes,  si  ie 
mets  vn  pot  au  feu,  ou  si  ie  l'en  oste. 

CINTHIEN. 

Tu  te  railles  donc,  et  te  semble  ouir  des 
bourdes.  Que  dirois-tu  de  ce  qu'il  va  inuisible 
quand  il  veut? 

THEMOLE. 

L'auez-vous  veu  aller  .<* 

CINTHIEN. 

Sot  que  tu  es,  comment  se  peut-il  voir  s'il 
va  inuisible? 

THEMOLE. 

Que  sçait-il  faire  encor  ? 

CINTHIEN. 

Il  fait  transformer,  quand  bon  luy  semble,  des 
femmes  et  des  hommes  en  diuers  animaux,  et 
volans,  et  marchans  à  quatre  pieds. 

THEMOLE. 

Cela  se  voit  faire  tous  les  iours,  et  n'est  pas 
vn  miracle. 

CINTHIEN. 

Où  se  voit-il  faire  ? 

THEMOLE. 

En  nostre  peuple,  il  se  fait  en  toute  cité 
d'Italie. 

CINTHIEN. 

Et  comment? 

THEMOLE. 

N'auez-vous  pas  veu  qu'un  qui  est  mis 
sur  la  victoire,  ou  soit  controlleur  des  gabelles, 
ou  iuge,  ou  notaire,  ou  soudoyeur  des  gen- 
darmes, laisse  incontinent  toute  forme  hu- 
maine et  prent  celle  d'vn  loup,  d'vn  renard  ou 
d'vn  milan? 

CINTHIEN. 

Il  est  vray. 

THEMOLE. 

Et  quand  quelqu'un  de  bas  degré  vient  estre 
conseiller  et  secrétaire  ou  qu'il  aye  1  office  de 
commander  aux  autres,  n'est-il  pas  vray  qu'il 
dénient  vn  asne  ? 


CINTHIEN. 


Tres-vray. 


THEMOLE. 

le  ne  dy  mot  de  beaucoup  qui  deuiennent 
boucs. 

CINTHIEN. 

Tu  as  vne  meschante  langue,  Themole. 

THEMOLE. 

C'est  vne  meschante  langue  que  celle  qui  dit 
des  songes  et  foUies  pour  choses  vrayes. 

CINTHIEN. 

Tu  ne  veux  doncques  pas  croire  que  cestuicy 
face  telles  expériences  j" 

THEMOLE. 

Ainçois  ie  veux  croire  qu'il  en  fait  de  plus 
grandes  quand  auec  simples  paroles,  sans  en 
demonstrerle  moindre  effet,  il  peut  arracher  des 
mains  de  vostre  vieillard  très  avare  ores  des 
deniers,  ores  des  biens,  quelle  autre  chose  peut 
estre  plus  emerueillable  que  ceste  cy  1 

CINTHIEN. 

Tu  ne  fais  que  causer  et  ne  respons  point  à 
propos. 

THEMOLE. 

Parlez  moy  de  choses  vrayes,  ou  pour  le 
moins  qui  se  peuuent  croire,  et  ie  vous  res- 
pondray  comme  il  conuient. 

CINTHIEN. 

Dy  moy  cecy  :  crois-tu  que  cestuy  soit  grand 
maistre  de  magie? 

THEMOLB. 

Qu'il  soit  magicien,  et  excellent,  ie  le  puis 

croire  :  mais  que  les  miracles  que  vous  me 
diites  se  puissent  faire  par  art  magique,  ie  ne 
le  croiray  point. 

CINTHIEN. 

La  petite  expérience  que  tu  as  du  monde  en 
est  cause.  Dy  moy,  crois-tu  qu'vn  magicien 
puisse  faire  choses  miraculeuses  ? 

THEMOLE. 

Ouy  bien,  mais  non  pas  qu'il  face  l'homme 
invisible,  ou  qu'il  le  face  transformer  en  beste 
et  telles  choses  qu'à  peine  les  peiis  enfants 
croyroient. 

CINTHIEN. 

Tu  es  opiniâtre  en  ton  ignorance.  Tu  me 
confesseras  au  moins  que  les  esprits  se  peuuent 
coniurer  tant  qu'ils  respondent  à  ce  qu'on 
cherche  entendre  d'eux. 

THEMOLE. 

A  dire  vray,  i'en  croy  bien  peu  de  ma  part, 
quant  à  ces  esprits  :  mais  les  grands  person- 
nages et  princes  et  prélats  qui  vous  croyent 
font  que  ie  vous  croye  aussi. 

CINTHIEN. 

Or,  m'accordant  cela,  tu  me  peus aussi  accor- 
der que  ie  suis  le  plus  malheureux  et  infortuné 
qui  se  treuve  auiourd'huy  au  monde. 

i3 

THEMOLE. 

Comment  ?  poursuivez. 

CINTHIEN. 

Si  cestuy  vient  à  coniurer  les  esprits,  ne 
sçaura-t-il  pas  que  ie  ne  suis  malade  ny  débile 
comme  ie  me  feins  ?  et  la  cause  qui  me  le  fait 
feindre ?Ne  sçaurat-il  pas  encor  que  par  ce 
moyen  ie  tasche  d'oster  de  moy  la  fille  d'Abondé 
et  que  Lauinie  est  ma  femme  ?  et  le  sachant,  et 
le  raportant  à  mon  vieillard,  à  quels  termes 
suis-ie  ? 

THEMOLE. 

Certes  très  mauuais.  Voulez-vous  que  ie  vous 
declaire  vne  chose  que  i'ay  en  la  teste,qui  vous 
sera  peut  estre  vtile  ? 

CINTHIEN. 

Di. 

THEMOLE. 

A  mon  aduis,  que  cestuy  est  moult  conuoy- 
teux  de  gaingner. 

CINTHIEN. 

le  suis  de  mesme  aduis  encor.  Eh  bien  ? 

THEMOLE. 

Vous  deuez  donc  estre  certain  qu'il  se  pren- 
dra plus  volontiers  à  quarante  qu'à  vingt. 

CINTHIEN. 

le  le  croy  bien. 

THEMOLE, 

Le  vieillard  luy  a  promis  vint  escus  s'il  vous 
deliure,  possible  en  contant  les  frais, 

CINTHIEN. 

Suy. 

THEMOLE. 

Allez  et  le  retrouuez,  et  luy  faites  entendre 
toute  vostre  pensée,  ensemble  luy  faisant  vn 
offre  magnanime  de  quarante  florins,  et  qu'il 
face  tant  que  ce  mariage  se  deslie. 

CINTHIEN. 

Mais  de  qui  trouveray-ie  quarante  liuresen  ce 
temps,  tant  s'en  faut  que  nous  eussions  des 
floiins? 

THEMOLE. 

Parlez  en  avec  vostre  Nanne  et  avec  Cam- 
bien,  qu'ils  en  trouuent. 

CINTHIEN. 

Ils  n'ont  pas  plus  de  moyen  que  nous. 

THEMOLE. 

A  fin  que  cest  effet  s'ensuyve  qui  seroit  plus 
utile  à  elle  qu'à  vous,  ie  me  fay  fort  qu'ils  met- 
tront plutosten  vente  leurs  lits,  leurs  meubles, 
et  tout  ce  qu'ils  ont  en  la  maison  où  ils  se  tien- 
nent. 

CINTHIEN. 

Ce  que  tu  dis  ne  me  desplaist  point.  Or  voy 
si  Cambien  est  icy,  car  ie  me  veus  conseiller 
auec  luy,  et  premier»  que  ie  n'aye  entendu 
son  advis  ic  n'en  veux  dire  un  seul  mot  au 
Negromant  ny  à  autres.  Est-il  à  la  maison? 

»     THEMOLE.  • 

Ils  disent  qu'il  n'y  est  pas  et  qu'il  est  allé 
au  marché. 

CINTHIEN. 

Est-il  allé  au  marché  ?  Allon-le    trouuer  là. 

THEMOLE. 

Est-ce  pas  là  le  galland  qui  vous  a  raconté  les 
miracles  du  Negromant  ? 

CINTHIEN. 

C'est  luy-mesmes. 

THEMOLE. 

O  Dieu,  comme  ce  doit  bien  estre  vn  men- 
teur. 

CINTHIEN. 

le  ne  le  iuge  pas  tel,  mais  bien  ie  t'ay  réputé 
et  te  repute  incrédule. 

THEMOLE. 

Ne  laisson  pas  d'aller.  Ce  n'est  pas  vn  ar- 
ticle pour  lequel  ie  soy  tenu  hérétique,  si  ie  n'y 
croy. 


p 

SCÈNE  II. 

NEBBIEN,    seul. 

ouR  certain  c'est  vne  grande  confiance  par 
maistre  Lachelin  a  en  soy-mesmes,  qu'à 
peine  sçahant  lire  et  escrire,  il  fait  profession 
de  philosophe,  d'archmiste,  de  médecin,  d'as- 
trologue, de  magicien,  de  coniureur  d'esprits  : 
et  sçait  de  ses  sciences  et  de  toutes  les  autres, 
quoy  qu'il  se  face  nommer  le  Fizicien,  ce  que 
sçait  l'asne  et  beuf  à  sonner  les  orgues  :  mais, 
auec  vn  visage  plus  immobile  que  marbre,  il 
déçoit  et  ment  et  sans  autre  industrie  il  enue- 
lope  la  teste  aux  hommes.  Ainsi  il  iouit  et 
me  fait  iouir  des  biens  d'autruy,  enaydant  à  la 
follie,  de  laquelle  le  monde  a  si  grande  abon- 
dance. Nous  allons  comme  sangliers  de  païs  en 
pais,  et  par  tout  où  il  passe  les  traces  de  luy 
demeurent  tousiours  comme  de  la  limace  ou, 
par  plus  semblable  comparaison,  comme  du 
feu  ou  du  tonnerre.  En  sorte  que  de  terre  en 
terre  pour  se  cacher  il  change  de  nom  et  se 
fait  d'autre  pais  :  or  il  se  nomme  Pierre,  ores 
Isan,  or  de  Grèce,  or  d'Egypte,  or  d'autre  païs 
il  se  faint.  Il  est  vrayement  luif,  et  de  la  race 
de  ceux  qui  furent  chassez  de  Castille.  On  se- 
roit  long  à  conter  combien  de  gentils  hommes, 

d'artisans,  de  dames  et  d'autres  hommes  il  a 
affrontez  et  pillez  :  combien  il  a  appauury  de  | 

maisons,  combien  il  en  a  souillées  d'adultères, 
ores  montrant  de  vouloir  faire  engrossir  les 
femmes  stériles,  ores  d'estaindre  les  soupçons, 
ores  les  débats  qui  naissent  entre  les  marits  et 
les  femmes.  Maintenant  il  a  empiété  ce  gentil- 
homme et  le  becquetera  mieus  qu'oncques 
esperuier  feit  passereau. 

SCENE  III. 

LE  FIZICIEN,    NEBBIE. 
nZICIEN. 

Ie  pourvoiray  bien  à  tout  :  laissez  m'en  seule- 
ment le  soing, 

NEBBIE. 

Ouy  par  Dieu,  laissez-luy  en  le  soing,  il  ne 
vous  pouvoit  mieux  arriver. 

FIZICIEN. 

Ho  es-tu  icy  ?  le  te  vouloy  tout  à  poinct, 
Nebbie. 

NEBBIE. 

Vous  en  voudriez  plustot  vn  autre  semblable 
à  cestuy  qui  est.  là  sus  en  la  maison,  car  vous 
pouvez  auoir  peu  de  proufit  de  moy. 

riZIClEN. 

l'en  voudroy  plutost  de  semblables  à  ceux 
qui  sortent  dehors  auecques  moy,  voy  que  tu 
n'as  pas  bien  rencontré. 

NEBBIE. 

Comment  diable  auez  vous  fait? 

FIZICIEN. 

le  vais  pour  acheter  le  pentacle,  les  cierges 
et  les  gommes  pour  les  encensemens. 

NEBBIE. 

le  veux  que  tu  acheptes. 

FIZICIEN. 

Allon  leuer  la  toile  et  le  drap  à  la  boutique, 
i'ay  eu  le  breuet  :  ie  veux  qu'ils  apportent  le 
veau  iusqu'à  ma  maison. 

NEBBIE. 

le  voudroy  que  vous  eussiez  les  deux  flaccons 
d'argent  qui  montent  plus. 

FIZICIEN. 

ie  les  atten  à  ce  soir.  le  croy  qu'il  me  les 
fera  consigner  comme  homme  bien  auisé  auec 
escrls  et  tesmoignages. 

NEBBIE. 

Voulez-vous  faire  à  mon  sens  ?  dès  que  vous 
Içs  aurez,  prenez  la  voye  de  Venise, 

FIZICIEN. 

Veux-tu  que  ie  déloge  auec  si  peu  de  butin  ? 
Crois-tu  que  ie  n'aye  plus  d'vne  traffique  en 
ceste  terre,  pleine  de  suc  plus  que  Rome  de 
fraudes  et  malices?  Que  si  ie  m'en  pars  ie 
puis  dire  que  ie  pers  cent  ducats  aussi  bien 
que  si  à  mon  escient  ie  les  alloy  ietter  au  plus 
profond  de  la  mer. 

NEBBIE. 

Quelle  autre  bonne  viande,  hors  Maxime, 
auez-vous,  que  vous  puissiez  grignoter  ? 

FIZICIEN. 

le  te  le  diray.  Connois-tu  Camille,  un  certain 
iouucnceau  petit  brunet  ? 

NEBBIE. 

le  le  deurois  bien  connoistre,  tant  ie  le  voy 
souvent  auec  vous. 

FIZICIEN. 

Camille  est  si  amoureux  de  la  femme  de  Cin- 
thien  qu'il  en  est  quasi  fol,  bien  qu'il  feit  luy- 
mesmes  deuant  qu'ils  la  baillassent  à  Cinthien 
tout  ce  qu'il  estoit  possible  de  faire  :  or  ayant 
notice  de  ceste  débilité  et  impotence  de  celuy 
qui  l'a  espousée,  lequel  ne  peut  faire  entrer  son 
soc  dans  la  terre,  il  a  pris  nouveau  courage  e^ 

espérance  que  elle  reviendra  à  luy .  Voulant  donc- 
ques  réduire  ceste  possession  à  soy  pour  la  la- 
bourer, il  s'en  est  venu  à  moi  luy  ayant  esté 
dit  que  i'avois  entrepris  de  redresser  le  manche 
de  la  charrue.  De  prime  arrivée  il  me  meit  deux 
escus  en  la  main  :  de  la  me  racontant  son  amour, 
il  m'a  supplié  en  pleurant  que  ie  voulusse  pro- 
céder en  sorte  à  la  cure  de  Cinthien  qu'il  en 
demoure  plus  impotent  et  débile  en  ce  qu'il  est, 
et  tellement  qu'il  ne  puisse  iamais  connoistre 
Emilie  charnellement.  En  fin  il  m'a  promis 
trente  florins  si  ie  faisois  desnouer  l'alliance. 

NEBBIE. 

L'offre  est  belle  et  tu  y  dois  entendre  que 
bien  tost  tu  le  die  au  père  et  beau-pere. 

FIZICIEN. 

Deà  enseigne  moy  autre  chose  que  de  mou- 
cher les  bourses,  car  c'est  mon  premier  ap- 
prentissage. Il  y  a  aucuns  animaux  desquelz 
vous  n'auez  autre  proufit  que  de  les  manger, 
comme  le  porc  :  autres  sont  qui  en  te  seruant 
te  donnent  du  fruit  tous  les  iours,  et  quand  ils 
n'en  peuvent  plus  donner  tu  les  dévores, 
comme  est  la  vache  et  la  brebis  :  il  y  en  a 
d'autres  encorqui  vivans  t'apportent  beaucoup 
de  gain,  et  quand  ils  sont  morts  ils  ne  vallent 
plus  rien,  comme  le  cheval,  le  chien  et   l'asne. 

Semblablement  on  trouve  entre  les  hommes  gran- 
des différences  :  aucuns  qui  en  passant,  ou  en 
navire,  ou  en  hostellerie ,  te  viennent  entre  les 
mains,  si  que  tu  ne  les  as  plus  à  reuoir,  ton 
deuoir  est  de  les  despouiller  et  derobber  sur 
l'heure.  Il  y  en  a  d'autres,  comme  tauerniers 
et  artisans  qui  ont  tousiours  quelque  carlin 
ou  quelque  lulles(i)  en  la  bourse,  mais  ils  n'ont 
iamais  beaucoup  :  à  ceux-là  c'est  vn  très  bon 
conseil,  oster  souuent  et  peu  à  la  fois.  Si  ie 
voulois,  ie  leur  osterois  la  peau,  mais,  il  y  a  peu 
de  gain  en  une  seule  fois  et  perdrois  ce  que 
quasi  tous  les  iours  ie  pourrois  auoir.  Il  y 
en  a  d'autres  aux  villes  qui  sont  aisez  de  pos- 
sessions, de  logis  et  de  biens  meubles,  lesquelz 
nous  deuons  garder  pour  mordre  et  non  pour 
manger,  tant  qu'il  y  aura  à  sucer,  or  trois  flo- 
rins, or  cinq,  or  dix,  ou  douze,  mais,  quand  ils 
veuUent  changer  pais,  tond-les  iusques  sus  le 
visaige  ou  les  escorche.  En  ceste  troisième 
bande  ie  metz  Maxime  et  Camille,  lesquels 
auec  promesses  et  fables  ie  meineet  menerayau 
long.  Cependant  ie  pouruoiray  qu'ils  ne  se  sei- 
chent  point  de  laict  :  et  puis  vniour  prenant  ma 
commodité  que  ie  les  retrouue  gras  et  en  bon 

(i)  Gim/Zo,  c'est  une  pièce  vallant  iiij  sols  (Note 
de  l'auteur.) 

poinct,  ie  leurosteray  la  peau  et  la  mangerons. 
Or  à  fin  que  Camille  m'aye  à  rendre  plus  de 
lait,  ie  le  pais  d'herbes  et  de  fueilles  tendres 
d'espérance,  luy  promettant  d'enflamber  telle- 
ment Emilie  de  son  amour  que  vueillent  ou  non 
vueillent  ses  parens,  aussi  tost  qu'elle  lairra 
Cinthien,  ne  se  voudra  conioindre  à  autre 
homme  qu'à  luy  :  et  luy  ay  donné  à  entendre 
que  l'avois  desia  si  bien  fait  en  cecy  qu'elle  se 
destruit  de  son  amour,  et  de  sa  part  ie  luy  ay 
fait  des  fausses  lettres  et  ambassades. 

NEBBIE. 

Avez-vous  tant  mis  à  me  direceste  pratique? 

FIZICIEN. 

Et  de  sa  part  ie  luy  ay  encor  apportez  cer- 
tains petits  dons  qu'il  a  pour  très  aggreables. 

NEBBIE. 

Ces  dons  ressemblent  aux  salades  que  les 
moynes  envoyent  pour  auoir  des  tourtes. 

FIZICIEN. 

le  puis  bien  croire  que  si  ie  veus  despendre 
un  soûl  i'en  retireray  à  rencontre  un  ducat. 
Ce  matin  il  m'a  donné  vn  beau  rubis  que  ie  luy 
donnasse  en  contre  change. 

NEBBIE. 

Luy  donnerez  vous  ? 

FIZICIEN. 

Si  tu  me  le  conseilles  ie  le  feray. 

NEBBIE. 

Non,  par  Dieu. 

flZICIEN. 

Le  voicy. 

NEBBIE. 

le  l'ay  veu. 

FIZICIEN. 

Fay  seulement,  pren   le  gand,  et    fa  y  sem- 
blant de  n'auoir  point  les  sonnettes. 

NEBBIE. 

le  ne  diray  mot. 

SCENE  IIII. 
LE  FIZICIEN,  CAMILLE,    ieune   homme,  nebbie. 


FIZICIEN. 


o 


V  va  ce  ieune  amoureux,  le  plus  heureux 
de  tous  les  amans  ? 


CAMILLE. 

le  vien  à  reuerer  le  plus  puissant  de  tous  les 
Magiciens  et  m'encliner  à  l'idole  à  qui  mes 
veus,  offrandes  et  sacrifices  sont  destinez  :  car 
vous  estes  ma  bonne  fortune,  mon  salut  et  mon 
ame. 

FIZICIEN. 

Laissez  à  part  telles  paroles  et  vous  semez 
de  moy,  car  vous  me  pouuez  despendre  à  vostre 
plaisir. 

CAMILLE. 

l'en  suis  certain,  et  vous  en  ren  grâces 
éternelles.  Mais  dites-moy  comme  se  trouue  ma 
1res  chère  et  très  douce... 

FIZICIEN. 

Attendez...  Va-t-en,  hé,  recule  toy  d'auprès 
de  nous. 

NEBBIE. 

Cestui-cy  surpasse  tous  les  hommes  à  estre 
secret.  0  le  bon  aduis  ! 

FIZICIEN. 

Telles  choses  ne  se  doiuent  iamais  dire  de- 
uant  les  seruiteurs  qui  rapportent  tousiours  ce 
qu'ils  sçauent. 

CAMILLE. 

le  ne  m'en  auisoy  pas.  Mais  que  fait  ma 
belle  et  douce  Emilie  ? 

FIZICIEN. 

Elle  brulle  toute  de  vostre  amour,  si  que  ie 
doute,  si  i'attens  trop  longuement  à  la  mettre 
entre  vos  bras... 

CAMILLE. 


...  que  ie  ne  la  voye  fondre,  comme  la  cire 
qu'on  approche  du  feu  ou  du  soleil. 

CAMILLE. 

Las,  ne  la  laissez  donc  pas  destruire  par  moy, 
et  moy  mourir  après  par  douleur.  Hastez  ce 
que  vous  auez  à  faire  :  car  vous  disans  libre- 
ment qu'il  n'est  pas  possible  que  Cinthien 
puisse  iamais  rien  auec  elle,  ie  me  ren  seur 
que  son  père,  de  grâce,  me  la  baillera. 

FIZICIEN, 

Elle  me  fait  elle  mesmes  ces  prières,  mais 
vous  qui  aymez  et  vous  laissez  régir  à  vostre 
appétit,  ce  vous  est  assez  qu'on  le  puisse 
faire  aisément,  pource  que  vous  n'auez  autre 
esgard  qu'à  vostre  désir.  Si  ie  disois  à  Maxime 
que  l'infirmité  fust  incurable  et  que  ie  ne  luy 
feisse  aucun  remède,  ne  luy  donnerois-ie  pas 
indice,  ains  signe  très  euident  de  tromperie  ? 

CAMILLE. 

le  me  veux  tousiours  remettre  à  vostre 
aduis. 

FIZICIEN. 

Au  moins  estes  vous  plus  traittable   qu'elle. 

CAMILLE. 

N'en  fait-elle  pas  ainsi  ? 

FIZICIEN. 

Ainsi  ?  Elle  est  si  en  colère  qu'elle  ne  me 
veut  point  escouter  :  elle  se  plaint  et  me  dit 
que  ie  prolonge  ceste  chose  à  mon  escient. 

CAMILLE. 

lamais  ie  ne  diray  que  toute  chose  ne  vous 
soit  possible,  veu  qu'en  si  peu  de  temps  vous 
auez  peu  embrazer  ceste  cy  de  moy,  de  laquelle 
depuis  cinq  ans  que  ie  l'ayme  et  sers  conti- 
nuellement ie  n'ay  iamais  peu  auoir  le  moindre 
signe  d  estre  en  sa  grâce. 

FIZICIEM. 

O  si  ie  vous  faisois  voir  unes  lettres  qu'elle 
vous  escrit  ? 

CAMILLE. 

Que  tardez  vous  à  me  la  bailler  ? 

FIZICIEN. 

La  voulez  vous  auoir  à  ceste  heure  ? 

CAMILLE. 

le  vous  en  supplie. 

FIZICIEN. 

De  celles  mains  plus  blanches  que  lait  et  que 

neige ,  est  sortie  ceste  lettre,  premièrement 
elle  vient  de  la  poitrine  d'allebatre  et  d'iuoyre, 
où  entre  deux  suauissimes  et  odorantes  pommes 
elle  gisoit. 

CAMILLE. 

Doncques  ce  bienheureux  papier  vient  il  du 
beau  sein  de  ma  douce  Emilie  ? 

FIZICIEN. 

Sa  belle  main  l'en  tira  pour  me  le  bail- 
ler 

CAMILLE. 

O  papier  fortuné  !  ô  lettre  heureuse  !  Com- 
bien la  fortune  t'est  prospère  !  Combien  d'en- 
uies  en  deuroient  auoir  les  autres  papiers,  des- 
quels se  font  libelles  et  cedules  en  ces  gros- 
siers seruices,  comme  citations,  enquestes, 
instrumens,  procès,  et  mil  autres  exploits  des 
larrons  de  notaires,  par  lesquels  en  pleine 
place  ils  derobbent  librement  les  pauures  gens. 
O  lin  heureux  et  finalement  plus  honorable 
de  quoy  tu  es  fragile  papier,  et  que  iamais  tu 
ne  fus  toyle,  quand  encor  tu  eusses  esté  la 
robbe  de  quelque  prince  que  ce  soit,  puis  que 
ma  tres-douce  maistresse  a  daigné  d'escrire  en 
toy  sa  pensée.  Mais  que  tarde-ie  de  t'ouurir 
et  entendre  combien  tu  m'apportes  de  liesse, 
de  ioye,  de  salut,  de  bien,  de  vie  ? 

FIZICIEN. 

Arrestez-vous.  Voulez-vous  faire  comme  ie 
vous  diray  ? 

CAMILLE. 

Quoy? 

FIZICIEN. 

Allez,  et  la  lisez  en  vostrc  maison. 

CAMILLE. 

Pourquoy  non  icy  ? 

FIZICIEN. 

le  doute  qu'ayant  fait  tant  d'exclamations  et 
de  cérémonies  à  vne  carte  close  et  muette, 
qu'aussi  tost  que  vous  l'ouurirez  et  verrez  les 
caractères  imprimez  de  celle  main  d'iuoyre  et 
les  paroles  si  soueues  qui  procèdent  de  son 
cueur  très  ardent,  qu'vn  euanouissement 
par  douceur  vous  saisisse  tel  que  vous  tombiez 
à  terre,  ou  que  d'allégresse  vous  faciez  un  si 
grand  cry  que  les  voisins  en  accourent  tout 
autour. 

CAMILLE. 

Non  feray,  non,  laissez  me  la  lire. 

FIZICIEN. 

Non  feray,  allez  la  lire  en  vostre  maison,  et 
si  vous  veux  bien  conseiller  qu'auant  que  vous 
la  lisiez  vous  vous  faciez  lier  à  quelque  pierre 
que  vous  ne  vous  puissiez  délier. 

H* 

CAMILLE. 

Craignez-vous  que  i'en  deuienne  fol  ? 

FIZICIEN. 

le  crain  voirementque  la  ioye  ne  vous  esleue, 
si  que  vous  passiez  l'air  et  alliez  au  ciel,  et 
que  nous  vous  ayons  à  perdre.  Clouez  la  (  i  )  .Voyez 
la  mère  d'Emilie  qui  sort  de  là.  Si  vous  m'aymez, 
allez  la  lire  ailleurs. 

CAMILLE. 

le  m'en  vas  voler  en  haste  à  la  maison,  et  là 
pas  ne  me  troublera. 

FIZICIEN. 

Nous  pour  le  drap  et  pour  la  soye,  nous 
irons  en  la  boutique. 

SCÈNE  V. 

LA  MERE  d'emILIE,  VNE  FANTESQUE. 
LA  MERE. 

COURAGE,  ma  fille  :  car  les  sages  dames  trou- 
uent  remède  à  toute  chose  fors  qu'à  la 
mort  Or  demourez  auecques  Dieu.  Hâ,  misères 
humaines,  à  combien  d'estranges  cas  est  subiette 
nostre  vie  ! 

(i)  Clouer,  vieille  forme  du  verbe  Clore,  enfermer, 
cacher, 

LÀ  FANTESQVE. 

En  foy  de  Dieu,  qu'on  ne  deuroit  point  pren- 
dre les  marits  sans  les  essayer. 

LA  MERE. 

H  à  beste  ! 

LA  FANTESQVE. 

Quoy,  beste?  le  dis  la  vérité.  Vous  n'achetez 
chose  sans  la  regarder  dedans  et  dehors  plu- 
sieurs fois,  en  sorte  que  si  vous  employez  vn 
denier  en  vn  simple  fagot,  vous  le  tournez 
des  mains  plus  de  dix  fois  à  le  voir  et  regarder  : 
et  les  hommes,  dont  on  a  tant  de  besoing,  se 
prennent  aueuglettes. 

LA  MERE.  ■ 

le  crois  que  tu  soisyure. 

LA  FANTESQVE. 

Ainçois,  ie  ne  le  fus  oncq  :  et  connois  vne 
sage  mienne  voisine  qui  tint  vn  ieune  homme 
en  son  lit  toute  nuit,  plus  de  treize  mois,  et 
en  feit  toute  preuve  au  possibk,  et  quand  elle 
l'eut  trouué  ydoine  à  tel  mestier,  elle  le  donna 
pour  mary  à  sa  fille,  qu'elle  avoit  vnique. 

LA  MERE. 

Tay  toy,  vilaine,  as  tu  point  de  honte  ? 


—  CLXIV  — 
LA  FANTESqVE. 

Doy-ie  donc  estre  honteuse  à  vous  dire  la  vé- 
rité ?  Que  s'il  n'a  fait  encor  telle  expérience  de 
vostre  fille,  laissez-le  essayer  à  moy  :  si  ie  l'es- 
saye ie  sçauray  bien  iuger  si  Emilie  s'en  deura 
contenter. 

LA  MERE. 

O  vilaine,  deshoneste  et  meschante  femme, 
serre  la  bouche    à  la  malheure,  et  me  suy. 


ACTE    TROISIEiME. 

SCENE   I. 

CAMBIEN  et  THEMOLE. 
CAMBIEN. 

IE  crain  que  nous  n'ayons  mal  conseillé  Cinthien 
de  descouurir  les  secrets  de   sa  pensée  au 
Negromant. 

THEMOLE. 

Ha  ne  craignez  que,  les  ayant  pris  soubs  sa 
foy  auec  tant  de  iuremens,  il  les  publie  ia- 
mais. 

CAMBIEN. 

le  ne  le  dy  pas  pour  ce  que  ie  craigne  qu'il 
les  publie,  mais  que  luy,  connoissant  ores 
comme  vont  les  choses, il  n'œuure  au  contraire 
et  face  auec  quelque  art  diabolique  que  Cin- 
thien retire  son  cueur  de  Lauinie  et  le  trans- 
porte tout  à  l'amour  d'Emilie. 

THEMOLE. 

Les  cinquante  florins  que  vous  luy  offrez 
auront  en  luy  plus  de  force,  croyez-moy,  qu'il 
n'a  vers  les  autres  auec  sa  magie.  Allez  seule- 

ment,  aprestez  les  deniers,  et  faittes  paction 
auec  luy. 

CAMBIEN. 

le  vas  à  Nanne  et  me  les  feray  bailler  par 
elle. 

THEMOLE. 

Portez  cinquante  florins. 

CAMBIEN. 

Ouy  bien  aisément,  pour  ce  que  la  mère  de 
Lauinie  à  sa  mort  luy  laissa  vne  chaisne  auec 
certains  anneaux,  vn  carquan  et  semblables 
choses  d'or,  qui  toutes  ensemble  peuuent  mon- 
ter au  prix  de  cent  escus  ou  enuiron.  Ma  seur 
l'auoit  tousiours  gardée  à  fin  que  s'il  adulent 
qu'elles  retrouuent  son  père,  elles  luy  puissent 
faire  voir  auec  cest'enseigne  que  Lauinie  est 
sa  fille.  Ores  m'estant  escheu  ce  besoing,  ie 
changeray  d'intention  et  en  feray  tant  engager 
et  vendre  que  l'en  tireray  bien  tost  cinquante 
florins,  comme  cela  vient  bien  à  point. 

CAMBIEN. 

Or  ie  m'enveus  aller  en  la  maison. 

THEMOLE. 

Voyla  Cinthien  et  le  maistre. 


—  CLXVII  — 
CAMBIEN. 

Et  bien.  Laisse  les  sans  nous,  tant  qu'ils 
ayent  conclu  la  fin  dececy  :  puis  Cinthien  nous 
le  fera  entendre  tout  à  loysir. 

SCENE  II. 

LEFIZICIEN,  CINTHIEN. 
LE  FIZICIEN. 

CINTHIEN,  soyez  seur  que  vous  ne  m'auez 
rien  dit  que  ie  ne  sçeusse  très  bien  deuant, 
et  bien  que  ie  montrasse  de  vous  faire  des  re- 
mèdes qui  sont  salutaires  à  qui  seroit  impo- 
tent au  seruice  des  Dames,  pour  cela  vos  fein- 
tises  ne  m'auoient  point  induit  à  croire  que 
vous  en  eussiez  de  besoing,  ainçois  ie  m'estois 
contristé  de  vos  maux  et  en  auois  compassion  : 
et  bien  que  vous  ne  m'en  priassiez,  si  est-ce 
que  tout  ce  que  i'ay  fait  a  esté  assez  plus  fauo- 
rable  à  vostre  souhait  qu'autrement. 

CINTHIEN. 

Maistre,  si  par  cy  deuant  vous  m'auez  fait 
du  bien,  ie  vous  en  suis  obligé  et  vous  le  veux 
tousiours  estre  :  et  si  ne  vous  en  ayant  requis, 
ny  connoissant  vostre  bonne  affection,  vous 
m'auez  esté  fauorable  et  bienueillant,  ores  que 

ie  vous  en  prie  et  supplie,  si  ie  suis  pour  re- 
connoistre  le  bienfaict,  vous  deuez  d'autant 
plus  procéder  à  mon  secours. 

FIZICIEN. 

le  le  feray  moult  volontiers  et  croyez  pour 
certain  d'estre  deliuré  dedans  deux  iours. 

CINTHIEN. 

Me  voila  heureux,  si  vous  le  faittes. 

FIZICIEN. 

le  le  feray  certainement. 

CINTHIEN. 

S'il  vous  plaict,  dittes  moy  comment. 

FIZICIEN. 

Deuant  que  ie  vous  le  die,  ie  vous  veus  prier 
de  ne  le  communiquer  à  personne  :  et  si  ie 
l'eusse  peu  faire  sans  vostre  sçeu,  ie  l'eusse 
feiict  de  meilleur  courage. 

CINTHIEN. 

Si  ie  vous  oblige  la  foy  d'estre  secret,  crai- 
gnez vous  que  ie  ne  la  garde  ? 

FIZICIEN. 

le  croy  bien  que  vous  ayez  maintenant  ceste 
intention,  mais  soudain  que  vous  serez  auec 
Lauinie,  sans  vous  aduertir,  vous  le  direz  :  e 

n'est  pas  possible  que  ce  que  sçait  vne  femme 
se  puisse  cacher  vn  iour  entier. 


CINTHIEN. 

Ny  a  Lauinieny  autre ie  n'en  diray  lemoin- 
dre  mot.  N'en  ayez  doute. 

FIZICIEN. 

Ainsi  le  promettez  vous  ? 

CINTHIEN. 

le  vous  le  promets  et  vous  en  oblige  ma 
foy. 

FIZICIEN. 

le  vous  le  diray  doncques,  escoutez  moy.  Si 
ie  disois  à  vostre  père  que  vostre  mal  n'est  pas 
guérissable,  à  grand'peine  le  pourrois-ie  in- 
duire à  me  croire,  pource  que  les  choses  qui 
desplaisent  mal  volontiers  se  croient  :  pource 
il  auroit  doute  que  ie  le  disse  à  l'instance  d'autruy, 
ou  que  j'eusse  enuie  de  ses  biens,  ou  désir  de 
retirer  ceste  commodité  de  sa  maison  :  mais  ie 
pense  faire  ainsi  que,  ceste  prochaine  nuit,vous 
trouuerez  en  la  chambre  que  quelqu'vn  vien- 
dra coucher  auec  Emilie. 

CINTHIEN. 

Comment  le  dites  vous  ? 

FIZICIEN. 

Que  vous  trouuerez  vn  ieune  homme  qui 
viendra  pour  coucher  auec  Emilie.  Ne  m'auez 
vous  entendu  ? 

CINTHIEN. 

le   m'y  trouueray    possible  moy  mesme  ? 

FIZICIEN. 

le  dy  vn  autre  sans  vous,  qui  lui  donnera 
abondance  de  ce  que  vous  luy  refusez. 

CINTHIEN. 

Elle  est  donc  adultère  ? 

FIZICIEN. 

Non  est  :  elle  est  chaste  et  très  pudique, 
mais  elle  sera  bien  tost  iugce  adultère  du  vieil- 
lard, et  partant  vous  aurez  très  iuste  excuse  auec 
elle,  et  auec  tout  le  monde,  de  diuorce.  Et  Ma- 
xime sera  le  premier  à  l'enuoyer  à  la  maison 
de  son  père. 

CINTHIEN. 

Ah,  qu'il  n'y  aye  point  de  scandale  et  perpé- 
tuelle ignominie  à  la  ieune  fille. 

FIZICIEN. 

Et  de  quoy  vous  souciez  vous,  pourveu  qu'ils 
l'ostent  de  la  maison,  et  que  vous  soyez  asseuré 
qu'elle  n'aye  plus  à  retourner  à  vous  ? 

CINTHIEN.  « 

Cela  ne  me  plaist  point. 

FIZICIEN. 

Laissez  m'en  seulement  la  charge. 

CINTHIEN. 

le  ne  le  veux  pas  ainsi. 

FIZICIEN. 

Laissez  moy  gouverner.  Il  n'y  a  point  de 
meilleure,  de  plus  preste,  ny  de  plus  expediente 
voye  que  ceste  cy. 

CINTHIEN. 

En  somme,  ie  n'y  ay  point  le  cueur. 

FIZICIEN. 

Venez  me  trouuer  en  la  maison,  car  par  or- 
dre ie  vous  monstreray  qu'il  n'y  a  point  icy  de 
danger,  ny  de  scandale,  ny  de  blasme,  comme 
vous  imaginez  :  mais  pour  exploitter  l'affaire 
seurement,  faites  que  vous  me  trouuiez,  huit  et 
huit,  seize,  et  huit,  vint  quatre,  et  après  quin- 
ze, ce  sont  quarante  cinq,  si  ie  compte  bien, 
septante  quatre  florins.  le  les  veux  fondre  en 
vostre  présence,  et  pource  n'ayez  aucun  doute 
que  ie  veuille  derobber.  le  feray  trois  lames, 
esquelles  on  escrira  auec  certains  caractères 

certaines  oraisons,  et  soubs  le  sueil  de  vostre 
huis  i'en  veux  cacher  l'une,  et  veux  mettre 
l'autre  soubs  celuy  d'Abondé,  et  la  tierce  soubs 
celuy  de  la  maison  où  se  tient  Lauinie.  Apres 
il  faut  faire  trois  images,  chascune  desquelles 
vaut  en  soy  quinze  florins.  l'en  veux  composer 
une  à  vostre  nom,  ie  veux  que  l'autre  soit  au 
nom  d'Abondé,  et  l'autre  de  vostre  vieillard  : 
ces  trois  ie  veux  tenir  en  la  maison  sept  heu- 
res continues  de  iour  et  sept  autres  continues 
de  nuit,  ie  les  veux  conjurer  tant  que  vous  ver- 
rez dans  le  terme  de  trois  iours  vostre  vieillard 
et  aussi  Abonde  changer  tellement  de  pro- 
pos que^  sans  peine  et  sans  que  vous  faciez  au- 
tre chose,  ils  feront  que  le  mariage  n'aura  plus 
de  lieu  entre  eux.  Ce  soir  tenez  moy  l'or  tout 
prest,  et  plustost  encor  s'il  est  possible. 

CINTHIEN. 

Fault  il  bien  septante  trois  florins,   et  non 
moins. 

FIZICIEN. 

Non  moins. 

CINTHIEN. 

D'où  pourray-ie  prendre    auiourd'huy    tant 
d'argent  ? 

FIZICIEN. 

Comment  me  pensez-vous  payer  les  cinquante 
florins  que  vous  m'avez  promis  ? 

CINTHIEN. 

le  vas  vendre  tout  le  meuble  qu'il  y  a  en  la 
maison  de  ces  miens  parens. 

FIZICIEN. 

Ceuxque  vous  auez  député  pour  mon  payement 
seront  bons  pour  cest  eflfect.  Or  voy  encor  de 
XV  autres  et  xxiij  après,  et  ayant  fait  l'œuvre, 
lequel  ne  passera  point  le  troisième  iour,  l'en 
prendray  cinquante  des  miens.  Prenez  le  reste, 
puis  les  allez  trouuer.  Ne  perdez  temps,  que  ie 
puisse  ceste  nuit  fondre  l'or  et  faire  les  trois 
lames  et  autres  images. 

CINTHIEN. 

le  feray  enhuy  ce  que  ie  pourray  pour  vous 
les  bailler. 

FIZICIEN. 

Or  n'attendez  plus  :  allez  et  me  les  tenez 
prests. 

CINTHIEN. 

l'y  vas.  le  commence  quasi  désormais  à 
croire  ce  qu'il  y  a  ia  long  temps  que  croyoit 
Themole.  J'auois  en   l'esprit  de  luy  donner 

quarante  escus  (i)  et  par  ses  paroles  il  les  a 
fait  croistre  iusqu'à  cinquante,  et  puis  après 
il  m'en  veut  faire  adiouter  vint  et  trois  :  et  au 
commencement  il  me  disoit  qu'il  ne  les  vou- 
loit  pas  que  tout  ne  fust  fait.  Il  me  va  mons- 
trant  qu'il  veut  faire  des  images  et  des  lames 
d'or.  S'il  les  vouloit  prendre,..  Il  m'estime  bien 
léger  que  si  facilement  ie  doyue  courir  sans 
autres  espérons. 

SCENE  III. 

NEBBIE,   LEFIZICIEN,  CAMILLE. 
NEBBIE. 

DE  ces  trois  perdrix  que  vous  auez  empietées 
laquelle  pensez  vous  manger  à  la  fin? 

FIZICIEN. 

le  les  iray  becquetant  une  à  une,  et  puis 
à  la  fin  ie  m'attaqueray  à  la  plus  grasse,  et  la 
mangeray  toute. 

NEBBIE. 

Vous  voicy  une  viande  toute  apprestée. 
Mettez  vous  à  table  quand  vous  voudrez,  si 
vous  avez  appétit. 

(i)  Il  confond  les  escus  auec  les  florins  {Note  de 
l'auteur). 

FIZICIEN. 

Qui  est  ce  ?  Camille  ? 

NEBBIE. 

Ouy. 

FIZICIEN. 

le  le  veux  tost  manger,  qu'à  peine  les  os  luy 
resteront.  O  Camille  1 

CAMILLE. 

O  maistre  ! 

LE  FIZICIEN. 

Auez  vous  veu  la  lettre? 

CAMILLE. 

Ouy. 

FIZICIEN. 

Que  vous  en  semble  ? 

CAMILLE. 

Elle  me  semble  pénible  et  de  grand  danger  : 
elle  voudroit  que  ceste  prochaine  nuit  ie  me 
conduise  en  sa  chambre. 

FIZICIEN. 

Comme  s'elle  demandoit  que  vous  eussiez  à 
entrer  en  la  prison  des  lions  affamez. 

CAMILLE. 

Et  me  menace  à  la  fin  que  si  ie  diffère  d'al- 

1er  par  deuers  elle,  elle  veut  venir  deuers  moy, 
et  que  l'en  parle  auec  vous,  que  vous  m'infor- 
meriez  très  bien  de  tout  le  reste. 

FIZICIEN. 

Que  pensez  vous  qu'elle  die?  Camille,  ievous 
fais  à  sçauoir  pour  certain  que  vostre  Emi- 
lie a  telle  enuie  et  telle  rage  d'estre  auecques 
vous  qu'en  fin  elle  se  délibère  ceste  prochaine 
nuit  de  s'enfuir  du  lit  de  son  mary  et  de  vous 
venir  trouuer  en  la  maison. 

CAMILLE. 

Helas,  ostez  luy  ceste  pensée  :  car  ce  seroit 
le  plus  grand  scandale  qu'il  puisse  au  monde 
aduenir  à  femme. 

FIZICIEN. 

Pensez  que  i'ay  fait  outre  le  possible  :  et  n'ay 
sçeu  trouuer  autre  remède,  sinon  de  luy  donner 
la  foy  de  vous  mettre  ceste  nuit  auec  elle  :  car 
ie  feray  dormir  Cinthien  à  ma  maison,  soubs 
l'ombre  de  luy  faire  certains  bains  qui  doyuent 
estre  vtiles  à  son  impotence.  Ainsi  veus-ie  que 
vous  y  alliez. 

CAMILLE. 

Me  conseillez  vous  cecy  ? 

FIZICIEN. 

le  vous  le  conseille,  à  fin  que  vous  la  puis- 

siez  disposer  à  ce  qu'elle  attende  encores  le  ter- 
me de  quatre  iours  au  plus,  qu'auecques  licence 
de  son  père  et  satisfaction  et  grâce  de  ses  pa- 
rens  et  amys  elle  puisse  légitimement  et  auec- 
ques  son  honneur  venir  à  vous. 

CAMILLE. 

Et  comment  se  pourroit  il  feiire  qu'y  allant 
ie  ne  fusse  en  danger  ? 

FIZICIEN. 

N'en  doutez  ia  :  tellefois  vous  y  allez  que  ie 
n'en  sçay  rien,  mais  ores  que  ie  le  sçay,  vous  y 
pouuez  aller  seurement,  comme  en  vostre  pro- 
pre maison. 

CAMILLE. 

Comme  y  doy-ie  aller  ? 

FIZICIEN. 

l'ay  cent  moyens  faciles  de  vous  y  enuoyer 
seurement.  le  vous  feray  prendre,  si  ie  veux,  la 
forme  d'un  chien  domestique  ou  d'une  chatte. 
Que  diriez  nous  en  uous  uoyant  transmuer  en 
un  rat  qui  est  si  petit?  Si  en  une  araignée,  si 
en  une  puce  ?  le  puis  uous  changer  en  autant 
qu'il  y  a  d'espèces  d'ani  maux ,  et  vous  faire 
encores  reprendre  la  propre  figure,  et  uous  en- 
uoyer inuisible.  Mais  escoutez  un  peu  :  vous 
transmuant  en  un  chien  ou  en  un  chat  uous 

pourriez  cueillir  quelque   moisson  ou  fruict  au 
temps  plus  commode. 

CAMILLE. 

le  ne  veux  estre  encor  ne  rat,  n'araignée,  ne 
puce,  car  toute  petite  chose  malheureuse  me 
pourroit  trop  nuyre. 

FIZICIEN. 

Vous  auez  de  la  pourvoyance. 

CAMILLE. 

Mieux  sera  que  vous  m'enuoyez  invisible. 

FIZICIEN. 

Il  faudroit  trouuer  une  Eliotropie,  mais 
pour  l'accoutrer  et  la  mettre  en  œuure  comme 
il  faut,  nous  auons  peu  d'espace.  le  feray  bien  en 
sorte  que  les  yeux  mortelz  ne  vous  verront  pas, 
mais  que  les  yeux  du  soleil,  qui  voyent  tout 
le  monde,  ne  vous  voyent  point. 

CAMILLE. 

Doncques  vous  m'enuoyerez  inuisible. 

FIZICIEN. 

Inuisible  pour  certain,  mais  autrement  que 
vous  ne  pensez.] 

CAMILLE. 

Faites-moy  entendre  le  moyen. 

FIZICIEN. 

le  vous  veux  enfermer  en  un  coffre. 

CAMILLE. 

M'enferraer  en  vn  coffre  ? 

FlZlClEN. 

Dequoy,  doutez-vous?  Si  ie  vous  enferme  en 
un  coffre,  croyez-vous  que  ie  ne  sache  pas  bien 
ce  que  ie  fais  ?  le  donneray  à  entendre  que  ce 
coffre  soit  plein  d'esprits,  si  qu'il  n'y  aura  nul 
qui  en  ose  approcher  de  quatre  brasses  près, 
fors  qu'Emilie  et  sa  chambrière  qui  en  est 
consentante. 

CAMILLE. 

Que  s'en  ensuyurat-il  après  ? 

FlZlClEN. 

Comme  les  autres  seront  endormis,  la  cham- 
brière viendra  à  vous,  plan,  plan.  Elle  vous  ti- 
rera du  coffre,  et  vous  couchera  au  costé  d'Emi- 
lie. Vous  estes  aussi  triste  et  peureux  que  si  ie 
vous  mettois  en  danger. 

CAMILLE. 

Cecy  vous  semblet-il  pas  grand  danger  ? 

FIZICIEN. 

Lâs  !  auez  vous  doncques  si  peu  de  fiance  ! 
Que  me  vaut  que  ie  vous  aye  fait  connoistre  le 

grand  bien  que  ie  vous  veux  et  ce  que  peuuent 
mes  estudes  auec  telles  expériences  ? 

CAMILLE. 

Ne  me  pourriez-vous  mettre  auec  Emilie  au- 
trement que  par  m'enfermer  en  un  coffre? 

FIZICIEN. 

Si  feroy  bien,  mais  non  pas  en  si  peu  d'es- 
pace. 

CAMILLE. 

Pourquoy  n'attendez-vous  un  iour  ou  deux  ? 

FlZlClEN. 

De  ma  part  ie  seroy  bien  content  d'attendre, 
puisqu'il  vous  plaist,  pourueu  qu'Emilie  voulust 
attendre  :  mais  elle  ne  veut  pas  passer.  Soyez 
seur  de  la  retrouuer  cette  nuit  en  la  mai- 
son. 

CAMILLE. 

Auant  que  ie  souffre  cela,  ie  me  veux  enfer- 
mer non  seulement  en  un  coffre,  mais  en  un 
four  allumé.  Or  sus  ie  me  veux  fier  en  vostre 
foy. 

FlZlClEN. 

Dittes-moy,  vostre  chambre  regardet-elle  au 
Levant  ? 

CAMILLE. 

Ouy. 

FIZICIEN. 

Elle  est  donc  pour  mon  affaire.  le  veux  veil- 
ler cestenuit  dedans. 

CAMILLE. 

Pourquoy  faire  ? 

FlZlCiEN. 

Pour  lire  seuUement  certaines  coniurations 
très  puissantes  à  faire  que  nul  ne  se  puisse apper- 
cevoir  de  vous  :  mais  qu'il  vous  plaise  enchar- 
ger  à  vos  seruiteurs  que  ils  m'obeissent, 
car  ie  les  emploiray  tous  en  diuerses  besognes. 

CAMILLE. 

le  le  feray  ainsi. 

FTZICIEN. 

Mais  vous  n'auez  point  de  temps  à  perdre. 
Allez,  trouuez  un  coffre  où  vous  puissiez  tenir 
aysément,  et  m'attendez  en  la  maison. 

CAMILLE. 

Voulez  vous  autre  chose  ? 

FlZlClEN. 

Non  pour  ceste  heure. 

NEBBIE. 

Or  voila  une  viande  ostée  de  table.  L'autre 
s'en  vient. 

i6 

FIZICIEN. 

Qu'elle  s'en  vienne  hardiment.  Car  i'ay  bon 
estomac  pour  la  dévorer.  Or  mets  à  boire,  et 
m'escoute. 

SCENE  IIII. 

MAXIME,  LE  FIZICIEN,  NEBBIE. 
MAXIME. 

OMaistre,  ie  vous  voy  à  temps.  le  venois  à 
point  à  vous  retrouver. 

FIZICIEN. 

Et  moy  semblablement  ie  vous  vouloy. 

MAXIME. 

le  venois  à  vous  faire  entendre  que  tout  ce 
que  vous  attendiez  de  moy  est  prest. 

FIZICIEN. 

Et  moy  pour  descharger  sur  vous  un  peu  de 
colère  que  n'agueres  i'auois  sur  le  cueur.  Dieu 
m'auoit  mis  en  l'entendement  de  ne  m'entre- 
mettre  de  vos  affaires,  mais  cela  est  passé. 

MAXIME. 

Ou  auez-vous  receu  iniure  de  moy  ? 


—  CLXXXUI  — 

nziciEN. 

Par  Dieu,  Maxime,  ie  ne  pourrois  souffrir 
que  ceux  de  vostre  maison  disent  de  raoy  ce 
qu'ils  dient  :  que  l'aucis  demandé  le  veau  pour 
le  manger. 

MAXIME. 

Qui  a  dit  cela  ? 

FI21CIEN. 

l'ay  eu  en  garde  la  créance  et  le  thresor 
du  Roy  catholique  cent  fois  aussi  tost  qu'vne, 
et  ils  craignent  que  des  flacons  qui  ns  pèsent 
pas  six  liures  doyuent  faire  que  ie  soye  ce  que 
cent  mille  florins  par  cent  fois  n'ont  iamais  eu 
la  force  de  me  faire. 

MAXIME. 

Dittes  moy  de  grâce  qui  a  parlé  de  vous 
moins  que  honorablement,  car  ie  luy  mons- 
treray.... 

FIZICIEN. 

Ce  ne  fut  iamais  mon  deuoir  d'accuser 
aucun. 

MAXIME. 

L'iniure  qu'on  vous  a  faite  me  poise  plus 
que  si  on  l'eust  faite  à  moy  mesmes. 

FIZICIEN. 

N  'en  parlez  plus  :  laisson  l'aller.  le  ne  veux 

pas  pourtant  que  les  langues  médisantes  ayent 
tant  de  puissance  que  de  m'engarder  de  tenir  la 
promesse  que  ie  vous  ay  faitte. 

MAXIME. 

Maistre,  vous  faites  le  deuoir  d'homme  de 
bien,  et  vous  en  remercie.  l'ay  enuoyé  prendre 
le  veau  que  vous  voulez  pour  le  sacrifice  et 
m'estonne  qu'il  n'est  icy.  Les  flaccons  sont  en 
ordre  beaux,  netz  et  polis  :  prenez  les  et  les 
emportez  où  bon  vous  semble  ;  si  autre  chose 
que  i'aye  en  la  maison,  ou  que  ie  puisse  auoir 
par  argent,  vous  voulez  de  moy  pour  ceste  be- 
songne,  demandez  la,  et  vous  verrez  si  ie  me  fie 
en  vous. 

FIZICIEN. 

Escoutez  moy.  le  vous  veux  seruir  en  toute 
manière,  mais  en  vous  servant  ie  feray  bien  en 
sorte  que  ie  ne  donneray  point  matière  à  ces 
fausses  langues  qui  caquettent  que  ie  vous 
veuille  tromper  :  et  à  fin  qu'ils  voyent  que  ie 
ne  demande  pas  le  veau  pour  le  manger,  ie 
veux  faire  le  sacrifice  en  vostre  maison.  le  vou- 
droy  des  choses  (car  l'en  ay  besoing  de  beau- 
coup) outre  celles  que  ie  vous  ay  dittes,  et  ne 
les  ostant  point  de  vostre  maison,  ils  ne  diront 
point  ce  qu'ils  disent.  le  me  fasche  seulement 
que  la  guerison  de  Cinthien  voise  plus  au  long, 

car  si  les  flaccons  eussent  desia  esté  en  ma  mai- 
son, l'air  ne  seroit  point  obscur,  ie  les  con- 
sacrerois  ceste  prochaine  matinée,  et  vous  fe- 
rois  voir  la  besongne. 

MAXIME. 

Deà  que  ne  les  emportez  vous  ?  Venez  et  le 
prenez. 

FIZICIEN. 

Ainçois  enuoyez  les  moy,  et  que  vostre  vallet 
ne  parte  qu'ils  ne  soyent  consacrez. 

MAXIME. 

le  les  enuoiray.  Quant  à  vous,  retenez-les  ou 
me  les  renuoyez,  comme  il  vous  plaira  :  et 
faites  le  sacrifice  en  ma  maison,  ou  en  la  vos- 
tre, comme  plus  vous  viendra  à  gré. 

FIZICIEN. 

le  délibère  de  le  faire  en  vostre  maison,  tant 
pour  ce  que  ie  vous  ay  dit  (ce  qu'on  n'a  que 
faire  de  redire  plus)  qu'aussi  que  ie  vous  veux 
faire  ouir  un  esprit,  de  vos  propres  oreilles,  me 
respondant  auec  une  tres-claire  parole,  ce 
qui  vous  semblera  beau  et  merueilleux. 

MAXIME. 

l'en  auray  plaisir. 

i6* 

FIZICIEN. 

Dans  une  heure  ie  veux  envoyer  l'autel,  lequel 
vous  ferez  mettre  à  costé  du  lict  ou  dorment 
les  mariez,  pource  qu'il  a  vertu  si  merueilleuse, 
estant  là,  de  faire  qu'ils  s'aiment  ensemble, 
quand  bien  il  y  eust  eu  hayne  capitale  entr'eux. 
le  viendray  puis  demain  au  matin  quand  i'auray 
eu  le  surplys  à  parfaire  l'œuure  en  vostre  pré- 
sence. 

MAXIME. 

A  vostre  volonté. 

FIZICIEN. 

Mais  ie  veus  que  soyez  aduerty,  et  qu'aduer- 
tissiez  vos  domestiques,  partant  qu'ils  ayment 
leur  vie,  qu'ils  ne  se  bazardent  d'ouurir  ou  de 
remouvoir  cest  autel  qui  sera  fait  à  la  sem- 
blance  d'vn  coffre.  Il  y  eut  vn  fol  qui,  ne  me 
voulant  point  croire,osa  toucher  une  chose  sem- 
blable, mais  demandez  à  cestui-cy  qu'il  en  ad- 
uint. 

MAXIME. 

Qu'il  le  die. 

NEBBIE. 

Il  se  vit  incontinent  tout  brusler. 

FIZICIEN. 

Et  brusla  en  sorte  qu'à  peine  la  cendre  en 
demeura. 

MAXIME. 

Vous  auez  bien  fait  de  m'en  aduertir,  car  i'y 
eusse  par  aventure  touché,  ne  le  sachant  point. 

FIZICIEN. 

Le  toucher  ne  peut  nuire,  mais  qu'on  ne 
l'ouure  pas. 

MAXIME, 

Bien  fol  seroit  qui  le  voudroit  ouurir.  le  de-» 

claireray  le  danger  à  tous  les  miens  à  fin  qu'ils 
s'en  gardent. 

FIZICIEN. 

le  tourneray  à  mon  logis,  et  vous  l*enuoiray 
par  cestuy-ci.  Faites  le  poser  auecques  dili- 
gence. 

MAXIME. 

le  ne  bougeray  de  la  maison  :  enuoyez-le 
seulement,  ie  le  feray  serrer  en  la  chambre  de 
Cinihien,  et  moy-mesmes  le  garderay. 

SCENE  V. 

NEBBIE  et  le  FIZICIEN. 
NEBBIE. 

CEcy  est    un    grand    meslange  ;    or    que 
pensez-vous  faire  ? 

FIZICIEN. 

Tondre  ces  brebis  l'vne  après  l'autre  et  les 

emoucher,  car  elles  ont   de   la  toison  qui  d'or, 
qui  d'argent.  En  premier  lieu  i'emporteray  les 
flaccons  de  Maxime  et  les  septante  trois  florins 
de  Cinthien.  le  lairray  Camille  plus  net  qu'vne 
poupée  de  miroir.    le   me  veux  serrer  en  sa 
chambre  aussi   tost  qu'il   sera    auoyé  et  clos 
dans  le  coffre,  et  que  i'auray  mis  en  œuvre  tous 
ses  seruiteurs  à  ce   qu'ils  ne  me  voyent  point 
tandis  que  i'iray  crochetant  et  rompant  les  ba- 
hus  et  les  aumoires  et  que  i'en  tireray  les  rob- 
bes  et  fins  draps  et  tout  ce  que  il  y  a  dedans, 
car  ie  sçay  qu'il  y  a  grand  foison   du  bien  de 
Dieu.    Et  tout  ce  qu'il  y  aura  de  bon,  ie  veux 
que  tu  l'attaches  gentiment  à  une  corde  pour  le 
faire  descendre  de   la  fenestre  en  la  rue,  et  le 
porteras  commodementvn  à  vn  au  logis,  et  t'en 
ayant  fait  vne  charge   aisée,  qu'auons-nous  à 
faire  sinon  de  nous  en   aller    en    Leuant  bien 
chargez  ?    Et  tandis  que   Camille ,    sans   dire 
mot,  dans  le   coffre,  attendra  en  vain  que  la 
chambrière  l'en  vienne  tirer,nous  aurons  espace 
etcommodité  de  partir.  Ny  mesmes  Maxime  ny 
Cinthien      ne    se    pourront     appercevoir    de 
nostre  partement  que  nous  ne  soyons  à  Ville- 
franche. 

NEBBIE. 

Que  pensez  vous  que  deuiçndra  Camille  ? 


—  CLXXXIX  — 

FIZICIEN. 

le  le  donne  au  diable,  il  sera  trouvé  dans  le 
coffre  pour  certain  et  pris  pour  vn  laron  ou 
adultère;  et  quant  Cinthien  nel'iroit  point encor 
tirer,  si  conuiendrat-il  qu'il  se  débusque 
s'il  ne  veut  mourir  de  faim  :  et  quand  le  scan- 
dale, la  confusion  et  le  bruit  seront  plus  grands, 
nostre  fuyte  en  sera  plus  facile.  Mais  allon  le 
rouver  et  l'enfermer  dans  le  coffre. 

NEBBIE. 

Allez,  le  vous  suy. 

ACTE  QUATRIEME. 

SCENE  PREMIÈRE. 

CAMBIEN  et  THEMOLE. 
CAMBIEN. 

SoiEZ  en  seurté,  car  ie  ne  luy  en  bailleray 
pas  vn,  si  deuant  ie  ne  luy  voy  faire 
œuvre  digne  du  pris.  Mais  voicy  Themole. 

THEMOLE. 

Vous  deuiniezbien  que  nous  auions  mal  con- 
seillé Cinthien  de  descouvrir  ses  secrets  au 
Fizicien. 

CAMBIEN. 

Vous  ne  me  vouliez  pas  croire.  Qui  at-il  de 
nouveau  ? 

THEMOLE. 

C'est  que  le  traistre  ne  tend  à  autre  chose 
qu'à  luy  arracher  toute  l'affection  qu'il  a  vers 
vostre  Lauinie,  pour  la  transporter  toute  à  ceste 
autre.  Et  se  départant  tantost  de  Maxime,  il  a 
dit  qu'il  luy  enuoyroit  ou  coffre,  ou  armoire, 
certain  autel  enchanté,  que,  s'il  le  fait  mettre 
auprès  du  lieu  où  dorment  les  mariez,  aura 
force  de  faire  qu'ils  s'aiment  ensemble,  quand 
bien  il  y  eust  hayne  capitale  entre  eux. 

CAMBIEN. 

Quand  parlet-il  de  Tenuoycr  ? 

THEMOLE. 

le  m'émerveille  qu'il  n'est  desia  icy.  Il  disoit 
qu'il  l'enuoyroit  aussi  tost  qu'il  seroit  en  la 
maison. 

CAMBIEN. 

Il  nous  a  sans  doute  trompez.  Hâ,  le  larron! 

THEMOLE. 

O  le  paillard! 

CAMBIEN. 

Mais  nous  autres  bien  fols  qui  luy  auons  ou- 
uert  le  chemin  par  où  il  nous  vient  nuyre,  et 
lequel  il  n'eust  peu  trouver  si  nous  l'eussions 
peu  taire. 

THEMOLE. 

Or  ne  l'ayant  point  teu,  que  ferons-nous  ? 

CAMBIEN. 

Il  faut  trouuer  Cinthien]  et  l'en  aduertir.  Que 

diable  je  suis Mais  dittes-moy,  est-il  en  la 

maison  ? 

THEMOL&» 

Non. 

CAMBIEN. 

Me  sçauriez-vous  enseigner  où  il  est? 

THEMOLE. 

Non. 

CAMBIEN. 

Si  le  faut-il  trouver  quelque  part  où  il  soit, 
à  fin  qu'il  vienne  appaiser  Lauinie  qui  ne 
fait  que  pleurer  si  qu'il  semble  qu'elle 
doyue  fondre  en  larmes.  Mais  l'en  ay  esté  bien 
la  cause,  qui  luy  ay  dit  que  ie  craignois  que  le 
Fizicien  ne  feist  auec  quelque  art  diabolique 
oster  l'amour  de  Cinthien  vers  elle. 

THEMOLE. 

Ah, vous  auez  mal  fait.  Retournez  et  luy  ostez 
ceste  peur,  qu'il  n'y  a  point  icy  de  danger, 
comme  vous  luy  auiez  dit. 

CAMBIEN. 

Il  y  faut  autre  que  moy.  Tant  qu'elle  ne  verra 
pas  Cinthien,  elle  n'est  pas  pour  se  reconforter. 

THEMOLE. 

Trouvez-le  doncques. 

CAMBIEN. 

J'iray  en  la  place. 

THEMOLE. 

Allez.  Il  seroit  facile  que  vous  l'eussiez.  Vous 
n'oyez  pas.  Escoutez  moy.  Vous  le    pourrez 

mieux  trouuer  vous  tirant  vers  le  logis  du  Ne- 
gromant,  car  il  doit  estre  auec  luy.  Mais  d'où 
tournez-vous  si  vistement  ? 

CAMBIEN. 

Hô,  ilz  araeinent  le  coffre  que  vous  avez  dit. 

THEMOLE. 

Où  est-il  ? 

CAMBIEN. 

Venez  où  ie  suis,  vous  le  verrez. 

THEMOLE. 

Qui  le  porte  ? 

CAMBIEN. 

Un  facquin. 

THEMOLE. 

Seul? 

CAMBIEN. 

Le  vallet  du  Negromant  est  auec  luy. 

THEMOLE. 

Le  Fizicien  n'y  est-il  pas  ? 

CAMBIEN. 

Non,  vous  di-ie. 

THEMOLE. 

Laissez  donc  faire  à  moy. 

«7 

.    CAMBIEN. 

Que  voulez-vous  faire  !* 

THEMOLE. 

le  les  voy,  auisez  à  me  respondreà  propos. 

CAMBIEN. 

Que  dittes-vous?  Mais  à  qui  parlé-ie  ?  Ou 
court  cestuy  ?  Pourquoy  s'est-il  party  de  moy  si 
tost  ?   le  croy  qu'il  est  hors  du  sens. 

SCENE  II. 

THEMOLE,  CAMBIEN,    NEBBIE, 
UN  FACQUIN, 

THEMOLE. 

meschante  terre  ! 

CAMBIEN. 

Que  diable  crie  cestuy  ? 

THEMOLE. 

On  ne  peut  plus  icy  vivre.  Tout  est  plein  de 
traistres. 

CAMBIEN, 

A  quoy  penses-tu  ? 

THEMOLE. 

Et  de  larrons. 

CAMBIEN. 

Qui  t'a  offensé  ? 

THEMOLE. 

0  le  pauure  gentilhomme  ! 

CAMBIEN. 

Il  semble  que  tu  sois... 

THEMOLE. 

O  Cambien,  la  grand'  pitié  ! 

CAMBIEN. 

Quelle  pitié  ? 

THEMOLE. 

O  cas  horrible  !  le  ne  me  sçaurois  tenir  de 
pleurer  de  compassion. 

CAMBIEN. 

De  qui  ? 

THEMOLE. 

Helas,  d'un  pauure  estranger  que  ie  vien  de 
voir  detrancher  d'vn  grand  coup  d'espée  que 
luy  a  donné  sur  la  teste  un  traistre  qui  i'atten- 
doit  au  destour  d'vn  carrefour. 

CAMBIEN. 

Qu'as-tu  à  t'en  soucier  ? 

THEMOLE. 

le  luy  portois  amitié,  pource  qu'il  nous  estoit 

domestique  homme  de  bien  :  et  l'avez  mesme 
connu. 

CAMBIEN. 

En  sçay-ie  rien,  si  vous  ne  me  le  nommez? 

THEMOLE. 

C'est  ce  docte  Espaignol  qui  fait  profession 
d'Astrologue,  que  nous  appelions  le  Fizicien. 

NEBBIE. 

Mon  Dieu,  que  dittes  vous  du  Fizicien  ? 

THEMOLE. 

le  ne  t'avois  pas  encor  apperceu.  N'estois-tu 
pas  son  seruiteur?  Ton  maistre  a  esté  mes- 
chaniment  frappé,  et  croy  qu'un  pendart  l'aye 
tué,  qui  le  guettoit  au  destour  d'vn  carrefour. 

NEBBIE. 

Helas  ! 

THEMOLE. 

C'est  derrière  la  teste  qu'est  le  meschant 
coup,  chacun  y  court. 

NEBBIE. 

Las,  pour  Dieu,  enseignez  moy  où  c'est. 

THEMOLE. 

Va  tousiours  derrière  le  Pupagnol  iusques 
au  carrefour.  Là  tourne  à  main  gauche.  Cours, 

cours.  Quand  tu  seras  à  sainct  Dominique, 
tourne  à  main  droite,  et  fais  qu'on  te  monstre 
le  chemin  pour  aller  en  l'hostellerie  du  Buf- 
fle. Mais  que  te  veux-ie  enseigner?  Tu  ne 
sçaurois  faillir,  va  derrière  les  autres  :  grans  et 
petis,  tous  y  courrent. 

NEBBIE. 

O  Dieu! 

THEMOLE. 

le  ne  sçaurois  croire  que  tu  le  trouves  vif. 

LE     FACQVIN. 

Et  où  mettray-ie  le  coffre  ? 

NEBBIE. 

O  maistre  Lachelin  malheureux!  ie  vous 
l'auois  tousiours  bien  prédit. 

CAMBIEN. 

D'où  auez-vous  peu  songer  en  si  peu  de  temps 
ces  mensonges  pour  l'oster  d'autour  de  nous. 

LE  FACQVIN. 

Voize  où  il  voudra, ie  ne  luy  veux  pas  courrir 
après  :  au  moins  si  ie  sçauois  où  demeure 
cestui-cy...  il  ne  me  souuient  plus  comme  il 
s'appelle. 

THEMOLE. 

le  t'en  feray  bien  à  souuenir  :  car  ie  le  sçay 

bieh.  C'est  de  Maxime.  Voilà  l'huys,  décharge 
toy  là. 

LE  FACQVIN. 

Il  m'a  dit  voirement  Maxime;  venez  et  me 
montrez  où  ie  le  doy  mettre. 

THEMOLE. 

Voicy  qui  est  de  la  maison.  Montrez-luy  où 
le  maistre  l'a  dit,  en  la  chambre  d'en  haut  à 
costé  du  lit  de  Lauinie. 

CAMBIEN. 

De  Lauinie  ? 

THEMOLE. 

Ne  m'entens-tu  pas  encor  ? 

CAMBIEN. 

le  t'enten. 

THEMOLE. 

Paye  après  cest  homme  et  l'enuoye.  le  veux 
voir  si  ie  trouueray  Cinthien. 

SCENE  III. 

CINTHIEN,  THEMOLE,  CAMBIEN. 
CINTHIEN. 

le  l'ay  esté  retrouuer  et  l'ay  rencontré,  mais 
qu'il  ne  espère  pas  auoir  rien  de  moy  qu'il  ne 

m'aye  depestré  de  tous  ces  maux.  le  trouue 
finalement  qu'il  n'y  a  point  d'autre  remède 
que  de  faire  sembler  Emilie  adultère. 

THEMOLE. 

Mais  le  voicy  par  Dieu. 

CINTHIEN. 

Il  me  veut  donner  à  entendre  que  l'affaire 
pourra  facilement  tomber  sans  infamie  aucune, 
le  suis  confus  et  ne  me  sçay  résoudre  en  ce 
que  ie  doy  faire. 

THEMOLE. 

Vous  VOUS  en  allez  tousiours  cacher  quand 
nous  auons  plus  de  besoin  de  vous. 

CINTHIEN. 

Quel  besoin  est-ce  ? 

THEMOLE. 

Si  vous  ne  courrez  viste  à  consoler  Lauinie, 
ie  doute  que  ne  la  trouuiez  morte. 

CINTHIEN. 

Ha  dy  moy,  Themole,que  luy  est-il  aduenu? 

THEMOLE. 

La  pauurette  a  telle  crainte  que  ce  Negro- 
mant  auec  son  meschant  art  ne  vous  face  chan- 
ger de  courage,  que  elle  se  destruit  et  luy  est 
venu  vn  euanouissement  d'esprit. 


—  ce  — 

CINTHIEN. 

l'en  ay  crainte. 

THEMOLE. 

Elle  se  porte  fort  mal. 

CINTHIEN. 

le  m'en  vais  à  elle. 

THEMOLE. 

Pour  Dieu  allez  y. 

CAMBIEN. 

Cinthien,cestuy  VOUS  at-ildit  comme  Lauinie... 

CINTHIEN. 

Or  mevoicy. 

SCENE  IIII. 

CAMBIEN,  THEMOLE,   LE  FACQ.VIN. 
CAMBIEN. 

V_yN  n'a  sceu  trouver  remède  àvn  cas  si  subit. 

THEMOLE. 

Payez  le  facqvin,    et   l'enuoyez  au  loin,  et 
tost. 

CAMBIEN. 

Tien  voilà  vn  soul^  fay  moyencorvn  service. 


—  CCI  — 

LE  FACQVIN. 

Que  voulez-vous  ? 

CAMBIEN. 

Va  aux  Grâces,  et  di  au  Vicaire  que  ie  fen- 
uoye  à  luy  pour  prendre  les  flaccons  d'huile, 
dont  ie  luy  parlay  hier. 

LE    FACQVIN, 

!1  y  a  vne  lieuë. 

CAMBIEN. 

Quand  il  y  en  auroit  trois...  Tu  ne  veux  sinon 
estre  payé. 

LE  FACQVIN. 

De  la  part  de  qui  le  demanderay-ie  ? 

CAMBIEN. 

Demande-le  de  la  part  du  frère  de  Maxime. 

LE    FACQVIN. 

l'y  vas. 

CAMBIEN. 

Va  si  loin  que  tu  n'arriues  iamais  deuant  moy. 
Or  verray-ie  si  ce  coffre  enchanté  sçait  bien 
faire  et  s'il  fait  plaisir  à  la  Dame  du  lit  de  la- 
quelle on  l'approche  :  car  nous  le  ferons  faire 
à  Lauinie,  et  non  pas  à  Emilie,  comme  pensoit 
le  Fiziçien. 


-»  GéH  — 

THEKTOLE. 

Vous  parlez  bien,  mais  voulez-vous  que  ie 
vous  conseille  encores  mieux. 

CAMBIEN. 

Ouy  bien. 

THEMOLE. 

AUon  et  le  mettons  en  pièces  et  l'enterrons 
sousvn  retraict  où  le  bruslons  plustot  qu'on 
n'en  oye  plus  de  nouuelle  :  et  s'il  advient  qu'ils 
retournent  icy  auec  le  facquin  et  le  vueillent 
redemander,  vous  pourrez  franchement  respon- 
dre  que  le  facquin  ment,  et  ne  sçauent  ce  qu'ils 
disent  :  et  leur  ouurez  les  huis  qu'ils  le  cher- 
chent par  tout. 

CAMBIEN. 

Nous  nous  mettrons  en  grand  hasar  de  ruiner 
le  coffre,  car  ie  suis  certain  qu'il  est  tout  plein 
d'esprits. 

THEMOLE. 

Vous  donnez  encores  foy  à  telle  sottize,  ô 
homme  idiot!  Sur  moy  soit  tout  le  danger. 
Donnez  moy  unecoingnée,  ie  vous  feray  voiler 
les  esprits  en  l'air  auec  les  esclas.  Mais  voicy  le 
vallet  du  Fizicien  qui  retourne  Mais  il  ne 
courra  ia  icy.  Cambien,  donnez-luy  à  mâcher 
quelque  autre  bourde  et  le  chassez  d'icy.  le 
veux  aller  la  hault,  et  me  délibère  de  faire 
qu'ils  ne  retrouueront  plus  iamais  le  coffre. 


—  cciri  — 
SCÈNE  V. 

NEBBIE,  CAMBTEN. 
NEBBIE. 

Qv'oN  trouve  auiourd'huy  de  gens  au  monde 
qui  sans  aucun  proufit  prennent  plaisir  de 
donner  fascherie  à  cestuy  et  à  celuy.  Mais  ie 
suis  bien  enfant  raoy  qui  me  pensois  estre 
maistre  à  donner  une  baye,  et  ie  me  trouue 
n'estre  encor  bon  disciple,  puis  qu'une  beste 
m'a  fait  courir  si  sottement.  le  m'en  allois  le 
plus  que  pouuoient  allermespieds,et  aueccryet 
gémissement  le  m'enquestoisdetousceuxquime 
rencontroient  du  lieu  où  mon  misérable  maistre 
gisoit  blessé  ou  tué  :  et  voicy  que  ie  me  sens  rap- 
peller  de  sa  voix,  ie  me  tourne  et  le  voy  aussi 
sain  et  entier  que  ie  l'auoy  laissé.  Il  m'inter- 
roge si  i'auois  fait  remettre  le  coffre.  De  ioye 
ie  ne  luy  pouuois  respondre.  A  la  fin  estant 
retourné  à  moy,  ie  luy  conte  ce  que  l'affetté 
m'auoit  donné  à  entendre.  Alors  luy  auec  vne 
grand'  honte,  dont  i'estois  bien  digne,  il  me 
renvoyé  chercher  le  coffre  que  i'auois  laissé  en 
pleine  rue,  auec  si  peu  d'égard  :  et  ne  m'est 
pas  souvenu  de  dire  au  Facquin  qu'il  la  por- 
tast  en  la  maison  de  Maxime.  l'ay  beau  me 
tourner  cy  autour,  ie  ne  le  voy  point.  Où  diable 


—   CCIV 


s'en  peut-il  estre  allé  ?  Mais  cestui-cy,ce  croy-ie, 
m'en  pourra  bien  informer.  Qu'est  deuenu  ce 
ieune  homme  qui  m'a  donné  la  course  ? 


CAMBIEN. 


Ce  ne  te  doit  point  estre  merveille  :  car  il  a 
coustume  de  tenir  en  l'estable  des  cheuaux  bar- 
bes et  de  les  faire  courir.  Et  vrayement  il  l'aura 
pris  en  change  d'vn  cheual. 


NEBBIE. 


En  bonne  heure.  Possible  que  ie  luy  au- 
ray  quelque  fois  à  rendre  ce  service.  Mais 
me  sçaunez  vous  dire  nouuelle  du  Facquin,  où 
c'est  qu'il  a  laissé  sa  charge  ? 

CAMBIEN. 

Il  fut  un  temps  en  doute  où  ilauroit  à  mettre 
le  coffre.  Enfin  il  se  résolut  de  l'aller  mettre 
en  Dogane,  et  de  fait  y  est  allé. 

NEBBIE. 

Ah,  l'asne,  sot  et  poltron  de  Facquin  ! 

CAMBIEN. 

Tu  le  pourras  bien  atteindre,  si  tu  cours  un 
peu.  Cours  hardiment ,  le  pris  sera  à  toy. 
Mais  n'est-ce  pas  icy  Abonde?  Que  ce  malheu- 
reux vieillart  a  de  ducats  ! 


—  ccv  — 
SCENE  VI. 

ABONDE,  CAMBIEN,  CAMILLE. 
ABONDE. 

I'ay  plus  de  deuil  que  ie  voy  ceste  chose 
en  la  bouche  du  peuple  que  d'autre  incon- 
uenient  qui  en  puisse  advenir,  et  me  deuls  de 
Maxime  qui  a  esté  la  principale  occasion  qu'on 
en  fait  des  danses  en  public.  Et  certes  le  fol 
trouuera  des  herboristes  et  enchanteurs,  et 
fait  vne  solennelle  follie  qu'a  peine  feroient  les 
petits  enfans. 

CAMBIEN. 

Te  tinsse-ie  en  prison,  comme  i'auroy  de  toy 
six  mille  florins  deuant  qu'ils  fussent...  Mais 
quel  tintamarre  est- ce  icy  ?  O  Dieu,  quel  bruit 
ie  sens  !  Themole  m'aura  ruiné,  lequel  m'a 
remply  toute  la  maison  d'esprits.  Qui  est  ce 
garçon  qui  sort  si  hastiuement  en  pourpoint  ? 
C'est  Camille.  Que  vient  il  faire  icy  ?  Dieu  me 
soit  en  ayde  !  Quand  diable  est  il  entré  céans  ? 

CAMILLE. 

O  le  cas  epouuantable  !  ô  le  grand  danger,  le 
grand  danger  où  i'ay  esté  la  hault  !  En  qui  me 
doy-ie  plus  fier  si  ceux  qui  ont  reçeu  de  moy 
tant  déplaisirs  et  en  reçoyuent  tous  les  iours.... 

CAMBIEN. 

Qu'est  ce  qu'il  crie  ? 

CAMILLE. 

...  me  trahissent!  O  bonté  diuine  qui  ne  m'as 
point  voulu  laisser  encourir  vne  si  grande  infa- 
mie, ny  vn  si  gran  mal  !  O  iustice  de  Dieu  qui 
m'as  fait  entendre  telle  chose  de  laquelle  ie  ne 
me  doy  point  fascher,  pour  sçauoir  que  i'ay 
esté  en  grand  branle  de  laisser  auiourd'huy  la 
vie. 

CAMBIEN. 

le  me  doute  que  quelque  nouueau  malheur 
nous  doyue  assaillir. 

CAMILLE. 

Mais  de  qui  pourray-ie  au  moins  emprunter 
quelque  petit  manteau  pour  mettre  sur  mon 
pourpoint  et  aller  soudain  trouuer  Abonde... 

ABONDE. 

Qui  est-ce  qui  me  nomme  là  ? 

CAMILLE. 

...  et  luy  faire  entendre  et  à  safille,en  infamie 
de  sa  maison... 

ABONDE. 

Dieu  m'en  veuille  garder. 

CAMILLE. 

...  [ce  que]  cherchent  ces  galians  de  faire. 


—  CCVII   — 
ABONDE. 

M'est  aduis  que  c'est  Camille  Poquesal.  C'est 
luy  mesmes. 

CAMILLE. 

Abonde,  ie  ne  voulois  autre  que  vous. 

CAMBIEN. 

Il  ne  peut  naistre  de  cecy  que  dommage  et 
infortune. 

ABONDE.  ' 

le  vous  voy  tout  en  pourpoint  comme  pour 
iouer  possible  à  la  paume.  Mais  cherchez  en  vn 
autre  qui  soit  meilleur  que  moy  à  cest  exercice, 
car  ie  n'y  suis  pas  fort  habille. 

CAMILLE, 

Ce  n'est  pas  pour  iouer  à  la  paume  que  ie 
vien  à  vous,  Abonde,  mais  bien  pour  vous  faire 
entendre  qu'on  se  iouë  de  vous  plus  que  d'vne 
balle  ,  qu'on  se  iouë  de  vostre  honneur  à 
grandes  couches  et  de  celuy  de  vostre  fille.  Sça- 
chez  qu'en  ceste  maison  vostre  bon  gendre  a 
une  autre  femme.  Mais,  pour  Dieu,  retiron- 
nous  en  une  de  ces  maisons  prochaines  :  car 
i'ay  honte  de  me  monstrer  en  public  ainsi  des- 
pouillé. 

ABONDE. 

AUon  en  celle  de  Maxime. 


—  CCVIII   — 
CA.MILLE. 

le  veux  bien  que  nous  allions  plustost  en  la 
maison  de  Maxime  que  d'aucun  autre,  à  fin 
qu'il  m'oye. 

CAMBIEN. 

Themole,  Themole,  va  tost  derrière  eux  et 
t'efForce  d'ouïr  ce  de  quoy  Camille  se  plainct. 

SCENE  VII. 

THEMOLE,  CAMBIEN,  CINTHIEN. 
THEMOLE. 

ATTENDEZ,   attendez  :    voicy    Cinthien  qui 
sort. 

CAMBIEN. 

Cinthien,  qu'est-ce  cy?  Comment,diable,ces- 
tuy-là  estoit  il  leans  ? 

CINTHIEN. 

Le  Diable  l'a  tout  à  point  amené  :  mais  qui 
a  fait  mettre  vn  coffre  la-dessus,  veu  qu'on 
auoit  ordonné  qu'il  fust  mis  en  nostre  maison  ? 

CAMBIEN. 

Themole  et  moy  l'auons  tout  maintenant  fait 
mettre. 


—   CCIX  — 
CINTHIEN. 

Et  VOUS  et  Themole  m'auez  tout  maintenant 
ruiné  et  auez  mis  du  haut  en  bas  les  espérances 
que  moy  et  Lauinie  auions  iusques  icy  sous- 
tenues  à  si  grande  peine.  Pourquoy  l'auez  vous 
fait  ? 

CAMBIEN. 

Pour  rompre  le  dessein  du  Fizicien  :  car  nous 
sommes  très  seurs  qu'auec  le  moyen  de  tel 
coffre  il  taschoit  de  vous  trahir. 

CINTHIEN. 

Pourquoy  ne  m'en  auez  vous  dit  au  moins 
vne  parole,  sans  me  laisser  encourir  en  vn  tel 
erreur  ?  le  suis  trahy  de  vous,  et  non  point  du 
Fizicien.  Il  y  auoit  dans  le  coffre  vn  ieune 
homme  caché,  lequel  a  auiourd'huy  entendu  par 
effect  vne  trame,  ainsi  comme  il  a  luy  mesme 
voulu  dire  par  ordre  à  Lauinie,  qui  sachant 
ce  qu'il  sçait....  ie  suis  par  Dieu  venu  au  terme 
qu'il  me  vaudroit  mieux  estre  mort.  Or  dittes 
moy  où  est  allé  Camille. ce  icune  homme  qui  est 
sorti  d'icy,à  fin  qu'en  le  suppliant,luy  donnant, 
offrant ,  et  me  faisant  son  esclaue  à  tout 
iamais,  ie  le  vienne  esmouuoir  à  pitié  de  mon 
infortune,  si  qu'il  tienne  secret  ce  qu'il  a  sçeu  ? 
Mais  il  me  sera  impossible  de  l'appaiser  :  car  il 
a  trop  iuste  raison  de  m'auoir  en  hayne. 

—  ecx  w- 
câmbien. 

le  vous  asseure  que  vous  auez  trop  tardé, 
pour  ce  qu'Abonde,  ainsi  que  il  sailloit  de  la 
maison,  luy  est  venu  au  deuant,  lequel  luy  a 
conté  tout,  sommairement  comme  il  pouuoit  : 
caria  cholere  et  marissement  ne  luy  laissoit  à 
peine  exprimer  vne  parole. 

CINTHIEN. 

Il  n'y  a  malheureux  au  monde  auec  lequel  ie 
ne  changeasse  d'estre.  Aussi  tost  que  le  vieillard 
le  sçaura,  car  il  est  nécessaire  qu'il  le  sache 
entièrement,  o  Dieu,  à  quels  termes  me  trou- 
ueray-ie  ? 

CAMBIEN. 

F'aites  vostre  conte  qu'il  le  sçait.  Car  Camille 
et  Abonde  s'en  sont  allez  droit  à  luy,  et  sans 
doute  ils  luy  ont  dcsia  conté  tout. 

CINTHIEN. 

Ils  sont  allez  ensemble  uers  Maxime!  le  suis 
totalement  despeché,ie  suis  mort.  Ouure,ouure 
toy,  Terre,  et  m'ensevely! 

CAMBIEN. 

Ne  vous  désespérez,  Cinthien,  mais  reuenez 
en  vous  mesmes  :  pensez  bien  et  considérez  si 
on  peut  faire  icy  aucune  prouision,  aucun  re- 
mède. 


—  CCXI   — 
CINTHIEN. 

Ny  prendre,  ny  trouuer  autre  remède  ie  ne 
sçaurois,  que  de  m'enfuir  si  loin  que  iamais 
Maxime  ne  me  reuoye.  le  ne  veus  pas  attendre 
sa  cholere.  Adieu  :  Cambien,  ie  vous  recom- 
mande ma  Lauinie  ;  ie  m'en  vas. 

CAMBIËN. 

O  lasche  et  de  peu  de  cœur,  où  t'en  vas  tu  ? 
Il  s'en  est  allé.  Or,  Themole,  va  t'en  à  la  maison 
et  t'informe  soigneusement  de  tout  ce  qui  est 
aduenu  et  me  le  viens  redire. 

THEMOLE. 

le  le  feray,  attendez  moy  leans. 


ACTE    CINQVIEME. 

SCENE  I. 

MAXIME,  CAMILLE,  ABONDE. 
MAXIME. 

SI  ie  trouve  qu'il  soit  vray,  asseurez  vous 
que  i'en  feray  tel  exemple  que  vous  vous 
pourrez  apperceuoir  que  cela  me  poise  et 
que  ie  ne  repute  moins  l'iniure  auoir  esté  faitte 
à  moy  qu'à  vous. 

CAMILLE. 

Si  VOUS  trouuez  qu'il  ne  soit  pas  ainsi,  ap- 
peliez moy  partout  le  plus  meschant,  le  plus 
malin  et  enuieux  homme  qui  soit  au  monde. 

ABONDE. 

S'il  n'estoit  ainsi,  croyez  moy  d'vn  cas,  ie 
connoy  ce  ieune  homme  de  sorte  qu'il  ne  le 
sçauroit  imaginer,  tant  s'en  fault  qu'il  le  dist. 
Laquelle  chose  ie  délibère  qu'elle  ne  restera 
pas  impunie  et  ne  la  lairray  pas  passer  ainsi 
légèrement. 

MAXIME. 

Attendez,  Abonde,ne  veuillez  courir  si  furieu- 
sement :  il  nous  en  faut  mieux  informer. 


—  ccxm  — 

CAMILLE. 

D'où  s'en  peut  on  mieux  informer  que  de 
moy,  qui  auec  mes  propres  oreilles  ay  ouy,  et 
veu  de  mes  propres  yeux,  qu'en  ceste  maison 
vostre  Ginthien  a  et  femmes  et  enfans  ? 

MAXIME. 

le  m'en  veux  acerténer  vn  peu  mieux. 

CAMILLE. 

Entron  dedans,  menez  moy  au  paragon  ;  si 
vous  trouuez  que  i'aye  dit  la  moindre  parole 
outre  la  vérité,  ie  consens  et  donne  congé 
qu'on  m'arrache  la  langue,  les  yeux  et  l'ame. 

MAXIME. 


Allons. 
Allons. 


ABONDE. 


MAXIME. 

Allons  y  tous  :  nous  le  sçaurons  tout  à  fait. 
Mais  non,  demeurez.  Laissez  m'y  aller  seul  : 
qu'on  ne  face  aucun  bruit  ny  la  chose  phis  publi- 
que qu'elle  est,  ne  pourchassons  nous  mesmes 
nostre  ignominie. 

ABONDE. 

Allez  doncques  le  premier  et  nous  appeliez 
quand  vous  voudrez. 

MAXIME. 

le  le  fera  y  ainsi  :  attendez  moy. 


—  ccxiv  — 
SCENE  II. 

NEBBIE,  ABONDE,  CAMILLE. 
NEBBIE. 

IE  croy  qvie  ces  affailtez  m'ayent  pris'pour  vne 
pelotte  d'vn  magot  :  car  l'vn  auec  sa  cassade 
me  frappant  m'a  chassé  tout  d'vn  coup  iusques 
à  saint  Dominique... 

ABONDE. 

C'estoit  grande  follie  à  vous  de  vous  laisser 
enclorre  en  vn  coffre,  et  pour  certain  vous  vous 
estiez  mis  en  grand  danger. 

NEBBIE. 

le  retourne  et  trouue  l'autre  tout  appresté 
auec  son  autre  bourde... 

CAMILLE. 

le  suis  tout  estonné  de  moymesmes  toutes 
les  fois  que  l'y  pense. 

NEBBIE. 

...  qui  est  aposté,ou  maine,  et  faictque  ie  glisse 
iusques  en  Douane.  A  ceste  autre,  ils  me 
chassent  hors  de  la  porte. 

CAMILLE. 

Vrayement  Abonde,  ie  ne  le  veux  point  tant 


—  ccxv  — 

attribuer  à  ma  follie  qu'au  vouloir  de  Dieu,  qui 
par  tel  moyen  a  fait  voir  les  trahisons  lesquel- 
les on  tendoit  à  nous  deux.  Mais  voicy  un  de 
ceux  qui  m'auoient  fait  enfermer  au  coffre  et 
trahissoient  vostre    fille  et  moy. 

NEBBIE. 

le  ne  sçay  où  me  tourner  :  mais  voicy  celuy 
qui  estoit  serré  dedans.  le  me  doute  que  par 
Dieu  ils  n'ayent  fait  quelque  scandale. 

CAMILLE. 

Hâ  maraut,  pendart,  traistre  et  déloyal,  toy 
et  ton  maistre,  est-ce  ainsi  que  vous  traittez 
ceux  qui  se  reposent  sur  vostre  foy? 

NEBBIE. 

Ny  moy  ny  mon  maistre  ne  vous  fîmes  ia- 
mais  que  bien  et  plaisir. 

CAMILLE. 

Voire,  vn  grand  bien  et  plaisir  ce  vous  eut 
esté  s'il  fust  aduenu  que  vous  m'eussiez  fait 
prendre  de  nuit  en  la  maison  d'autruy,  comme 
vn  larron. 

ABONDE. 

Meschans,  n'auez  vous  point  de  honte  ny  de 
conscience  de  faire  sembler  vne  honneste  fille 
adultère,  et  par  vostre  fraude  donner  tache  et 
infamie  aux  familles  des  gentilshommes?. 


—  CCXVI  — 

NEBBIE. 

Parlez  en  à  luy,  il  vous  sçaura  bien  respon- 
dre. 

CAMILLE. 

le  luy  en  parleray  voirement  et  bien  seuere- 
ment,  mais  ailleurs  la  corde  vous  fera  res- 
pondre  de  cecy  et  de  vos  autres  meschantes 
œuures. 

NEBBIE. 

Vous  direz  ce  qu'il  vous  plaira,  mais  ce  n'est 
ia  vostre  deuoir,  ny  des  gentils  hommes, de  dire 
ou  faire  iniure  aux  estrangers.  Et  mon  maistre 
sera  bon  à  vous  rendre  conte  de  soy,  il  sera 
bon. 

ABONDE. 

Deà  laissez-le  sans  luy  respondre  autre 
chose. 

CAMILLE. 

Va  au  Diable,  larronneau.  Va  au  gibet,  et  t'y 
pend. 

ABONDE. 

Laissez  le  aller,  et  n'entrez  plus  auant  en  co- 
lère. Mais  huy  Maxime  nousdeuroitappeller.Et 
possible  que  ce  l'est  icy.  Non  est.  Auec  quelle 
hastiveté  sort  cestuicy  ?  Il  semble  tout  plein  de 
joye. 


—  CCXVII  — 

SCENE  III. 

THEMOLE,  ABONDE,  CAMILLE. 
THEMOLE. 

O  grande  auanture  pour  moy  !  ô  la  très  bonne 
fortune,  comme  elie  a  tost  changé  vne  si 
grande  peur  et  vne  si  horrible  tempeste  en  vn  si 
asseuré  et  paisible  repos  ! 

ABONDE. 

Pourquoy  est  cestuy  si  allègre  ? 

THEMOLE. 

Où  doy-ie  courir  ?  où  doy-ie  voiler  pour  trou- 
uer  Cinthien  ? 

ABONDE. 

Que  peut  estre  cecy  ? 

CAMILLE. 

le  ne  sçay, 

THEMOLE, 

A  fin  que  ie  luy  annonce  la  plus  grand'  liesst 
la  plus  grand'  ioye  qu'il  sçauroit  auoir. 

ABONDE. 

Que  seroit-ce  ? 

THEMOLE. 

Retrouuant  sa  Lauinie  estre  fille  de  Maxime. 

CAMILLE. 

L'auezvous  entendu  ? 

ABONDE. 

Ouy,  comment  se  peut-il  faire  ? 

THEMOLE. 

Mais  que  tardé-ie  d'aller   trouuer  Cinthien  ? 

ABONDE. 

Il  n'eut  iamais  femme  que  ie  sache. 

CAMILLE. 

On  a  bien  des  enfans  d'autres  femmes,  qui 
ne  sont  pas  mariées.  Mais  le  voicy  qui  nous 
fera  entendre  le  tout.  Auez  vous  retrouué, 
Maxime,  que  ie  soy  menteur  ? 

SCENE  IIII. 

MAXIME,  ABONDE,  CAMILLE. 
MAXIME. 

NON  par  Dieu.  Escoutez  moy.  Vous,  cher 
Abonde,  ie  vous  prie  et  supplie  par  vostre 
gentil,  courtois  et  bénin  esprit,  par  nostre  très 
ancienne  amitié,  que  vous  pardonniez  le  grief 
forfait  que  mon  Cinthien  a  commis  enuers 
vous.  Excusez  l'âge  et  les  mauuais  conseils  des 
meschans. 

ABONDE. 

En  somme  vous    estes  acertené  que  vostre 
Cinthien  a  trouué  vne  autre  femme. 

CA.MILLE. 

Qui  en  doute  ? 

MAXIME. 

On  ne  le  doit  tant  attribuer  à  la  témérité  du 
iouuenceau  qu'à  l'infaillible  diuine  prouidence 
qui  du  commencement  auoit  déterminé  qu'ainsi 
deuoit  estre  ;  car  sans  ce  moyen  ie  n'estois  pas 
pour  reconnoistre  ma  fille  que  petite  de  quatre 
ans  i'auois  perdue,  et  ia  en  sont  douze  que  ici 
n'ay  peu  entendre  nouuelles  d'elle.  Or  là  où  Gin 
thiencraignoitdeplus  m'offenser  prenantfemme 
sans  mon  congé, il  se  trouuem'auoir  fait  vn  grand 
plaisir  :  carie  n'eusse  peu  donner  femme  quiluy 
fustplus  aggreable  que  ma  fille.  SeuUement  vos- 
tre interest,  Abonde,  trouble  et  empesche  que 
ma  ioye  n'est  pas  complette,  mais  si  elle  fust 
escheue  sans  vous  faire  tort,  asseurez  vous  que 
i'aurois  autant  de  liesse  qu'il  est  possible  d'en 
auoir  en  ce  monde.  Et  si  ie  pouuois  obtenir  de 
vous  que  vous  souffrissiez  mon  contentement 
et  que  vous  ne  voulussiez  vous  opposer  à  ce 
qu'il  a  pieu  à  Dieu  et  voulussiez  reprendre 
vostre  fille  aussi  vierge  qu'elle  est  venue  à  nous, 
pour  laquelle  chose  il  vous  sera  aysé  de  la  re- 

marier  à  vn  ieune  homme  aussi  honorable  et 
riche  que  le  nostre,  ie  m'offre  très  appareillé  à 
vous,  auec  tout  ce  que  i'ay  en  ce  monde. 

ABONDE. 

Si  depuis  nostre  ieunesse,  Maxime,  ie  vous 
ay  tousiours  porté  amour  et  reuerence,  ie  ne 
veux  point  qu'autres  que  vous  m'en  soient  tes- 
moins  :  et  si  ie  vous  ayme  à  présent  et  suis 
vers  vous  le  mesmes  que  ie  soulois^Dieu  en  soit 
luge  à  qui  seul  le  cueur  ne  peult  estre  caché. 
Mais  il  ne  peut  estre  qu'il  ne  me  face  mal  de 
voir  dissoudre  ces  nopces  et  qu'Emilie  retourne 
ainsi  à  la  maison  :  car  bien  qu'il  ne  puisse  ius- 
tement  advenir  ignominie  à  Cinthien  et  à  elle, 
toutes  fois  ce  sera  donner  argument  au  vul- 
gaire de  faire  vne  fable  d'icelle  :  ce  qui  sera  un 
plus  grand  destourbier  que  vous  ne  pensez  à  la 
remarier. 

MAXIME. 

Vous  voicy  vn  gendre  appareillé  qui  est  vn 
ieune  homme  beau,  noble,  riche,  honeste  et 
bon,  qui  l'ayme  plus  que  soy  mesme  et  la  de- 
sire  auoir.  Où  la  pourrez  vous  mettre  mieux? 

CAMILLE. 

Geste  bouche  soit  de  Dieu  à  tout  iamais 
bénie! 

ABONDE. 

Qu'il  parle,  et  ie  sçauray  respondre  à  ce 
qu'il  dira. 

CAMILLE. 

le  l'auray  de  grâce  :  ainsi  de  tout  mon  cueur 
ie  vous  prie  et  supplie  que  de  bon  cueur  vous 
me  la  donniez. 

ABONDE. 

le  vous  la  promets. 

CAMILLE. 

le  l'accepte  pour  légitime  espouse. 

MAXIME. 

Dieu  conduise  et  prospère  le  mariage  sans 
iamais  auoir  noise  ! 

CAMILLE. 

Nous  en  sommes  d'accord. 

ABONDE. 

D'accord. 

MAXIME. 

.  Plus  que  d'accord. 

ABONDE. 

Or  s'il  vous  plaist  faites  que  i'entende, Maxime, 
qui  est  ceste  vostre  fille  ;  où  at-elle  esté  douze 
ans  cachée  ?  et  auec  quel  indice  en  estes  vous 
auiourd'huy  venu  à  la  connoissance  ? 

19* 


—  CCXÎUI   — 
MAXIME. 

le  vous  le  diray,  si  vous  m'escoutez. 

ABONDE. 

le  vous  presteray  encor   volontiers  l'oreille  à 
cest  office. 

MAXIME. 

Quand  les  Veniciens  estèrent  Cremonne  au 
More,  ils  me  taxèrent  par  l'arrest  publique  à 
trois  mille  florins,  croyant  que  i'eusse  tint  pra- 
ticque  de  liurer  la  forteresse  aux  Tudesques. 
Vous  sçauez  que  ie  m'enfuis,  et  tant  que  la 
terre  leur  fut  subiette,  on  ne  peut  entendre  que 
i'estois  deuenu.  En  ce  temps  ie  m'estois  retiré 
en  vne  terre  publique  de  Calabre,  ou  pour  ma 
seurté,  en  simple  habit  et  seul,  ie  me  faisois 
nommer  Anastaise,  et  cachay  encores  mon  pais 
me  feignant  estre  Alexandrin  :  là  estant,  iepris 
familiarité  à  vne  veuue  d'icelle  terre,  de  sorte 
que  partie  pour  ce  que  l'aymois,  partie  qu'on 
se  fasche  d'estre  seul,  partie  aussi  pour  avoir 
meubles  et  maison,  ie  la  pris  à  femme  et  l'en- 
grossis  et  me  nasquit  ceste  fille.  le  fus  là  se- 
crettement,  tant  que  de  beaucoup  de  pars  nou- 
uelles  vindrent  des  François,  qu'ils  s'appareil- 
loient  promptement,et  auec  l'Eglise  et  l'Empire, 
d'oster  aux  Veniciens  leur  domaine.  Lors  pour 
me  trouuer  au  recouurement  de  mon  païs,  ne 

voulant  pourtant,  quant  les  choses  seroient  ad 
uerses,  me  clorre  la  voye  de  retourner  à  me 
cacher,  ie  dis  à  Genieure,  car  ma  femme  se 
nommoit  ainsi,  que  ie  retournoy  en  Alexandrie, 
pour  r'auoir  quelques  miens  héritages,  dont 
s'estoient  saisis  quelques  miens  parens, et  quand 
mes  desseins  sortiroient  à  tel  issue  que  i'esperois 
i'auois  en  la  pensée  que  ma  demourance  ne  se- 
roit  plus  en  Calabre,  où  que  ie  la  viendrois 
prendre,  où  que  i'enuoyrois  personnes  fidelles 
qui  l'emmeneroyent.  Mais  pour  sçauoir quand  elle 
auroit  à  venir  auec  vn  autre  que  moy,  ie  diuise 
un  anneau  en  deux  pars  pour  contresigne  et 
luy  en  laisse  la  moitié,  portant  l'autre  auec 
moy,  et  luy  encharge  qu'elle  n'eut  point  à  se 
mouuoir  qu'elle  ne  veist  le  contresigne.  l'arri- 
uay  en  ça  :  mais  les  choses  se  prolongeans  plus 
que  ie  ne  pensois,  plus  de  quinze  mois  pas- 
sèrent deuant  que  ie  vinsse  au  dessus  de  mes 
affaires.  Apres  que  i'y  fus  venu  ie  ne  voulus  en- 
uoyer  personne,  ains  ie  vins  moymesmes  en 
Calabrepour  la  r'amener,  et  retrouuay  qu'icelle, 
ayant  atteudu  outre  le  terme  six  mois,  ne  me 
voyant  et  n'ayant  point  de  nouuelle  de  moy, 
comme  femme  qui  suyuoit  plus  le  désir  que  la 
raison,  s'estoit  mise  à  me  suyure,  ayant  pre- 
mier fjit  vendre  la  maison  et  tout  ce  que  mal- 
aysément  elle  pouuoit  trayner  et  ayant  chargé 

tout 'l'autre  meuble  sur  trois  ou  quatre  som- 
miers. Entendant  cela,  en  haste  et  à  grandes 
iournées  ie  me  conduis  en  Alexandrie,  et  là  ie 
retrouuay  qu'elle  y  avoit  estéauec  la  petite  fille, 
et  que  s'estant  moult  enquise  dVn  Anastaise,  et 
n'en  ayant  aucune  marque  ny  enseigne,  et  n'y 
connoissant  personne,  elle  s'estoit  mise  en  haste 
à  retourner  vers  Calabre.  l'y  retourne  de  nou- 
veau eti  manday  et  remanday  par  toute  Italie, 
cecroy-ie,  messages  et  lettres  sans  aucun  nom- 
bre :  et  en  douze  ans  n'en  ay  sceu  auoir  au- 
cune nouuelle.  Or  estant  la  dedans  entré  auec 
grand'colere,  auec  mauuais  visaige  et  paroUes 
menaçantes,  pour  entendre  cette  pratique,  la 
vieille  se  ietiaà  mes  pieds  :  Aiez,dit-elle,Maxi- 
me,  pitié  d'elle,  car  elle  n'est  pas  de  basse  li- 
gnée, comme  possible  vous  pensez,  mais  elle 
est  née  de  mère  et  de  père  nobles.  Comme  elle 
recordoit  sa  race,  i'enten  que  son  père  fut  nom- 
mé Anastaise,  qui,  estant  venu  d'Alexandrie, 
auoit  aucun  temps  habité  en  Calabre  et  l'a  pris 
femme. 

ABONDE. 

Maxime, soyez  sage.  le  vous  veux  bien  aduer- 
tir  qu'il  y  peut  auoir  de  la  tromperie,  que  ceste 
cy  se  voulust  faindre  vostre  fille,ayant  entendu 
toute  l'histoire  par  Cinthien. 

MAXIME. 

Et  comme  Cinthien  l'eust-il  peu  sçauoir  ? 
car  ie  n'en  laissay  iamais  sortir  de  ma  bouche 
la  moindre  parolle  qu'à  cest  heure.  Iamais  chose 
ne  fut  celée  auec  plus  grand  silence,  veu  que 
i'estimois  vne  grande  charge  auoir  femme  et  ne 
sçauoir  où  elle  fust.  Sans  cela  encor  l'en  ay 
d'autres  signes  manifestes.  le  luy  ay  reconnue 
au  col  vne  couronne  d'hebene,  et  m'a  depuis 
monstre  chaines,  anneaux  et  semblables  cho- 
ses qui  furent  à  sa  mère  et  que  ie  luy  auois 
données.  Mais  que  voulez  vous  plus  ?  Voicy 
qu'elle  m'a  baillé  le  contresigne.  Cela  est  suffi- 
sant quand  il  n'y  auroit  autre  chose.  Qui  plus 
est  la  ressemblance  qu'elle  a  de  sa  mère  me  le 
certifie. 

ABONDE. 

Qu'est-il  de  sa  mère  ?  Vous  en  sçait-elle  ren- 
dre conte  ? 

MAXIME. 

Ouy  bien  :  mais  les  autres  en  disent  plus 
qu'elle.  Que  sa  mère  tournant  de  Calabre  s'es- 
toit  arrestée  à  Florence,  où  Fatien  qui  fut  le 
mary  de  ceste  veuue  l'auoit  logée,  et  là  estoit 
venue  au  terme  de  ses  trauaux  :  et  leur  laissa  la 
petite  fille,  laquelle  depuis  ils  eleuerent  comme 
leur  propre  enfant,  car  ils  n'en  auoyent  point 

d'autre  :  et  luy  estant  son  nom,  qui  estoit  Can- 
dide, en  mémoire  d'vne  de  leurs  ayeules,  à  ce 
qu'ils  disent,  la  nommèrent  Lauinie. 

ABONDE. 

le  suis  très  content  de  tout  vostre  contente- 
ment. 

CAMILLE. 

Et  moy  semblablement. 

MAXIME. 

le  vous  en  remercie. 

CAMILLE. 

Et  nous,  que  ferons-nous  ? 

ABONDE. 

Vous  pourrez  espouser  Emilie  quand  il  vous 
plaira. 

CAMILLE. 

Et  pourquoy  ne  concluez-vous  viste  ce  qu'on 
a  affaire. 

MAXIME. 

Il  dit  bien,  qu'il  l'espouse  sur  l'heure. 

ABONDE. 

Qu'il  l'espouse,  allons. 

CAMILLE. 

Allons,  ic  vous  prie. 

MAXIME. 

N'attendez  point  là  que  Cinthien  retourne, 
car  il  est  entré  secrettement  par  l'huis  de  der- 
rière en  la  maison.  Et  qui  voudra  entendre  du 
Negromant,  s'y  courre  après,  mais  qu'il  se  des- 
peche,  car  il  va  si  fort  qu'il  semble  que  le  diable 
l'emporte.  A  Dieu  bénins  spectateurs,  et  auec 
aucun  signe  d'allégresse  faites  entendre  que 
nostre  fable  vous  a  pieu. 

FIN  DE  GESTE  COMEDIE. 

